എന്‍റെ തോന്നലുകള്: March 2012\nPosted by പ്രവീണ് ശേഖര് at 12:29 PM 50 comments: Links to this post\nകുട്ടിക്കാലത്ത് തറവാട്ടിലെ മണ്ണ് കൊണ്ടുണ്ടാക്കിയ ഉമ്മറ തിണ്ണയില് ഞാന് കിടന്നുരുളുമ്പോള് അച്ഛമ്മ പേടിപ്പിക്കും വല്ല കട്ടുറുമ്പും കടിക്കും എന്ന് പറഞ്ഞ്.\n'കട്ടുരുമ്പോ, അതെന്താ അച്ഛമ്മേ...' ഞാന് കാണാത്ത ഒരു ജീവിയെ കുറിച്ചുള്ള അതിശയത്തോടെ ചോദിക്കും.\nവായിലുള്ള മുറുക്കാന് തുപ്പി കൊണ്ട് അച്ഛമ്മ പറയും ' ആ അത് ഈ വികൃതി കുട്ടികളെയൊക്കെ ഉപദ്രവിക്കുന്ന ഒരു വല്ല്യ ജീവിയാ. വേഗം കളി നിര്‍ത്തി കുളിക്കാന് നോക്ക് '\n' അത് വികൃതി കുട്ടികളെ അല്ലേ , ഞാന് അച്ഛമ്മേടെ നല്ല കുട്ടിയല്ലേ ..?'\n' ആ അടവോന്നും കട്ടുറുമ്പ് കേള്‍ക്കില്ലാ ട്ടോ ..'\nഞാന് വേഗം കളി നിര്‍ത്തി കുളിച്ചു അച്ഛമ്മയുടെ അടുത്ത് ചെല്ലും. അച്ഛമ്മ മുറുക്കാന് പെട്ടിയില് നിന്നും ചെറിയ വെള്ള നിറത്തിലുള്ള ഗ്യാസ് മിടായി എടുത്തു തരും. ഒരു മിട്ടായി വായില് അലിയിച്ചു കൊണ്ടിരിക്കുമ്പോള് ഞാന് ഒന്നും കൂടി കൈ നീട്ടും.\n' ഇനി ഇന്നില്ല. ഒരു ദിവസം ഒന്ന് മാത്രേ തരൂ ..' അച്ഛമ്മ പറയും.\n' എനിക്കല്ല രാത്രി കട്ടുരുംബിനു കൊടുക്കാനാ. . ;\n' അമ്പടാ. ..' അച്ഛമ്മ ഒന്നും കൂടി അവസാനം തരും.\nഅച്ഛമ്മ പറഞ്ഞത് നേരായിരുന്നു, വികൃതി കാണിച്ചാല് കട്ടുറുമ്പ് കടിക്കും. ഒരിക്കല് തെക്കേ തൊടിയിലെ മാവില് കല്ലെറിഞ്ഞു മതിയായപ്പോള് മാവിന്‍റെ ചുവട്ടില് അല്‍പ്പ നേരം ഇരുന്നു. എന്തോ എന്നെ കടിച്ചു. എനിക്ക് മനസ്സിലായി അത് കട്ടുറുമ്പ് തന്നെ. ഞാന് അച്ഛമ്മയുടെ അടുത്തേക്ക് ഓടി കിതച്ചു ചെന്നു. അപ്പോളേക്കും പുറത്തൊക്കെ തണര്‍ത്ത പോലെ ആയി.\n' പുളിയുറുമ്പ് കടിച്ചാല് ഇങ്ങനെ ഒക്കെ ഉണ്ടാകും .., ഓരോ ജീവികളെ ഇങ്ങനെ ഉപദ്രവിച്ചാല് അങ്ങനെ തന്നെയാ.. ' അടുക്കളയില് നിന്നും ശകാരങ്ങള് കേള്‍ക്കാന് തുടങ്ങിയിരിക്കുന്നു. അച്ഛമ്മ ഭസ്മം പുറത്തു തേച്ചു തരുമ്പോള് ഞാന് ചോദിച്ചു ' അപ്പൊ കടിച്ചത് കട്ടുറുമ്പ് അല്ലാ ല്ലേ ? ഈ പുളിയുറുമ്പ് എവിടെയാ ണ്ടാവുക?'\nഅന്ന് തൊട്ടു ഞാന് ഉറുമ്പുകളെ വീക്ഷിക്കാന് തുടങ്ങി. കിട്ടുന്ന ഓരോ ഉറുമ്പിനെയും ഞാന് ചെറിയ ചില്ല് കുപ്പിയില് ഇട്ടു വക്കാന് തുടങ്ങി. ചോണന് ഉറുമ്പ്, എന്നെ കടിച്ച പുളിയന് ഉറുമ്പ് , പാമ്പുരുമ്പ്, അങ്ങനെ എല്ലാത്തിനെയും എനിക്ക് കിട്ടി. പക്ഷെ ആദ്യം മുതലേ കേള്‍ക്കാന് തുടങ്ങിയ കട്ടുറുമ്പ് , അവനെയാണ് എനിക്കിനി വേണ്ടത്. എല്ലാ കുപ്പിയിലും ഉറുമ്പുകള്‍ക്ക് കഴിക്കാന് ഞാന് എന്തെങ്കിലും ഇട്ടു കൊടുക്കുമായിരുന്നു.\nഒരു ദിവസം അച്ഛമ്മ തന്നെ എനിക്ക് കട്ടുറുമ്പ് എന്ന വലിയ ജീവിയെ കാണിച്ചു തന്നു. ഞാന് അതിനെയും പിടിച്ചു കുപ്പിയിലാക്കി. ഈ ചെറിയ ഉറുമ്പിന്റെ പേര് പറഞ്ഞാണോ അച്ഛമ്മ എന്നെ പേടിപ്പിചിരുന്നത് എന്ന് ഞാന് ആലോചിച്ചു. കുറച്ചു ദിവസം കഴിഞ്ഞപ്പോള് ആ സാധു ഉറുമ്പുകലെയെല്ലാം ഞാന് വിട്ടയച്ചു. കട്ടുറുമ്പിനെ മാത്രം ഞാന് എന്തോ വിട്ടില്ല. കുറെ ദിവസങ്ങള് ഞാന് അതിനെ തന്നെ നോക്കി ഇരുന്നു. ഒരു ദിവസം ചില്ല് പാത്രത്തില് കിടന്നത് കൊണ്ടോ എന്തോ അത് ചത്ത് പോയി. അന്ന് ഭയങ്കര വിഷമം ആയിരുന്നു. അതിനു ശേഷം കുറെ കാലം ഞാന് കട്ടുരുംബുകളെ കണ്ടിട്ടും കേട്ടിട്ടും ഇല്ലായിരുന്നു.\nപിന്നൊരിക്കല് , കോളേജില് പഠിക്കുന്ന കാലത്ത് ലൈന് അടിക്കുന്ന പിള്ളേരുടെ അടുത്തോട്ടു ഒന്ന് ചെന്നാല് മതി അപ്പോള് പറയും ' ശോ ഇവനെ കൊണ്ട് വല്ലാത്ത ശല്യമായല്ലോ , നീ സ്വര്‍ഗത്തിലെ കട്ടുറുമ്പ് ആകാതെ വേഗം പോയെ പോയെ ..'\nശ്ശെടാ. ഇതെന്തിനാ ഇവരെല്ലാവരും ഈ കട്ടുറുമ്പിനെ ഇങ്ങനെ കുറ്റം പറയുന്നത്. ഇവര്‍ക്കൊക്കെ എന്ത് ദ്രോഹം ചെയ്തു ഈ പറയുന്ന കട്ടുറുമ്പ് ? എന്നൊക്കെ ആലോചിച്ചു കൊണ്ട് ഞാന് അവരുടെ സ്വര്‍ഗത്തില് നിന്നും മാറി നടന്നു. എന്നിട്ടെന്തായി അവസാനം കട്ടുറുമ്പിന് ഒന്നും സംഭവിച്ചില്ല. അവര് പ്രേമിച്ചു , കല്യാണം ഒക്കെ കഴിച്ചു ഇപ്പോള് വിവാഹ മോചനവും കഴിഞ്ഞു. ഇപ്പൊ സ്വര്‍ഗോം ഇല്ലാ കട്ടുറുമ്പും ഇല്ലാ ല്ലോ .. ഡിങ്ങ ഡിങ്ങ ...\nവേറൊരിക്കല് ഫേസ് ബുക്കില് ചാറ്റിങ്ങിനിടെ ഒരുത്തന് എന്നോട് വീണ്ടും അതെ വാക്കുകള് പറഞ്ഞു ' ഡാ നീ ഒന്ന് നിര്‍ത്തി പോയെ, ലവള് ഓണ്‍ലൈനില് വന്നിട്ടുണ്ട് , നീ സ്വര്‍ഗത്തിലെ കട്ടുറുമ്പ് ആകാതെ വേഗം പോ.. ബാക്കി വിശേഷങ്ങള് ഒക്കെ പിന്നെ പറയാം ..ബൈ ..' അവന് പോയി..\nഅന്ന് ഞാന് കണ്ണാടി നോക്കി കൊണ്ട്, സ്വയം കട്ടുറുമ്പായി വേഷമണിഞ്ഞു, വടക്കന് വീരഗാഥയിലെ ചന്തു പറയുന്ന പോലെ പറഞ്ഞു " കട്ടുറുമ്പ് പേര് പറഞ്ഞു അച്ഛമ്മ ആദ്യം എന്നെ പേടിപ്പിച്ചു , സ്നേഹത്തോടെ ചില്ല് പാത്രത്തില് ചത്ത് മലച്ച സാക്ഷാല് കട്ടുറുമ്പ് എന്നെ വിഷമിപ്പിച്ചു , ഇപ്പോള് ധാ നിങ്ങള്‍ക്കൊക്കെ ഞാന് ശല്യവുമായിരിക്കുന്നു. ഇനി വേറെ എന്തൊക്കെ കെട്ടു കഥകള് ഉണ്ട് നിങ്ങളുടെ നാട്ടില് പാടി നടക്കാന് ..? ഈ പാവം കട്ടുറുമ്പിനെ കുറിച്ച് മനസിലാക്കാന് നിങ്ങള് കേട്ട കഥകള് ഒന്നും മതിയാകില്ല മക്കളെ ..മതിയാകില്ല...ഇനി എന്നെ കിട്ടില്ല നിങ്ങളുടെ പഴി ചാരല് കേള്‍ക്കാന് ... അത് കൊണ്ട് മടങ്ങി പോകിന് നിങ്ങള് ..ഹും.. മടങ്ങി പോകാനാ പറഞ്ഞത് .. '"\nപെര്‍ഫോര്‍മന്‍സ് കഴിഞ്ഞു ..ഞാന് ആലോചിക്കുകയാണ്.\n" അല്ല ഈ കട്ടുറുമ്പ് ഇനി ഇവര് പറയുന്ന പോലെ സ്വര്‍ഗത്തില് പോയി വല്ല അല് കുല്ത് പരിപാടിയും കാണിച്ചിട്ടുണ്ടോ .. ഒന്നുമില്ലാതെ ഇങ്ങനെ എല്ലാവരും പറയില്ല ല്ലോ .."\nPosted by പ്രവീണ് ശേഖര് at 10:31 AM 20 comments: Links to this post\nഎന്‍റെ കിനാവിലെ മരുഭൂമിയിലൊരു നാള് മഴ പെയ്തു .\nഞാനതിന് തുള്ളികളെ ആലിംഗനം ചെയ്യവേ\nഎന്‍റെ നെഞ്ഞിടം പൊള്ളി എരിഞ്ഞു പോയി.\nപ്രവാസിയുടെ ദുരിതങ്ങളത്രേ മരുഭൂമിയില് പെയ്തൊരാ മഴ നിറയെ.\nPosted by പ്രവീണ് ശേഖര് at 10:50 PM 8 comments: Links to this post\nമുഷിഞ്ഞ വസ്ത്രത്തോടെ ഒരു വൃദ്ധന് എന്നും ബസ് സ്റ്റാന്‍ഡില് ഒരു തിണ്ണയില് ബീഡിയും പുകച്ചു ഇരിക്കുന്നത് എനിക്ക് ദിവസ കാഴ്ച ആയിരുന്നു. പിന്നെ പിന്നെ ബസ് വരുന്ന വരെ എന്നും അയാളെ തന്നെ നോക്കിയിരിക്കല് ഒരു പതിവായി. ചില ദിവസങ്ങളില് ഒരു കാറില് വന്നിറങ്ങുന്ന ഒരു ചെറുപ്പക്കാരന് അയാള്‍ക്ക് പൈസ കൊടുത്തു പോകുന്നത് കാണാം. ചെറുപ്പക്കാരുടെ അഭിമാനം തന്നെ ഇവന്- , ഞാന് കരുതി. പൈസ കൊടുത്തു പോകുന്ന അന്നെല്ലാം , ആ വൃദ്ധന് ഇതെന്തിനാ ആ പയ്യനെ ഇങ്ങനെ ചീത്ത പറയുന്ന പോലെ ഓരോന്ന് മുരു മുറുക്കുന്നത്.?\nഒരു ദിവസം പയ്യന് പതിവില് കൂടുതല് നേരം അയാളോട് സംസാരിക്കുകയും , കൂടുതല് പണം കൊടുക്കുകയും ചെയ്തു. പിന്നെ കാറില് കയറി സ്ഥലം വിട്ടു. പിന്നീടൊരിക്കലും ആ ചെറുപ്പക്കാരനെ ഞാന് ആ വൃദ്ധന്റെ അടുത്ത് കണ്ടിട്ടില്ല.\nഅന്ന് ഒരു മിന്നല് ബസ് പണി മുടക്ക് വന്ന ദിവസം, എല്ലാവരും ജോലിക്ക് പോകാതെ വീട്ടിലേക്കു തന്നെ പോയ നേരം, ഞാന് ആ വൃദ്ധന് ഇരിക്കുന്ന പതിവ് സ്ഥലത്തേക്ക് നടന്നടുത്തു . ബീഡി പുകയുടെ മറ പറ്റി അയാള് അവിടെ ഇരിപ്പുണ്ട്.\nഞാന് ചോദിച്ചു "എന്നും ഇങ്ങനെ ബീഡി വലിക്കാന് ഒരുപാട് പണം വേണ്ടേ?, ആ പയ്യന് എന്നും പൈസ കൊണ്ട് തരുമ്പോള് വെറുതെ ചീത്ത പറഞ്ഞത് കൊണ്ടല്ലേ ഇപ്പോള് അയാള് വരാത്തത് ?"\nവൃദ്ധന് എന്നെ പതിയെ നോക്കി , എന്നിട്ട് വരണ്ട ശബ്ദത്തില് പറഞ്ഞു "അവന് എന്റെ മകനാണ് , ഇപ്പോള് വീടും പറമ്പും കൂടി വിറ്റ് പുതിയ ഫ്ലാറ്റിലേക്ക് മാറിയപ്പോള് ഞാന് അവന്റെ അച്ഛന്ല്ലാതെ ആകുമോ ? എത്ര കാലം വച്ചാ അവന് എന്നെ ഇവിടെ ഈ ബസ് സ്ടാണ്ടിനു പുറകിലെ വാടക വീട്ടില് ഒറ്റക്കാക്കി പോകുക , അവന്‍റെ അമ്മ ഉറങ്ങുന്ന മണ്ണ് വിറ്റ് കിട്ടിയ പൈസയുടെ ഓഹരി തരാനാ അവന് അവസാനം വന്നത്.." എനിക്കറിയാം അവന് ഒരിക്കല് എന്നെ വിളിക്കാന് വരും , അവനേ, എന്‍റെ ഒറ്റ മകനാണ്.."\nഞാന് എന്ത് പറയണം എന്നറിയാതെ കുറച്ചു നേരം അവിടെ നിന്നു . പിന്നെ ഞാനും നടന്നകന്നു അയാളുടെ ഒറ്റ മകനെ പോലെ...\nചെറുപ്പക്കാരുടെ അഭിമാനം തകരാന് ഇത് പോരെ ?\nPosted by പ്രവീണ് ശേഖര് at 10:45 PM6comments: Links to this post\nഒരിക്കല് ഞാന് പാലക്കാട്ട് നിന്നും പട്ടാമ്പിയിലേക്ക് ജോലി കഴിഞ്ഞു വരികയായിരുന്നു. അന്ന് ഭയങ്കര മഴ പെയ്യുന്ന ദിവസം, കിട്ടിയ ബസില് ഓടി കയറി കൂടി ഒരു സീറ്റില് ഇരുന്നു. എന്‍റെ ഇടതു ഭാഗത്ത് മറ്റൊരാളും കൂടി ഉണ്ടായിരുന്നു. ഒരു ഗൌരവക്കാരന് എന്ന് തോന്നിപ്പിക്കുന്ന ഒരു രൂപം. ബസ് പുറപ്പെട്ടു. ജനാലകള് മഴ കാരണം മൂടി. ബസിനുള്ളില് ആകെ മൊത്തം ഒരു മൂകത. ഞാന് നോക്കിയപ്പോള് ഒരേ ഒരു വഴി , എല്ലാവരും കുറച്ചു പാട്ടൊക്കെ കേട്ട് യാത്ര ചെയ്യുക ആണെങ്കില് ഈ ബോറടി ഒഴിവായി കിട്ടും. ഞാന് എന്‍റെ പുതിയ മൊബൈല് എടുത്തു , അല്പം കൂടിയ ശബ്ദത്തില് തന്നെ പാട്ടുകള് ഇട്ടു. ബസ് അങ്ങനെ പോയികൊണ്ടേ ഇരുന്നു. എല്ലാവരും പാട്ട് ആസ്വദിക്കുന്ന പോലെ എനിക്ക് തോന്നി, കണ്ടക്ടര് പാട്ട് മൂളുന്നത് കണ്ടപ്പോള് എനിക്ക് അത് ഉറപ്പായി.\nഏകദേശം ഒന്നര മണിക്കൂറിനുള്ളില് വിരഹവും, പ്രണയവും, അടി പൊളി പാട്ടുകളും എല്ലാം അവിടെ പാടി കഴിഞ്ഞു. അടുത്ത പാട്ട് ഏതെന്നു നോക്കി കൊണ്ടിരിക്കെ എന്‍റെ അടുത്തിരുന്ന ഗൌരവക്കാരന് എന്നോട് പറഞ്ഞു "സഹോദരാ , നിങ്ങളിവിടെ കേള്‍പ്പിച്ച എല്ലാ പാട്ടുകളും നന്നായിരുന്നു , പക്ഷെ ഇത് തന്‍റെ ചെവിയിലേക്ക് മാത്രം പാടിക്കാനുള്ള ഒരു കുന്ത്രാണ്ടം ഉണ്ടെങ്കില് അതങ്ങു വച്ച് കേട്ടാല് പോരെ , ബാക്കിയുള്ളവനെ കൂടി ..."\nഅപ്പോള് ഞാന് പറഞ്ഞു " ചേട്ടാ ഈ സ്വന്തം ചെവിയിലേക്ക് മാത്രം പാട്ട് കുത്തി കയറ്റി കേള്‍ക്കാന് മാത്രം അത്ര സ്വാര്‍ത്ഥന് അല്ല ഞാന്..,..., ഉള്ളത് നിങ്ങളെ കൂടി കേള്‍പ്പിച്ചാല് ഈ മരണ വീട്ടിലേക്കു പോകുന്ന പോലെ ശ്വാസം പിടിച്ചു പോകണ്ടാന്നു കരുതിയത് ഇപ്പോള് എന്‍റെ തെറ്റായോ ?"\nഅയാള് നിറ കണ്ണുകളോടെ എന്നോട് പറഞ്ഞു " ഞാന് എന്‍റെ മകളുടെ ശവം കാണാന് തന്നെയാ പോകുന്നെ,... പനിയാണെന്ന് പറഞ്ഞപ്പോള് ഞാന് അത്ര കാര്യമാക്കിയില്ല , ഇപ്പൊ... ഇപ്പൊ വീട്ടില് നിന്ന് എല്ലാവരോടും കൂടി കരഞ്ഞു കൊണ്ടെനിക്ക് ഫോണ് ചെയ്തപ്പോള് ജോലി നിര്‍ത്തി കോയമ്പത്തൂരില് നിന്നും വരുന്ന വഴിയാ.." അയാള് നിര്‍ത്താതെ കരയാന് തുടങ്ങിയപ്പോള് ഞാന് ആശ്വസിപ്പിച്ചു.. പിന്നീട് എന്‍റെ മൊബൈല് സ്വിച്ച് ഓഫ് ആക്കുകയും ചെയ്തു.\nപിന്നീട് ഒരിക്കലും ഞാന് യാത്രകളില് അങ്ങനെ ചെയ്തിട്ടില്ല. ഒരു ബസ് യാത്രയില് നമ്മള്‍ക്കൊപ്പം യാത്ര ചെയ്യുന്ന പലര്‍ക്കും പല സ്ഥലത്തേക്ക് യാത്ര ചെയ്യാനുണ്ടാകും, അവരുടെയൊക്കെ മനസ്സില് പലതും ചിലപ്പോള് കിടന്നു പിടയുന്നുണ്ടാകും അടുത്തിരിക്കുന്ന നമ്മള് അറിയാതെ...\nവളരെ യാദൃശികമായി, രഞ്ജിത്ത് സംവിധാനം ചെയ്ത കേരള കഫെ യില് , ലാല് ജോസ് സംവിധാനം ചെയ്ത പുറം കാഴ്ചകള് എന്ന കഥയിലെ മമ്മൂട്ടിയെ കണ്ടപ്പോള് എനിക്കിപ്പോളും എന്‍റെ ആ യാത്രയില് അന്ന് കണ്ട അപരിചിതന്റെ മുഖമാണ് ഓര്‍മ വരുന്നത്.\nPosted by പ്രവീണ് ശേഖര് at 10:43 PM 12 comments: Links to this post\nPosted by പ്രവീണ് ശേഖര് at 6:46 PM 42 comments:\nPosted by പ്രവീണ് ശേഖര് at 7:27 PM 25 comments:


ആഗ്രഹിക്കുന്നതുപോലെ എല്ലാം നടക്കില്ലല്ലോ; കോലിയുടെ ഐപിഎല് കിരീടനഷ്ടത്തെക്കുറിച്ച് ഗവാസ്കര് | IPL 2021: Sometimes things never always happen according to your or fans wishes.Gavaskar on Virat Kohli\nആഗ്രഹിക്കുന്നതുപോലെ എല്ലാം നടക്കില്ലല്ലോ; കോലിയുടെ ഐപിഎല് കിരീടനഷ്ടത്തെക്കുറിച്ച് ഗവാസ്കര്\nഅവസാന ഇന്നിംഗ്സില് നാലു റണ്‍സ് കൂടി കൂട്ടിച്ചേര്‍ക്കാനായിരുന്നെങ്കില് ബ്രാഡ്മാന് ടെസ്റ്റിലെ ബാറ്റിംഗ് ശരാശരി 100 ആക്കാമായിരുന്നു. പൂജ്യത്തിന് പുറത്തായ അദ്ദേഹത്തിന് അത് കഴിഞ്ഞില്ല. അതുപോലെ അവസാന ടെസ്റ്റ് ഇന്നിംഗ്സ് സെഞ്ചുറിയോടെ അവസാനിപ്പിക്കണമെന്ന് സച്ചിന് ആഗ്രഹിച്ചിരുന്നിരിക്കാം.\nDubai - United Arab Emirates, First Published Oct 12, 2021, 5:15 PM IST\nദുബായ്: ഐപിഎല്ലില്(IPL 2021) കിരീടമില്ലാതെ ക്യാപ്റ്റന് സ്ഥാനം ഒഴിയുന്ന റോയല് ചലഞ്ചേഴ്സ് ബാംഗ്ലൂര്( Royal Challengers Bangalore) ക്യാപ്റ്റന് വിരാട് കോലിയെ(Virat Kohli) ഇതിഹാസ താരങ്ങളായ സര് ഡോണ് ബ്രാഡ്മാനോടും സച്ചിന് ടെന്‍ഡുല്‍ക്കറോട് ഉപമിച്ച് മുന് താരം സുനില് ഗവാസ്കര്(Sunil Gavaskar). എല്ലാവരും ഏറ്റവും ഉന്നതിയില് നില്‍ക്കുമ്പോള് അവസാനിപ്പിക്കാനാണ് ആഗ്രഹിക്കുന്നത്. എന്നാല് നിങ്ങളോ നിങ്ങളുടെ ആരാധകരോ ആഗ്രഹിക്കുന്നതുപോലെ എല്ലായ്പ്പോഴും കാര്യങ്ങള് നടക്കണമെന്നില്ലല്ലോ എന്നും ഗവാസ്കര് സ്റ്റാര് സ്പോര്‍ട്സില് സംഭാഷണമധ്യേ ചോദിച്ചു.\nഅവസാന ഇന്നിംഗ്സില് നാലു റണ്‍സ് കൂടി കൂട്ടിച്ചേര്‍ക്കാനായിരുന്നെങ്കില് ബ്രാഡ്മാന് ടെസ്റ്റിലെ ബാറ്റിംഗ് ശരാശരി 100 ആക്കാമായിരുന്നു. പൂജ്യത്തിന് പുറത്തായ അദ്ദേഹത്തിന് അത് കഴിഞ്ഞില്ല. അതുപോലെ അവസാന ടെസ്റ്റ് ഇന്നിംഗ്സ് സെഞ്ചുറിയോടെ അവസാനിപ്പിക്കണമെന്ന് സച്ചിന് ആഗ്രഹിച്ചിരുന്നിരിക്കാം. പക്ഷെ അദ്ദേഹം 79( 74 റണ്‍സാണ് സച്ചിന് സ്കോര് ചെയ്തത്) റണ്‍സെടുത്ത് പുറത്തായി. 79 റണ്‍സ് അത്ര മോശം സ്കോറല്ല. പക്ഷെ സെഞ്ചുറി ഒരു ശീലമാക്കിയ ആള്‍ക്ക് ബാക്കിയുള്ള 21 റണ്‍സ് കൂടി നേടി ടെസ്റ്റ് കരിയര് അവസാനിപ്പിക്കണമെന്നായിരുന്നിരിക്കും ആഗ്രഹം.\nമുന്‍കൂട്ടി എഴുതിവച്ച തിരക്കഥവെച്ച് എല്ലായ്പ്പോഴും കാര്യങ്ങള് നടക്കണമെന്നില്ല. ഏറ്റവും ഉന്നതിയില് കരിയര് അവസാനിപ്പിക്കാന് എല്ലാവര്‍ക്കും ഭാഗ്യം കിട്ടണമെന്നുമില്ല. പക്ഷെ ആര്‍സിബിക്കായി കോലി ചെയ്ത കാര്യങ്ങളില് ആര്‍ക്കും തര്‍ക്കമുണ്ടാകില്ല. കരിയറില് ഒരു വര്‍ഷം ആര്‍സിബിക്കായി 973 റണ്‍സ് കോലി നേടിയിരുന്നു. 1000 തികക്കാന് വെറും 27 റണ്‍സിന്‍റെ കുറവ്. 1000 റണ്‍സ് ആരെങ്കിലും തികക്കുമോ എന്നതുതന്നെ സംശയമാണെന്നും ഗവാസ്കര് പറഞ്ഞു.\nഐപിഎല് എലിമിനേറ്ററില് കൊല്‍ക്കത്ത നൈറ്റ് റൈഡേഴ്സിനോട് നാലു വിക്കറ്റിന് തോറ്റാണ് ബാംഗ്ലൂര് പുറത്തുപോയത്. 140 മത്സരങ്ങളില് ബാഗ്ലൂരിനെ നയിച്ച കോലിക്ക് 66 വിജയങ്ങളും 70 തോല്‍വികളുമാണുള്ളത്. 2016ല് ബാംഗ്ലൂരിനെ റണ്ണേഴ്സ് അപ്പ് ആക്കിയതാണ് കോലിയുടെ ഏറ്റവും മികച്ച നേട്ടം.\nLast Updated Oct 12, 2021, 5:17 PM IST


ഓടുന്ന ട്രെയിനിന് മുന്നില് സാഹസികത കാണിക്കരുത്, ഓർമ്മിപ്പിച്ച് റെയില് നെറ്റ് വര്‍ക്ക്\nPavithra Janardhanan November 25, 2020\nഓടുന്ന ട്രെയിനിന് മുന്നില് സാഹസികത കാണിക്കരുത് എന്ന് ഓര്‍മിപ്പിക്കുകയാണ് ബ്രിട്ടനിലെ റെയില് നെറ്റ് വര്‍ക്ക്.പാഞ്ഞുപോകുന്ന ട്രെയിനിനൊപ്പം മനുഷ്യസാധ്യമല്ലാത്ത സാഹസികത കാണിക്കുന്ന നായകന്റെ ട്രോളുകള് ഇപ്പോഴും യൂട്യൂബില് പ്രചരിക്കുന്നുണ്ട്.ഇതെല്ലം കണ്ട് കോരിത്തരിച്ചിരിക്കുന്നവരും ഉണ്ടാകും.എന്നാൽ ട്വിറ്റര് പേജില് പങ്കുവെച്ച വീഡിയോയിലൂടെയാണ് ട്രെയിനിന് മുന്നിലെ സാഹസികതയുടെ അപകടം വ്യക്തമാക്കുന്നത്.\nഓടുന്നത് ആരോഗ്യത്തിന് ഹാനീകരമാകുന്നത് എപ്പോള്? എന്ന ചോദ്യവും ട്രെയിനിന് മുന്നിലാണെങ്കില് ആരോഗ്യത്തിന് ഹാനീകരമാകും എന്ന മറുപടിയും ആയാണ് വീഡിയോ പങ്കുവെച്ചിരിക്കുന്നത്. അശ്രദ്ധമായി റെയില്‍വേ ട്രാക്ക് മുറിച്ചു കടക്കുന്ന ഒരാളുടെ ദൃശ്യമാണ് വീഡിയോയിലുള്ളത്. കുതിച്ചു പാഞ്ഞുവരുന്ന ട്രെയിനിനെ ശ്രദ്ധിക്കാതെ രാവിലെ പ്രഭാത സവാരിക്കിറങ്ങിയ ആളാണ് തലനാരിഴയ്ക്ക് രക്ഷപ്പെട്ടത്. രാവിലെ ആരോഗ്യത്തിനായുള്ള ജോഗിങ് അവസാനത്തേതും ആയേനെ എന്നാണ് റെയില് നെറ്റ് വര്‍ക്ക് ചുരുക്കി പറഞ്ഞത്.


ബിജി മോളുടെ പരാതിയില് കേസെടുക്കാമെന്ന് നിയമോപദേശം\n21 March 2015 2:26 PM GMT\nബജറ്റ് അവതരണവുമായി ബന്ധപ്പെട്ട് നിയമസഭയില് നടന്ന സംഭവങ്ങളുടെ പേരില് മന്ത്രി ഷിബു ബേബി ജോണിനെതിരെയും എംഎല്‍എമാരായ എംഎ വാഹിദ്, ശിവദാസന്‍നായര് എന്നിവര്‍ക്കെതിരെയും കേസെടുക്കാന് വകുപ്പുണ്ടെന്ന് ഗവണ്‍മെന്റ് പ്ലീഡറുടെ നിയമോപദേശം. കേസെടുത്തില്ലെങ്കില് ബന്ധപ്പെട്ട പോലീസ് ഉദ്യോഗസ്ഥന് ആറുമാസം തടവ് ശിക്ഷ അനുഭവിക്കേണ്ടി വരുമെന്നും പ്ലീഡര് ചൂണ്ടിക്കാട്ടുന്നു.\nസിപിഐ അംഗം ബിജിമോള്‍ക്കെതിരെ ആക്ഷേപകരമായ പരാമര്‍ശം നടത്തിയ കോഴിക്കോട് ജില്ല കോണ്‍ഗ്രസ് അധ്യക്ഷന് കെസി അബുവിനെതിരെയും കേസെടുക്കാന് വകുപ്പുണ്ട്.\nഒരു സമരത്തിന്റെ ഭാഗമായി മന്ത്രി തന്നെ കായികമായി തടയുകയാണെന്നാണ് കരുതിയത്. എന്നാല് ലൈംഗിക ഉദ്ദേശത്തോടെയാണ് തടഞ്ഞതെന്ന് അബുവിന്റെ പ്രസ്താവനയിലൂടെ വ്യക്തമായി. മന്ത്രിക്കെതിരെ ഇന്ത്യന് ശിക്ഷനിയമം 354-ാം വകുപ്പു പ്രകാരം കേസെടുക്കണമെന്നും ബിജിമോള് ഡിജിപി: കെ.എസ്. ബാലസുബ്രഹ്മണ്യത്തിനു നല്‍കിയ പരാതിയില് ആവശ്യപ്പെട്ടിരുന്നു.\nസഭയ്ക്കുള്ളില് വച്ച് തടഞ്ഞത് ബിജിമോള് ആസ്വദിച്ചെന്ന് ഷിബു പറഞ്ഞതായി ഇന്നലെ കെ.സി. അബു വെളിപ്പെടുത്തിയിരുന്നു. ഇതിനു പിന്നാലെയാണ് ബിജിമോള് ഡിജിപിക്ക് പരാതി നല്‍കിയത്. എം.എ. വാഹിദ് ലൈംഗിക അതിക്രമം നടത്തിയെന്നും പരാതിയില് പറയുന്നുണ്ട്.


Kozhikode: Karat Faisal has announced that he will run independently in the local elections | കാരാട്ട് ഫൈസലിന്റെ നിർണായക നീക്കം; സ്ഥാനാർത്ഥിത്വത്തിൽ നിന്ന് പിന്മാറില്ല, സ്വതന്ത്രനായി മത്സരിക്കും - Malayalam Oneindia\nUpdated: Tue, Nov 17, 2020, 11:36 [IST]\nകൊടുവള്ളി: കൊടുവള്ളി നഗരസഭയിലേക്കുള്ള തിരഞ്ഞെടുപ്പിലെ സ്ഥാനാര്‍ത്ഥിത്വത്തില് നിന്നു വിട്ടിനില്‍ക്കണമെന്ന സിപിഎം ആവശ്യം തള്ളി കാരാട്ട് ഫൈസല്. സ്ഥാനാര്‍ത്ഥിത്വത്തില് നിന്ന് പിന്മാറില്ലെന്ന് അറിയിച്ച ഫൈസല് വാര്‍ഡില് സ്വതന്ത്രനായി മത്സരിക്കുമെന്ന് അറിയിച്ചു. ഇതുമായി ബന്ധപ്പെട്ട തുടര് നടപടികളിലേക്ക് കടക്കാന് ഫൈസല് അനുകൂലികളുടെ യോഗം ചേരുകയാണ്. കുന്ദമംഗലം എംഎല്‍എ അഡ്വ. പിടിഎ റഹീമാണ് ഫൈസലിന്റെ സ്ഥാനാര്‍ത്ഥിത്വം പ്രഖ്യാപിച്ചത്.\nഅതേസമയം, മത്സരരംഗത്ത് നിന്ന് പിന്മാറാന് സിപിഎം കോഴിക്കോട് ജില്ലാ കമ്മിറ്റി നേരത്തെ കാരാട്ട് ഫൈസലിനോട് ആവശ്യപ്പെട്ടിരുന്നു. സ്വര്‍ണ്ണക്കടത്ത് കേസില് അന്വേഷണ ഏജന്‍സി ചോദ്യം ചെയ്ത കാരാട്ട് ഫൈസലിന്റെ സ്ഥാനാര്‍ത്ഥിത്വം വിവാദമായതിനെ തുടര്‍ന്ന് സിപിഎം സംസ്ഥാന നേതൃത്വം ഇടപെടുകയായിരുന്നു. കരിപ്പൂര് സ്വര്‍ണ്ണക്കടത്ത് കേസില് പ്രതി ചേര്‍ക്കപ്പെട്ട വ്യക്തി കൂടിയാണ് കാരാട്ട് ഫൈസല്.\nനിലവില് നഗരസഭയിലെ ഇടത് കൗണ്‍സിലറാണ് കാരാട്ട് ഫൈസല്. വരുന്ന തദ്ദേശ തിരഞ്ഞെടുപ്പില് കൊടുവളളി നഗരസഭയിലെ ചുണ്ടപ്പുറം ഡിവിഷനില് ആണ് കാരാട്ട് ഫൈസലിനെ മത്സരിപ്പിക്കാന് തീരുമാനിച്ചിരുന്നത്. ഇടത് സ്വതന്ത്രനായി മത്സരിപ്പിക്കാനായിരുന്നു നീക്കം. കാരാട്ട് ഫൈസലിനെ തദ്ദേശ തിരഞ്ഞെടുപ്പില് സ്ഥാനാര്‍ത്ഥിയായി പ്രഖ്യാപിച്ചത് ഇടത് കേന്ദ്രങ്ങളില് നിന്ന് തന്നെ വിമര്‍ശനത്തിന് ഇടയാക്കിയിരുന്നു. കഴിഞ്ഞ ദിവസം താമരശ്ശേരി ലോക്കല് കമ്മിറ്റിയില് കാരാട്ട് ഫൈസലിന്റെ സ്ഥാനാര്‍ത്ഥിത്വം ചര്‍ച്ചയായി.\nlocal body election koduvally kerala kozhikode തദ്ദേശ തിരഞ്ഞെടുപ്പ് സിപിഎം\nKozhikode: Karat Faisal has announced that he will run independently in the local elections


വാര്‍ഷിക സമ്മേളനം സമാപിച്ചു • Suprabhaatham\nവാര്‍ഷിക സമ്മേളനം സമാപിച്ചു\nMay 24, 2016 | 8:48 am IST\nകാസര്‍കോട്: ഇന്ത്യയിലെ തോട്ടവിള ഗവേഷണ സ്ഥാപനങ്ങളിലെ ശാസ്ത്രജ്ഞരുടെ 15ാമത് വര്‍ഷിക സമ്മേളനം സമാപിച്ചു. മൂന്ന് ദിവസങ്ങളിലായി കാസര്‍കോട് സി.പി.സി.ആര്.ഐയിലാണ് സമ്മേളനം നടന്നത്. സമാപന സമ്മേളനം ഡോ.എന്.കെ കൃഷ്ണകുമാര് ഉദ്ഘാടനം ചെയ്തു.\nഉയര്‍ന്ന വരുമാനം ലഭിക്കുന്ന കൊക്കോ കൃഷിയുടെ പ്രശ്‌നങ്ങള് പരിഹരിക്കുന്നതിനായ് കേന്ദ്ര തോട്ടവിള സ്ഥാപനം പ്രധാന വിളയായി പ്രഖ്യാപനം നടത്തണമെന്ന് അദ്ദേഹം പറഞ്ഞു. വാര്‍ഷികയോഗം തമിഴ്‌നാട് കാര്‍ഷിക സര്‍വകലാശാല വി.സി ഡോ.കെ രാമ സ്വാമി ഉദ്ഘാടനം ചെയ്തു. ഡോ.എച്ച്.പി മഹേശ്വരപ്പ റിപോര്‍ട്ട് അവതരിപ്പിച്ചു. സി.പി.സി.ആര്.ഐ ഡയരക്ടര് പി ചൗഡപ്പ, ഡോ.ആര്.കെ മാത്തൂര്, ഡോ.പി.എല്. സരോജ് തുടങ്ങിയവര് സംബന്ധിച്ചു.\nരാജ്യത്തെ 13 സംസ്ഥാനങ്ങളിലെ 29 കേന്ദ്രങ്ങളില് നിന്ന് നൂറോളം ശാസ്ത്രജ്ഞര് യോഗത്തില് സംബന്ധിക്കാനെത്തി.


കൊവിഡ് വ്യാപനം: കോഴിക്കോട് ജാഗ്രത മുന്നൊരുക്കവുമായി ജില്ലാ ഭരണകൂടം | Kerala One TV\nമത്സ്യ വിൽപ്പന ഇല്ല\nബീച്ച് ആശുപത്രി രണ്ട് ദിവസത്തിനകം\nകൊവിഡ് സ്പെഷ്യൽ ആശുപത്രിയാകും\nകോഴിക്കോട് //രോഗികളുടെ എണ്ണത്തിൽ കഴിഞ്ഞ ദിവസങ്ങളിലുണ്ടായ വർദ്ധനവ് പരിഗണിച്ച് ജാഗ്രതയോടെയുള്ള മുന്നൊരുക്കങ്ങൾ ആസൂത്രണം ചെയ്ത് ജില്ലാ ഭരണകൂടം. കലക്ടറേറ്റിൽ ഗതാഗത വകുപ്പ് മന്ത്രി എ.കെ.ശശീന്ദ്രന്റെ അദ്ധ്യക്ഷതയിൽ ചേർന്ന യോഗത്തിൽ ജില്ലാ കലക്ടർ സാംബശിവ റാവു ഇതു സംബന്ധിച്ച് വിശദീകരിച്ചു. നിലവിലെ അവസ്ഥ തുടരുകയാണെങ്കില് ആഗസ്ത് മാസം അവസാനത്തോടെ മൂവായിരത്തിനും നാലായിരത്തിനും ഇടയിൽ കേസുകള് ഉണ്ടാവാനുളള സാധ്യത മുന്നിൽ കാണുന്നുണ്ടെന്ന് ജില്ലാ ആരോഗ്യ വിഭാഗം റിപ്പോർട്ട് ചെയ്തിട്ടുണ്ട്. രോഗികളുടെ എണ്ണം ഇത്രയും കൂടുന്ന നിലയിലേക്ക് പോകാതിരിക്കാനുള്ള ജാഗ്രതയും അങ്ങനെ സംഭവിക്കുകയാണെങ്കിൽ ചികിത്സാ സൗകര്യം ലഭ്യമാക്കാനുള്ള ഒരുക്കങ്ങളും നടന്നു വരുന്നു.\nആരോഗ്യ വകുപ്പിന്റെ അനുമാനമന പ്രകാരം 2000 ആക്ടീവ് കേസുകളാണ് പ്രതീക്ഷിക്കുന്നത്.\nആവശ്യമായ വെന്റിലേറ്ററുകളുടെയും ഓക്‌സിജന് സിലിണ്ടറുകളുടെയും ലഭ്യത ഉറപ്പുവരുത്തിയിട്ടുണ്ട്. 23 വെന്റിലേറ്ററുകള് വാങ്ങാന് എം.എൽ.എ ഫണ്ട് വിനിയോഗിക്കുന്നതിന് എംഎല്‍എമാര് സന്നദ്ധത അറിയിച്ചിട്ടുണ്ട്. ഇതില് ആറെണ്ണം ഇതിനകം ലഭ്യമായി. നിലവില് 750 ഓക്‌സിജന് സിലിണ്ടറുകളും 370 വെന്റിലേറ്ററുകളും ലഭ്യമാണ്. വീടുകളിലും ആശുപത്രികളിലും നിരീക്ഷണത്തിലുള്ള എല്ലാവര്‍ക്കും കോവിഡ് ടെസ്റ്റ് നടത്തും. 12 മണിക്കൂറിനുള്ളിൽ ടെസ്റ്റ് റിസൽട്ട് ലഭ്യമാക്കാനുള്ള നടപടികൾ സ്വീകരിക്കും.\nപ്രത്യേക പരിഗണന അര്‍ഹിക്കുന്ന പ്രായമായവരേയും മറ്റ് രോഗങ്ങളുള്ളവരെയും സംരക്ഷിക്കുന്നതിനായി തദ്ദേശസ്വയംഭരണ സ്ഥാപനങ്ങള് മുഖേന ഓരോ പഞ്ചായത്തിലും കോവിഡ് കെയര്‍സെന്ററുകള് ആരംഭിക്കും. ചികിത്സ യോടൊപ്പം പാലിയേറ്റീവ് വോളണ്ടിയർമാരുടെ പരിചരണവും ഇവിടെ ലഭ്യമാവും. പൊതുജനങ്ങള്‍ക്കും ക്വാറന്റൈനില് ഉള്ളവര്‍ക്കും രോഗലക്ഷണങ്ങള് സ്വയം റിപ്പോര്‍ട്ട് ചെയ്യാനുള്ള സൗകര്യം കോവിഡ് ജാഗ്രത പോര്‍ട്ടലില് ഏര്‍പ്പെടുത്തും. റിപ്പോര്‍ട്ട് ചെയ്യുന്നവര്‍ക്ക് മെഡിക്കല് ഓഫീസര് മുഖേന ടെലികണ്‍സള്‍ട്ടേഷന് സൗകര്യം ഏര്‍പ്പെടുത്തും.\nപൊതുജനങ്ങള് സാമൂഹിക അകലം പാലിച്ച് ബ്രേക്ക് ദ ചെയിന് സംവിധാനം കൃത്യമായി പാലിക്കണം. അല്ലാത്ത പക്ഷം കര്‍ശന നടപടികള് സ്വീകരിക്കണമെന്ന് മന്ത്രി നിർദ്ദേശിച്ചു. ഹാര്‍ബറുകളിലും ഫിഷ് ലാന്റിംഗ് സെന്ററുകളിലും തിരിച്ചറിയൽ കാര്‍ഡ് ഉള്ളവര്‍ക്ക് മാത്രമേ പ്രവേശനം അനുവദിക്കുകയുള്ളു. ഹാര്‍ബറുകളില്\nബീച്ച് ആശുപത്രി കോവിഡ് സ്‌പെഷ്യല് ഹോസ്പിറ്റല് ആയി മാറ്റാനുളള പ്രവര്‍ത്തനം രണ്ടു ദിവസത്തിനകം പൂര്‍ത്തിയാക്കും. സ്വകാര്യ ആശുപത്രികളിലും ചികിത്സ ഉറപ്പുവരുത്താനുള്ള ചര്‍ച്ചകള് നടന്നു കൊണ്ടിരിക്കുകയാണ്. മറ്റു ഗുരുതരരോഗങ്ങളുടെ ചികിത്സയോടൊപ്പം കോവിഡ് കേസുകള്‍ക്ക് മാത്രം മെഡിക്കല് കോളേജ് ആശുപത്രി പ്രയോജനപ്പെടുത്തും.\nയോഗത്തില് സബ് കലക്ടര് ജി പ്രിയങ്ക,ഡെപ്യൂട്ടി പൊലീസ് കമ്മീഷണർ സുജിത് ദാസ്, ഡെപ്യൂട്ടി കലക്ടര് ഷാമിന് സെബാസ്റ്റ്യന്, അഡീഷണല് ഡിഎംഒ ആശാദേവി, വിവിധ വകുപ്പ് തല ഉദ്യോഗസ്ഥര് തുടങ്ങിയവര് പങ്കെടുത്തു.\nPrevious Article കൊവിഡ് നിയന്ത്രണ ലംഘനം: ജില്ലയിൽ 17 ടൗണിൽ ‘അടിയന്തര സേന’ നടപടി\nNext Article വിദേശ പക്ഷി, ജന്തു ജാലങ്ങൾക്ക് ഉടമസ്ഥാവകാശ സർട്ടിഫിക്കറ്റ് വേണം


ഖത്തറില് വെള്ളിയാഴ്ച്ച ചൂട് 40 ഡിഗ്രിയിലെത്തും |Hot weekend in store for Qatar as Met says temperatures to rise in coming days\nHome Newsfeed ഖത്തറില് വെള്ളിയാഴ്ച്ച ചൂട് 40 ഡിഗ്രിയിലെത്തും\nദോഹ: രാജ്യം തണുപ്പില് നിന്ന് പതുക്കെ ചൂടിലേക്ക് നീങ്ങിത്തുടങ്ങിയതായി ഖത്തര് കാലാവസ്ഥാ വിഭാഗം. തിങ്കളാഴ്ച്ച മുതല് ചൂട് ക്രമേണ ഉയര്‍ന്ന് തുടങ്ങും. ഈയാഴ്ച്ചയിലെ ഏറ്റവും കൂടിയ ചൂട് വെള്ളിയാഴ്ച്ച ആയിരിക്കുമെന്നും കാലാവസ്ഥാ വകുപ്പ് അറിയിച്ചു. വെള്ളിയാഴ്ച്ച ചൂട് 40 ഡിഗ്രിവരെ എത്താന് സാധ്യതയുണ്ടെന്നാണ് അറിയിപ്പ്.\nPrevious articleകുവൈത്തില് ഇന്ന് 1144 പേര്‍ക്ക് കോവിഡ്;7മരണം\nNext articleവണ്ടൂര് അബൂബക്കര് അനുസ്മരണവും ജനാസ നമസ്‌കാരവും സംഘടിപ്പിച്ചു


ഗൂഗിളിന്റെ തെറ്റുതിരുത്തിയതിന് മലയാളി സ്‌കൂള് വിദ്യാര്‍ത്ഥിക്ക് ഹാള് ഓഫ് ഫെയിം അവാര്‍ഡ്\nWednesday 24th May 2017 2:32pm\nതിരുവനന്തപുരം: പീഡിപ്പിക്കാന് ശ്രമിച്ചയാളുടെ ലിംഗം മുറിച്ചൂ മാറ്റിയ പെണ്‍കുട്ടിയെ പിന്തുണയ്ക്കുക എന്നത് സ്ത്രീ പീഡനങ്ങള് പെരുകുന്ന നമ്മുടെ നാട്ടിലെ ശക്തമായ ചെറുത്തു നില്‍പ്പിന്റെ പ്രതീകം തന്നെയാണെന്നതില് സംശയമില്ലെന്ന് നടന് ജോയ് മാത്യു.\nപക്ഷേ പ്രശ്‌നം അതല്ലെന്നും ലിംഗം താന് സ്വയം മുറിച്ചതാണെന്ന് സ്വാമി പറയുമ്പോള് പൊലീസ് ആരുടെ ഭാഗം വിശ്വസിക്കുമെന്നും ജോയ് മാത്യു ചോദിക്കുന്നു.\nമിടുക്കന്മാരായ വക്കീല്‍മാരെ വെച്ച് സ്വാമി കേസ് വാദിക്കുകയും രോമം കളയുംബോഴോ മറ്റോ അബദ്ധത്തില് ലിംഗം ചെത്തിപ്പോയതാണെന്ന് സ്ഥാപിക്കുകയും ചെയ്യുമെന്നും അദ്ദേഹം പറയുന്നു.\nചുരുക്കി പറഞ്ഞാല് സ്വാമി ക്ലീനായി പുറത്തുവരികയും കൃത്രിമലിംഗം ഫിറ്റ് ചെയ്ത് ശിഷ്ടകാലം ക്രത്രിമ ലിംഗസ്വാമിഎന്ന അപര നാമത്തില് അറിയപ്പെടുകയും ചെയ്യുമെന്നും ജോയ് മാത്യു പരിഹസിക്കുന്നു.\nDont Miss ബാര് കോഴകേസില് മാണിക്കെതിരെ തെളിവുണ്ടെന്ന് സര്‍ക്കാര് ഹൈക്കോടതിയില്\nകേസില് നിന്നും തടിയൂരി പുറത്തിറങ്ങുന്ന സ്വാമി പൊതുജനത്തെ നോക്കി പരിഹസിച്ച് ഒരു ചിരി ചിരിക്കും. തുടര്‍ന്ന് നിരപരാധിത്വം തെളിയിക്കപ്പെട്ടവനായതുകൊണ്ട് ഏതെങ്കിലും പാര്‍ട്ടിയില് ചേര്‍ക്കുവാന് ആര്‍ക്കും പ്രയാസം കാണില്ല.\nതുടര്‍ന്ന് തെരഞ്ഞെടുപ്പില് മല്‍സരിച്ച് ജയിച്ച് മന്ത്രിയായൊ ഏതെങ്കിലും കോര്‍പ്പറേഷന്റെ മേധാവിയായോ മാറുന്നതും നമുക്ക് കാണാം.\nലിംഗനഷ്ടക്കേസുകഴിഞ്ഞ് പുറത്തിറങ്ങുന്ന സാമിയെ ജനകീയ വിചാരണ ചെയ്യാന് ആരും മുന്നോട്ടുവരില്ല. എന്തിനു ഒരു വഴിതടയല്‍പോലും ഈ പൊന്നാങ്ങളമാര് ചെയ്യില്ല. ചെയ്യുമായിരുന്നെങ്കില് ഗോവിന്ദ ചാമിമാര് ഉണ്ടാകുമായിരുന്നോയെന്നും ജോയ് മാത്യു ഫേസ്ബുക്ക് പോസ്റ്റില് ചോദിക്കുന്നു.\nആള്‍ക്കൂട്ട ആരവങ്ങള് എന്നെ തെല്ലും ഭയപ്പെടുത്തുകയോ നിശബ്ദനാക്കുകയൊ ചെയ്യുന്നില്ല.പാര്‍ട്ടി (ഏതായാലും) ഭക്തന്മാര്‍ക്ക് വേണ്ടി സ്തുതിഗീതങ്ങള് രചിക്കുക എന്റെ ജോലിയുമല്ല. അതിനാല് മുന് വിധിയുമായി ചാടിവീഴുന്ന ഭക്തര് മാറി നില്‍ക്കാന് അഭ്യര്‍ഥിക്കട്ടെ പകരം\nഅല്‍പമെങ്കിലും ഹ്യൂമര് സെന്‍സ് ഉള്ളവര് കടന്നു വരട്ടെ. അത് എനിക്കേറെ സന്തോഷം.\nലിംഗം മുറിയെക്കുറിച്ചു തന്നെ നമുക്ക് സംസാരിക്കാം. പീഡിപ്പിക്കാന് ശ്രമിച്ചയാളുടെ ലിംഗം മുറിച്ചൂ മാറ്റിയതില് ആ പെണ്‍കുട്ടിയെ സപ്പോര്‍ട്ട് ചെയ്യുക എന്നത് സ്ത്രീ പീഡനങ്ങള് പെരുകുന്ന നമ്മുടെ നാട്ടിലെ ശക്തമായ ചെറുത്തു നില്‍പ്പിന്റെ പ്രതീകം തന്നെയാണെന്നതില് സംശയമില്ല\nപക്ഷേ ഇനിയാണു പ്രശ്‌നം. ലിംഗനഷ്ടസ്വാമി പറയുന്നു അയാള് തന്റെ ലിംഗം സ്വയം മുറിച്ചതാണെന്ന്-പെണ്‍കുട്ടി പോലീസ് സ്റ്റേഷനില് ചെന്നു പറയുന്നു താനാണു അത് ചെയ്തതെന്ന് പോലീസ് ആരുടെ ഭാഗം വിശ്വസിക്കും?\nജനവികാരം -ഭരണവികാരവും- മാനിച്ച് പോലീസ് ,സ്വാമി സ്വയം മുറിച്ചതാണെന്ന രീതിയില് കേസെടുക്കുന്നതെങ്ങിനെ ? ഒരാള്‍ക്ക് സ്വന്തം ശരീരത്തിലെ ഒരവയവം മുറിച്ച് മാറ്റുന്നതിനു പോലീസിനു കേസെടുക്കാനാവുമോ? ഇനി സാമിയുടെ പേരില് ആത്മഹത്യാ ശ്രമം ചുമത്തി വേണമെങ്കില് കേസെടുക്കാം.\n(അപ്പോള് സ്വാമി കോടതിയില് മൊഴിമാറ്റും -അതിനും ഇവിടെ വകുപ്പുണ്ട്) അടുത്തപടി മിടുക്കന്മാരായ വക്കീല്‍മാരെ വെച്ച് സ്വാമി കേസ് വാദിക്കും-രോമം കളയുംബോഴോ മറ്റോ അബദ്ധത്തില് ലിംഗം ചെത്തിപ്പോയതാണെന്ന് സ്ഥാപിക്കാനാണോ പ്രയാസം ?\nസ്വാമി ക്ലീനായി പുറത്തുവരികയും കൃത്രിമലിംഗം ഫിറ്റ് ചെയ്ത് ശിഷ്ടകാലം ക്രത്രിമ ലിംഗസ്വാമിഎന്ന അപര നാമത്തില് അറിയപ്പെടുകയും ചെയ്യും.\nഇനി പെണ്‍കുട്ടിയുടെ കാര്യമെടുക്കാം പൊലീസ് സ്റ്റേഷനില് ഹാജരായപ്പോള് താനാണു സ്വാമിയുടെ ലിംഗം മുറിച്ചത് എന്ന് ഏറ്റു പറഞ്ഞുവെങ്കിലും ജനവികാരവും ഭരണവികാരവും മാനിച്ച്പോലീസ് പെണ്‍കുട്ടിയുടെ പേരില് കേസ് ചാര്‍ജ്ജ് ചെയ്യാതെയിരിക്കാം. അതാണു വേണ്ടതും. പക്ഷെ എന്റെ സംശയം ഇതാണു : കേസില് നിന്നും തടിയൂരി പുറത്തിറങ്ങുന്ന സ്വാമി പൊതുജനത്തെ നോക്കി പരിഹസിച്ച് ഒരു ചിരി ചിരിക്കും. തുടര്‍ന്ന് നിരപരാധിത്വം തെളിയിക്കപ്പെട്ടവനായതുകൊണ്ട് ഏതെങ്കിലും പാര്‍ട്ടിയില് ചേര്‍ക്കുവാന് ആര്‍ക്കും പ്രയാസം കാണില്ല-\nമാറുന്നതും നമുക്ക് കാണാം. (ഉദാഹരണങ്ങള്‍ക്കാണോ പഞ്ഞം?)\nഅന്ന് ഇപ്പോള് ഓരിയിടുന്നവര് മുഴുവന് ഓഛാനിച്ചു നില്‍ക്കുകയും ജയ് വിളിക്കുകയും ചെയ്യും. പെണ്‍കുട്ടിക്ക് എന്ത് നീതിയാണു ലഭിക്കുക?\nഅവള്‍ക്ക് വേണ്ടി കട്ട സപ്പോര്‍ട്ട് എന്ന് ആരവമുയര്‍ത്തുന്ന ‘പൊന്നാങ്ങളമാര്’ (ആങ്ങളമാരുടെ അംഗബലം കേട്ടാല് സ്വാമി പേടിച്ചു ചാവും)ഈ പെങ്ങള്‍ക്ക് വേണ്ടി എന്ത് ചെയ്യും?\nലിംഗനഷ്ടക്കേസുകഴിഞ്ഞ് പുറത്തിറങ്ങുന്ന സാമിയെ ഒരു ജനകീയ വിചാരണ ചെയ്യുമോ? ഒരു കല്ലെങ്കിലും എറിയുമോ? എന്തിനു ഒരു വഴിതടയല്‍പോലും ഈ പൊന്നാങ്ങളമാര് ചെയ്യില്ല. ചെയ്യുമായിരുന്നെങ്കില് ഗോവിന്ദ ചാമിമാര് ഉണ്ടാകുമായിരുന്നൊ?\nഫേസ് ബുക്കില് ‘പെങ്ങളേ ,ധീരേ, കട്ട സപ്പോര്‍ട്ട് ‘എന്ന് പറഞ്ഞ് ഉറഞ്ഞുതുള്ളാനും നേതാക്കള്‍ക്ക് സ്തുതിപാടാനുമേ കേരളത്തിലെ ‘ആരവികള്’ക്കറിയൂ എന്നിടത്താണു’നാം ഒരു തോറ്റ ജനതയാണെന്ന് ‘ഒരു ചിന്തകന് പറഞ്ഞത് അന്വര്‍ഥമാകുന്നത്.


UUKMA News മലയാളി നഴ്സുമാരുടെ വിദേശജോലി സ്വപ്നത്തിന് തടയിടാൻ പുത്തൻ അടവുമായി സ്വകാര്യ ആശുപത്രി മാനേജ്മെന്റുകൾ - UUKMA News മലയാളി നഴ്സുമാരുടെ വിദേശജോലി സ്വപ്നത്തിന് തടയിടാൻ പുത്തൻ അടവുമായി സ്വകാര്യ ആശുപത്രി മാനേജ്മെന്റുകൾ - UUKMA News\nതിരുവനന്തപുരം : മലയാളി നഴ്സുമാരുടെ വിദേശജോലി സ്വപ്നത്തിന് തടയിടാൻ പുത്തൻ അടവുമായി സ്വകാര്യ ആശുപത്രി മാനേജ്മെന്റുകൾ. വിദേശത്തേക്ക് ജോലിക്ക് അപേക്ഷിക്കുമ്പോൾ നഴ്സുമാർ നൽകുന്ന വിവരങ്ങൾ ശരിയാണോയെന്ന് പരിശോധിക്കുന്ന ‘ബാക്ക് ചെക്ക്’ ആണ് സ്വകാര്യ ആശുപത്രികൾ ആയുധമാക്കുന്നത്.\nവിദേശജോലിക്ക് അപേക്ഷിക്കുമ്പോൾ എക്സ്‌പീരിയൻസ് സർട്ടിഫിക്കറ്റ്, സ്വഭാവ സർട്ടിഫിക്കറ്റ് എന്നിവ നാട്ടിൽ ജോലി ചെയ്തിരുന്ന ആശുപത്രികളിൽ നിന്ന് നഴ്സുമാർ വാങ്ങി നൽകേണ്ടതുണ്ട്. ഇങ്ങനെ ലഭിക്കുന്ന സർട്ടിഫിക്കറ്റുകളിലെ വിവരങ്ങൾ ശരിയാണോയെന്ന് പരിശോധിക്കാൻ വിദേശ ആശുപത്രികൾ അവരുടേതായ ഏജൻസികളെ ചുമതലപ്പെടുത്തും. ഈ സംവിധാനത്തിനാണ് ‘ബാക്ക് ചെക്ക്’ എന്നു പറയുന്നത്. ഏജൻസികൾ നല്ല റിപ്പോർട്ട് നൽകിയെങ്കിൽ മാത്രമേ ജോലിക്കുള്ള ബാക്കി നടപടികൾ മുന്നോട്ട് നീങ്ങൂ.\nമുൻകാലങ്ങളിൽ സർട്ടിഫിക്കറ്റിൽ പറഞ്ഞിരുന്ന കാര്യങ്ങളിൽ നിന്ന് വിപരീതമായി ഒന്നും മാനേജ്മെന്റ് വിദേശപ്രതിനിധികളോട് വെളിപ്പെടുത്തിയിരുന്നില്ല.\nമൂന്നുവർഷം മുമ്പ് സ്വകാര്യ ആശുപത്രികളിലെ നഴ്സുമാർ സമരം ആരംഭിച്ചതോടെ മാനേജ്മെന്റും തൊഴിലാളികളും തമ്മിലുള്ള ബന്ധം വഷളായി. ഇതോടെ മാനേജ്മെന്റ് പ്രതികാര നടപടികൾ കൈക്കൊള്ളാൻ തുടങ്ങി.\n മാനേജ്മെന്റുകളുടെ ‘കളി’ ഇങ്ങനെ\nരാഷ്ട്രീയ സമ്മർദ്ദത്തിനു വഴങ്ങിയാണ് ഉദ്യോഗാർത്ഥിയുടെ സ്വഭാവ സർട്ടിഫിക്കറ്റിൽ നല്ല അഭിപ്രായം രേഖപ്പെടുത്തിയതെന്നും എക്സ്‌പീരിയൻസ് സർട്ടിഫിക്കറ്റ് നൽകിയതെന്നും അന്വേഷണ ഏജൻസികളോട് മാനേജ്മെന്റുകൾ വെളിപ്പെടുത്തും. ഇക്കാര്യം കാട്ടി ഏജൻസികൾ വിദേശ ആശുപത്രികൾക്ക് റിപ്പോർട്ട് നൽകുന്നതോടെ ഉദ്യോഗാർത്ഥിയുടെ വിദേശ ജോലി എന്ന സ്വപ്നം പൊലിയും. നല്ല പ്രതിഫലവും മെച്ചപ്പെട്ട ജീവിത സാഹചര്യവും പ്രതീക്ഷിച്ച് വിദേശത്തേക്ക് പോകാനിരിക്കുന്നവരുടെ അവസരങ്ങൾ ഇങ്ങനെ നിഷേധിക്കരുതെന്നാണ് നഴ്സുമാരുടെ വാദം. സംസ്ഥാനത്തെ രണ്ട് പ്രമുഖ സ്വകാര്യ ആശുപത്രികളിൽ ജോലി ചെയ്തിരുന്ന ഇരുനൂറോളം പേർക്കാണ് അടുത്തിടെ ‘ബാക്ക് ചെക്കി’ൽ തട്ടി വിദേശജോലി നഷ്ടമായത്.\n ‘ബാക്ക് ചെക്ക്’കർശനം\nരണ്ട് വർഷം മുമ്പ് എമിഗ്രേഷൻ ക്ലിയറൻസ് കർശനമാക്കിയതോടെയാണ് കേരളത്തിൽ നിന്ന് വിദേശത്തേക്കുള്ള നഴ്സുമാരുടെ കുത്തൊഴുക്ക് കുറഞ്ഞത്. മുമ്പ് പ്രതിവർഷം 10,000 പേർ വരെ വിദേശത്തേക്ക് ജോലിക്ക് പോയിരുന്നെങ്കിൽ ഇപ്പോൾ അത് ആയിരത്തിൽ താഴെ മാത്രമാണ്. നോർക്ക വഴിയുള്ള റിക്രൂട്ട്മെന്റിലും ഏജൻസി വഴിയുള്ള ‘ബാക്ക് ചെക്ക്’ ശേഖരണം ഉണ്ട്. യു.എസ്.എ, യു.കെ, കാനഡ, ആസ്ട്രേലിയ, ന്യൂസിലൻഡ്, അയർലൻഡ് തുടങ്ങിയ രാജ്യങ്ങളിലേക്കും ഗൾഫ് രാജ്യങ്ങളിലേക്കുമാണ് കേരളത്തിൽ നിന്ന് നഴ്സുമാർ പ്രധാനമായും ജോലി തേടി പോവുന്നത്.


പീഡനക്കേസിൽപ്പെട്ട പഞ്ചായത്തംഗം രാജിവയ്ക്കണമെന്ന് യുഡിഎഫ് | Panchayath member should resign-udf - Malayalam Oneindia\nപീഡനക്കേസിൽപ്പെട്ട പഞ്ചായത്തംഗം രാജിവയ്ക്കണമെന്ന് യുഡിഎഫ്\nUpdated: Mon, Jan 8, 2018, 11:00 [IST]\nമേപ്പയ്യൂർ : പീഡനക്കേസിൽ ഉൾ‌പ്പെട്ട കീഴരിയൂർ പഞ്ചായത്തിലെ ഏഴാം വാർഡ് അംഗം എംകെ മിനീഷ് രാജിവയ്ക്കണമെന്നു കെപിസിസി നിർവാഹക സമിതി അംഗം യു രാജീവൻ. പോക്സോ നിയമപ്രകരം കേസെടുത്തിട്ടും പ്രതിയെ സംരക്ഷിക്കുന്ന നിലപാടെടുക്കുന്ന സിപിഎം നേതൃത്വം ജനങ്ങളെ വെല്ലുവിളിക്കുകയാണെന്ന് അദ്ദേഹം പറഞ്ഞു.\nവയനാട്ടിലേക്കുള്ള പക്രംതളം ചുരം റോഡിന്റെ അരികുകൾ ഉയർന്നു അപകടഭീഷണി ഉയർത്തുന്നു\nയുഡിഎഫ് പഞ്ചായത്ത് കമ്മിറ്റി നടത്തിയ പഞ്ചായത്ത് ഓഫിസ് മാർച്ച് ഉദ്ഘാടനം ചെയ്യുകയായിരുന്നു അദ്ദേഹം. ടി യു സൈനുദ്ദീൻ അധ്യക്ഷത വഹിച്ചു.\nജില്ലാ കോൺഗ്രസ് കമ്മിറ്റി ജനറൽ സെക്രട്ടറി രാജേഷ് കീഴരിയൂർ, എം.കെ. അബ്ദുറഹ്മാൻ, ചുക്കോത്ത് ബാലൻ നായർ, ബി. ഉണ്ണിക്കൃഷ്ണൻ, ഒ.കെ. കുമാരൻ, പാറോളി ശശി, എം.കെ. സുരേഷ് ബാബു, കെ. റസാഖ് എന്നിവർ പ്രസംഗിച്ചു.\nകൂടുതൽ resign വാർത്തകൾ\nകളമശേരി നഗരസഭ; ഐ ഗ്രൂപ്പിലെ 13 കൗൺസിലർമാരും സ്റ്റാൻറ്റിങ്ങ് കമ്മിറ്റി അംഗത്വം രാജിവെച്ചു\nresign udf സിപിഎം യുഡിഎഫ്\nPanchayath member should resign-udf


കെ.എം ഷാജിയെ നിയമസഭയില് കയറ്റില്ലെന്ന് പറഞ്ഞിട്ടില്ല; മലക്കം മറിഞ്ഞ് സ്പീക്കര് - ഇ വാർത്ത | evartha\nകെ.എം ഷാജിയെ നിയമസഭയില് കയറ്റില്ലെന്ന് പറഞ്ഞിട്ടില്ല; മലക്കം മറിഞ്ഞ് സ്പീക്കര്\nകെ.എം.ഷാജിയെ നിയമസഭയില് കയറ്റില്ലെന്ന് പറഞ്ഞിട്ടില്ലെന്ന് സ്പീക്കര് പി. ശ്രീരാമകൃഷ്ണന്. ഹൈക്കോടതി വിധിയാണ് മുന്നിലുള്ളതെന്നും രേഖാമൂലമുള്ള നിര്‍ദേശമില്ലാതെ കെ.എം. ഷാജിയെ സഭാനടപടികളില് പങ്കെടുപ്പിക്കാന് പറ്റില്ലെന്നും സ്പീക്കര് വ്യക്തമാക്കി.\nവിഷയത്തില് ഹൈക്കോടതിയുടെ ഉത്തരവ് ലഭിക്കാതെ നിലപാടെടുക്കാന് സാധിക്കില്ല. അറിയിപ്പ് ലഭിച്ചാല് ആ നിമിഷം നിലപാട് സ്വീകരിക്കും അദ്ദേഹം പറഞ്ഞു. എന്നാല്, ഹൈക്കോടതി അയോഗ്യനാക്കിയ കെ.എം. ഷാജിക്ക് നിയമസഭയില് എത്താന് സുപ്രീം കോടതിയുടെ വാക്കാല് പരാമര്‍ശം മതിയാകില്ലെന്ന് സ്പീക്കര് ഇന്നലെ പറഞ്ഞിരുന്നു.\nകോടതിയില് നിന്ന് രേഖാമൂലം അറിയിപ്പ് കിട്ടണം. നിലവില് ഷാജിയെ അയോഗ്യനാക്കിയ ഹൈക്കോടതി വിധി ലഭിച്ചിട്ടുണ്ട്. രേഖാമൂലം ഉത്തരവ് ലഭിക്കണമെന്ന വിവരം കെ.എം. ഷാജിയെ അറിയിക്കുമെന്നുമാണ് സ്പീക്കര് ഇന്നലെ പറഞ്ഞത്.\nഅതേസമയം, പി.സി. ജോര്‍ജ് എംഎല്‍എയ്‌ക്കെതിരായ പരാതികള് ഗൗരവത്തോടെ കാണുന്നുവെന്നും പരാതികള് എത്തിക്‌സ് കമ്മറ്റിക്ക് കൈമാറിയിട്ടുണ്ടെന്നും സ്പീക്കര് അറിയിച്ചു. ശബരിമല വിഷയത്തില് ദിനം പ്രതി അഭിപ്രായം പറയാനില്ലെന്നു പറഞ്ഞ ശ്രീരാമകൃഷ്ണന് നവോത്ഥാനത്തോട് പുറംതിരിഞ്ഞു നിന്നാല് നമ്മുടെ സമൂഹം പിറകോട്ട് പോകുമെന്നും ഓര്‍മിപ്പിച്ചു.


ഗ്യാസ് ഏജന്‍സികള്‍ക്ക് പ്രിയം കരിഞ്ചന്തക്കാരേയോ? – DN News\nHome/News/Kerala/ഗ്യാസ് ഏജന്‍സികള്‍ക്ക് പ്രിയം കരിഞ്ചന്തക്കാരേയോ?\nഗ്യാസ് ഏജന്‍സികള്‍ക്ക് പ്രിയം കരിഞ്ചന്തക്കാരേയോ?\nരാജ്യത്തെ പണക്കാരന്റെയും പാവപ്പെട്ടവന്റെയും നിത്യ ജീവിതത്തിന്റെ ഭാഗമായി മാറിയ പാചക വാതകം ഇന്നു കേരളത്തില് കിട്ടാക്കനിയായി മാറുന്നു.\nഒരു സിലിണ്ടര് ഗ്യാസ് ആയിരത്തിലധികം രൂപ വരുമെങ്കിലും ഇതു പാവപ്പെട്ടവനും, സാധാരണക്കാരനും താങ്ങാന് കഴിയാത്തതുകൊണ്ടാണ് ഗവ:സബ്സിഡി നിരക്കില് നല്‍കുന്നത്.എന്നാല് പാചക വാതകം ഉപയോഗിക്കുന്നവരില് 65% സാമ്പത്തികമായി ഉയര്‍ന്ന വരുമാനക്കാരാണ് .അതിനാല് സര്‍ക്കാര് നല്‍കുന്ന സബ്സിഡി അവരും വാങ്ങുകയാണ്.ഇതുകാരണം ആണ് പ്രധാന മന്ത്രി നരേന്ദ്ര മോദി തന്നെ ഇക്കൂട്ടര് സ്വയം ഈ ആനുകൂല്യം പറ്റുന്നതില് നിന്നും ഒഴിവാകണം ഇന്നു ആവശ്യപ്പെട്ടത്. പലപ്പോഴും സാധാരണക്കാരന് ആനുകൂല്യങ്ങള് പലപ്പോഴും കിട്ടാക്കനിയാകുന്നു. ഇതു കൂടാതെയാണ് ഗ്യാസ് ഏജന്‍സികളും കരിഞ്ചന്തക്കാരും തമ്മില് നടക്കുന്ന വ്യാപാരത്തിന്റെ തുടക്കം.\nകരിഞ്ചന്തയില് സബ്സിഡി നിരക്കില് അല്ലാതെ യഥേഷ്ടം ഗ്യാസ് സിലിണ്ടറുകള് കിട്ടുന്ന അനധികൃത ഏജന്‍സികള് കേരളത്തില് മുഴുവനും ഉണ്ട്. ഇവര്‍ക്ക് സബ്സിഡി നിരക്കില് ,സിലിണ്ടറുകള് എത്തിച്ചു കൊടുക്കുകയാണ് ഏജന്‍സികള് ചെയ്യുന്നത്. ജനങ്ങള്‍ക്ക് കൃത്യ സമയത്ത് വിതരണം നടത്തേണ്ട സിലിണ്ടറുകള് ആണ് കൂടിയ വിലക്ക് മറിച്ച് വിട്ടു പണമാക്കി മാറ്റുന്നത്.\nകേന്ദ്ര സര്‍ക്കാരിന്റെ നയം അനുസരിച്ച് മാസത്തില് ഒരു സിലിണ്ടര് എന്നാണ് എങ്കിലും ,നിലവില് ഉപഭോക്താവിന് കിട്ടുന്നത്2മുതല്4മാസം വരെ എടുത്താണ്. ഇതു എങ്ങനെ സംഭവിക്കുന്നു ഇന്നു അന്വേഷിക്കുമ്പോള് ആണ് കൂടുതല് ഞെട്ടിക്കുന്ന സത്യങ്ങള് പുറം ലോകമറിയുന്നത്. കൊച്ചിയിലെയും കോഴിക്കോട്ടെയും ഗ്യാസ് ഫില്ലിംഗ് ഇടങ്ങളിലെ സമരവും മറ്റും പലപ്പോഴും വിതരണത്തെ സാരമായി തന്നെ ബാധിക്കാറുണ്ട്. കമ്പനിയിലെ തൊഴിലാളി സമരം തീരുമ്പോള് ,വിതരണം നടത്തേണ്ട വാഹന തൊഴിലാളികള് പണി മുടക്കും.ഇതു രണ്ടും തീരുമ്പോള് ,ഉത്പാദനം കുറയും. ഇതെല്ലാം കഴിഞ്ഞു ജനം ഗ്യാസ് ഏജന്‍സിയില് എത്തുമ്പോള് പൂഴ്ത്തിവെപ്പും ,കരിഞ്ചന്തയും……\nഏജന്‍സികള് ജനങ്ങളെ മുഖവിലക്കെടുക്കാതെ ആണ് പെരുമാറുന്നത്.തങ്ങള് പറയുന്നത് അനുസരിക്കാന് വിധിക്കപെട്ടവരാന് ജനം എന്നാണ് ഏജന്‍സികള് കരുതുന്നത്. ഓണ്‍ലൈനില് കൃത്യമായി ബുക്ക് ചെയ്താലും ,തങ്ങളുടെ ലിസ്റ്റില് ഉള്‍പ്പെട്ടിട്ടില്ല എന്നതാണ് മറുപടി. സോഫ്റ്റ്‌വെയര് കേടാണ് എന ഓമന മറുപടിയില് പൊതുജനത്തിനെ തൃപ്തരാക്കാന് കഴിയുന്ന കാലം അവസാനിച്ചു ഇന്നു ഇത്തരക്കാര് മനസ്സിലാക്കുന്നത് നന്ന്.ഇതിനു ഉദാഹരണം ആണ് ബി ജെ പി യുടെ നേതൃത്വത്തില് കഴിഞ്ഞ ദിവസം ഗ്യാസ് ഏജന്‍സിയിലേക്ക് നടന്ന മാര്‍ച്ചും ഉപരോധവും.\nകേരളത്തില് ഉണര്‍ന്നുവരും ജനരോഷത്തിന്റെ ചെറിയ ഉദാഹരണം മാത്രമാണ് ഇത്. പാചക വാതകം വിതരണം ചെയ്യാന് വീടുകളില് എത്തുന്നവരുടെ നടപടികള് ആണ് വിചിത്രം. ബില്ലില് കാന്നുന്ന തുകയേക്കാള് കൂടുതല് തുക ആണ് പലപ്പോഴും എക്കൊട്ടര് അവ്വശ്യപെടുന്നത്.\n20 മുതല് 100 രൂപ വരെ ഒരു വീട്ടില് നിന്നും കൈക്കലാക്കുന്ന വിരുതന്മാര് ഉണ്ട്.കൊടുത്തില്ല എങ്കില് അടുത്ത പ്രാവശ്യം നിങ്ങളുടെ വീട്ടില് ഗ്യാസ് കിട്ടിയില്ല എന്നും വരാം.ഇത്തരത്തില് ഉറവിടത്തില് നിന്നും,പാവപ്പെട്ടവന്റെ ദുരിതം കൂട്ടുന്ന നടപടികള് കണ്ടെത്തി ,അനുയോജ്യമായ നടപടികള് എടുക്കുവാന് ഉത്തരവാദിത്വപ്പെട്ടവര്‍ക്ക് കഴിഞ്ഞില്ല എങ്കില് കേരളം കാത്തിരിന്നു കാണേണ്ടി വരിക അഴിമതിയുടെ വലിയ കണക്കുകള് ആയിരിക്കും,ഒപ്പം ജനങ്ങളുടെ ക്ഷമയുടെ നെല്ലിപ്പലക ഇന്നു കാണും എന്നും…….\nമമ്മൂട്ടിയുടെ മൈ ട്രീ ചലഞ്ചിനെ കുറിച്ച് ഷോര്‍ട്ട് ഫിലിം.


Janmabhumi| ഇന്ന് 2776 പേര്‍ക്ക് കൊറോണ; പരിശോധിച്ചത് 66,103 സാമ്പിളുകള്; 16 മരണങ്ങള്; നിരീക്ഷണത്തില് 1,80,107 പേര്; 357 ഹോട്ട് സ്പോട്ടുകള്\nMarch 05, 2021, 06:12 p.m.\nകഴിഞ്ഞ 24 മണിക്കൂറിനിടെ 66,103 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 4.20 ആണ്. റുട്ടീന് സാമ്പിള്, സെന്റിനല് സാമ്പിള്, സിബി നാറ്റ്, ട്രൂനാറ്റ്, പി.ഒ.സി.ടി. പി.സി.ആര്., ആര്.ടി. എല്.എ.എം.പി., ആന്റിജന് പരിശോധന എന്നിവ ഉള്‍പ്പെടെ ഇതുവരെ ആകെ 1,17,79,163 സാമ്പിളുകളാണ് പരിശോധനയ്ക്കായി അയച്ചത്. കഴിഞ്ഞ ദിവസങ്ങളിലുണ്ടായ 16 മരണങ്ങളാണ് കോവിഡ്-19 മൂലമാണെന്ന് ഇന്ന് സ്ഥിരീകരിച്ചത്. ഇതോടെ ആകെ മരണം 4271 ആയി.\nതിരുവനന്തപുരം: സംസ്ഥാനത്ത് ഇന്ന് 2776 പേര്‍ക്ക് കൊറോണ സ്ഥിരീകരിച്ചു. കോഴിക്കോട് 358, മലപ്പുറം 298, എറണാകുളം 291, തൃശൂര് 283, കൊല്ലം 232, ആലപ്പുഴ 207, തിരുവനന്തപുരം 190, കോട്ടയം 185, പത്തനംതിട്ട 183, കണ്ണൂര് 175, കാസര്‍ഗോഡ് 125, ഇടുക്കി 93, പാലക്കാട് 89, വയനാട് 67 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്.\n10 ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്. പത്തനംതിട്ട, എറണാകുളം, കണ്ണൂര്2വീതം, തിരുവനന്തപുരം, തൃശൂര്, ഇടുക്കി, കാസര്‍ഗോഡ് 1 വീതം ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്. രോഗം സ്ഥിരീകരിച്ച് ചികിത്സയിലായിരുന്ന 3638 പേരുടെ പരിശോധനാഫലം നെഗറ്റീവ് ആയി. തിരുവനന്തപുരം 337, കൊല്ലം 156, പത്തനംതിട്ട 388, ആലപ്പുഴ 307, കോട്ടയം 313, ഇടുക്കി 75, എറണാകുളം 561, തൃശൂര് 308, പാലക്കാട് 131, മലപ്പുറം 196, കോഴിക്കോട് 377, വയനാട് 117, കണ്ണൂര് 223, കാസര്‍ഗോഡ് 149 എന്നിങ്ങനേയാണ് പരിശോധനാ ഫലം ഇന്ന് നെഗറ്റീവായത്. ഇതോടെ 43,562 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 10,24,309 പേര് ഇതുവരെ കോവിഡില് നിന്നും മുക്തി നേടി.\nസംസ്ഥാനത്തെ വിവിധ ജില്ലകളിലായി 1,80,107 പേരാണ് ഇപ്പോള് നിരീക്ഷണത്തിലുള്ളത്. ഇവരില് 1,73,736 പേര് വീട്/ഇന്‍സ്റ്റിറ്റിയൂഷണല് ക്വാറന്റൈനിലും 6371 പേര് ആശുപത്രികളിലും നിരീക്ഷണത്തിലാണ്. 660 പേരെയാണ് ഇന്ന് ആശുപത്രിയില് പ്രവേശിപ്പിച്ചത്. ഇന്ന് ഒരു പുതിയ ഹോട്ട് സ്പോട്ടാണുള്ളത്.2പ്രദേശങ്ങളെ ഹോട്ട് സ്പോട്ടില് നിന്നും ഒഴിവാക്കി. നിലവില് ആകെ 357 ഹോട്ട് സ്പോട്ടുകളാണുള്ളത്.\nകൊവിഡ് വ്യാപനം രൂക്ഷം; കടകള് രാത്രി ഒമ്പത് വരെ; പൊതുചടങ്ങുകളില് 100 പേര് മാത്രം; സംസ്ഥാനത്ത് കടുത്ത നിയന്ത്രണങ്ങള്


മലയാളികളറിഞ്ഞില്ല ഡോ. അനുവിന്റെ സിവില് സര്‍വീസ് വിജയം | Civil Service 2017\nനേട്ടം അച്ഛനുള്ള സമ്മാനം\nPublished: Jun 8, 2017, 01:00 AM IST\nആറുവയസ്സുള്ളപ്പോഴാണ് അനുവിന്റെ അമ്മ സീതാലക്ഷ്മി മരിക്കുന്നത്. കെ.എസ്.ആര്.ടി.സി. അടൂര് ഡിപ്പോയിലെ ജീവനക്കാരനായ അച്ഛന് മുരളീധരന്‍പിള്ളയായിരുന്നു പിന്നെ അനുവിന് എല്ലാം. ഒമ്പത് വര്‍ഷം മുന്‍പ് സ്വയം വിരമിച്ച മുരളീധരന്‍പിള്ള ഏകമകളുടെ കാര്യത്തിലേക്ക് ശ്രദ്ധ കേന്ദ്രീകരിച്ചു. കുണ്ടറ എഴുകോണ് കാരുവേലില് സെന്റ് ജോണ്‍സ് സ്‌കൂളിലായിരുന്നു പന്ത്രണ്ടാം ക്ലാസ് വരെ പഠിച്ചത്. പത്താം ക്ലാസില് 92 ശതമാനം മാര്‍ക്കും പ്ലസ് ടുവിന് 89 ശതമാനം മാര്‍ക്കും നേടി. മണ്ണുത്തി വെറ്ററിനറി കോളേജില് വെറ്ററിനറി സയന്‍സ് ബിരുദത്തില് രണ്ടാം റാങ്ക് നേടി. മൂന്നു മാസത്തോളം മണ്ണുത്തി കോളേജില്‍തന്നെ ജോലി ചെയ്തു. 2014ല് ചെന്നൈയിലുള്ള ശങ്കര് ഐ.എ.എസ്. അക്കാദമിയില് കുറച്ച് നാള് സിവില് സര്‍വീസ് പരിശീലനത്തിന് പോയി. 2015ല് സിവില് സര്‍വീസിന് ആദ്യ ശ്രമം നടത്തിയെങ്കിലും ഫലം കണ്ടില്ല. പിന്നീടാണ് ഉത്തര്‍പ്രദേശിലെ ബറേലിയില് ഇന്ത്യന് വെറ്ററിനറി റിസേര്‍ച്ച് ഇന്‍സ്റ്റിറ്റിയൂട്ടില് വെറ്ററിനറി സയന്‍സില് പ്രവേശനപരീക്ഷയിലൂടെ പഠിക്കാന് അവസരം കിട്ടിയത്. ഒപ്പം രഹസ്യമായി സിവില് സര്‍വീസ് തയ്യാറെടുപ്പും. ആദ്യതവണയേറ്റ തോല്‍വി കാരണം പഠനത്തെക്കുറിച്ച് അച്ഛനോട് പോലും പറഞ്ഞതുമില്ല. പഠനവും ഗവേഷണവും ഒന്നിച്ചായതിനാല് ആദ്യം ചെയ്തത് പഠിക്കുന്ന പുസ്തകങ്ങളുടെ എണ്ണം കുറയ്ക്കുകയായിരുന്നു. പഠിച്ചത് ആവര്‍ത്തിച്ചുറപ്പിച്ചാണ് പരീക്ഷയ്ക്ക് പോയത്.


ദുരിതാശ്വാസത്തിലെ പാളിച്ച; ബിജെപി പ്രതിഷേധം സംഘടിപ്പിക്കും\nFriday7September 2018 4:04 am IST\nപാര്‍ട്ടി സംസ്ഥാന നേതാക്കള് 14ന് സെക്രട്ടറിയേറ്റിന് മുമ്പില് സത്യാഗ്രഹം അനുഷ്ഠിക്കും. 17ന് ജില്ലാതലത്തില് പ്രതിഷേധദിനം ആചരിക്കും. 18 മുതല് 25 വരെ പ്രളയബാധിത മേഖലകളില് പഞ്ചായത്തുതലത്തില് സായാഹ്ന ധര്‍ണകള് നടത്തുമെന്നും ബിജെപി സംസ്ഥാന അധ്യക്ഷന് പി.എസ്. ശ്രീധരന്‍പിള്ള പറഞ്ഞു.\nകൊച്ചി: പ്രളയബാധിതര്‍ക്ക് ദുരിതാശ്വാസം നല്‍കുന്നതില് സര്‍ക്കാരിന്റെ പരാജയവും കെടുകാര്യസ്ഥതയും രാഷ്ട്രീയ പക്ഷപാതവും ആരോപിച്ച് പ്രതിഷേധ പരിപാടികള് സംഘടിപ്പിക്കാന് ബിജെപി സംസ്ഥാന കോര് കമ്മിറ്റി യോഗം തീരുമാനിച്ചു. മന്ത്രിസഭാ യോഗംപോലും മുടങ്ങുന്ന നാഥനില്ലാത്ത അവസ്ഥയിലാണ് സംസ്ഥാന ഭരണമെന്ന് ബിജെപി ആരോപിച്ചു.\nഒ. രാജഗോപാല്, സി.കെ. പത്മനാഭന്, പി.എസ്. ശ്രീധരന്‍പിള്ള, പി.കെ. കൃഷ്ണദാസ് എന്നിവരുടെ നേതൃത്വത്തില് നാല് സംഘങ്ങള് പ്രളയബാധിത മേഖലകളും അണക്കെട്ടുകളും സന്ദര്‍ശിക്കും. നാശനഷ്ടങ്ങള് സംബന്ധിച്ച റിപ്പോര്‍ട്ടുകള് സംഘങ്ങള് തയാറാക്കും. ദേശീയ നിര്‍വാഹക സമിതി യോഗത്തില് ദുരന്തത്തെക്കുറിച്ച് അറിയിക്കും. കേന്ദ്ര സര്‍ക്കാരില് നിന്ന് കൂടുതല് സഹായം ലഭിക്കാന് നിവേദനവും സമര്‍പ്പിക്കാന് തീരുമാനമായി.\nദുരിതാശ്വാസം നല്‍കുന്നതില് തത്വദീക്ഷയില്ലാത്ത നിലപാടാണ് സര്‍ക്കാര് സ്വീകരിക്കുന്നത്. സിപിഎമ്മിന്റെ പാര്‍ട്ടിയുടെ അടിത്തറ വളര്‍ത്താന് വഴിയാക്കുന്നതിലാണ് പ്രതിഷേധം. ക്യാമ്പുകള് വിട്ടുപോകുമ്പോള് പതിനായിരം രൂപ നല്‍കുമെന്ന വാഗ്ദാനം നടപ്പായില്ല. നീതിപൂര്‍വമല്ല നടപടികള്. മുഖ്യമന്ത്രി ചികിത്സയ്ക്ക് പോയപ്പോള് പകരം ചുമതല നല്‍കാത്തതിനാല് നാഥനില്ലാത്ത അവസ്ഥയിലാണ് ഭരണം. മന്ത്രിമാര് തെരുവില് പരസ്പരം ഏറ്റുമുട്ടുന്നു. അഞ്ചു കോടി രൂപയിലേറെ ലാഭമുള്ള കമ്പനികള് രണ്ടു ശതമാനം ലാഭവിഹിതം പ്രളയ ദുരിതാശ്വാസത്തിന് നല്‍കണമെന്ന് കേന്ദ്രം ഉത്തരവിട്ടെങ്കിലും അവ ലഭ്യമാക്കാന് സംസ്ഥാനം നടപടി സ്വീകരിച്ചില്ല.\nമന്ത്രിയും ദേവസ്വം ബോര്‍ഡ് പ്രസിഡന്‍റും വിശ്വാസികളെ വഞ്ചിച്ചു: ബിജെപി


Thursday 13 March 2014 9:13 pm IST\nകോട്ടയം: കേരള ഗവ.ഡ്രൈവേഴ്‌സ് അസോസിയേഷന് 47-ാമത് സംസ്ഥാന സമ്മേളനം ഈ മാസം 15,16 തീയതികളില് നടക്കുമെന്ന് ഭാരവാഹികള് വാര്‍ത്താസമ്മേളനത്തില് അറിയിച്ചു. മാമ്മന്‍മാപ്പിള ഹാളില് നടക്കുന്ന പൊതുസമ്മേളനം വൈകിട്ട് 5-ന് ധനമന്ത്രി കെ.എം.മാണി ഉദ്ഘാടനം ചെയ്യും. സുരേഷ്‌കുറുപ്പ് എംഎല്‍എ അദ്ധ്യക്ഷത വഹിക്കുന്ന സമ്മേളനത്തില് ജില്ലാ പഞ്ചായത്ത് പ്രസിഡന്റ് നിര്‍മ്മലജിമ്മി, സിപിഐ ജില്ലാ സെക്രട്ടറി സി.കെ.ശശിധരന്,ഐഎന്‍ടിയുസി ജില്ലാ പ്രസിഡന്റ് തോമസ് കല്ലാടന്, കെ.ജി.ഡി.എ മുന് സംസ്ഥാന പ്രസിഡന്റ് കോയക്കുട്ടി എന്നിവര് സംസാരിക്കും. 15-ന് രാവിലെ നടക്കുന്ന പ്രതിനിധി സമ്മേളനം മന്ത്രി തിരുവഞ്ചൂര് രാധാകൃഷ്ണന് ഉദ്ഘാടനം ചെയ്യും. എന്.ജയരാജ് എംഎല്‍എ മുഖ്യപ്രഭാഷണം നടത്തും. വി.എന്.വാസവന് എംഎല്‍എ, മുന്‍സിപ്പല് ചെയര്‍മാന് എം.പി.സന്തോഷ്‌കുമാര്, അഹമ്മദ്കുട്ടി കുന്നത്ത്, ഗൗതം കാംബ്ലെ, കെ.കെ.ചന്ദ്രശേഖരന് എന്നിവര് സമ്മേളനത്തില് പങ്കെടുക്കും. 16-ന് 2-ന് നടക്കുന്ന യാത്രയയപ്പ് സമ്മേളനവും സംസ്ഥാന കൗണ്‍സിലും മുന് മന്ത്രി കെ.പി.രാജേന്ദ്രന് ഉദ്ഘാടനം ചെയ്യും. സംഘടനാ വൈസ് പ്രസിഡന്റ് കെ.എന്.മോഹനന് അദ്ധ്യക്ഷതവഹിക്കുന്ന സമ്മേളനത്തില് ജി.മോത്തിലാല്, രഞ്ചു കെ.മാത്യു, ബെന്നിമോള്, എന്നിവര് സംസാരിക്കും. വാര്‍ത്താസമ്മേളനത്തില് സംഘടനാ പ്രസിഡന്റ് ആര്.രാജന്, ജന.സെക്രട്ടറി കെ.എം.ഷാജി, ജില്ലാ പ്രസിഡന്റ് എം.എം.വിജയകുമാര്, സ്വാഗതസംഘം കണ്‍വീനര് ഡി.ജയന് എന്നിവര് പങ്കെടുത്തു.\nഎ.കെ.ടി.ഒ 24-ാം സംസ്ഥാന സമ്മേളനം കോട്ടയത്ത്\nകേരള പത്മശാലിയ സംഘം ജില്ലാ സമ്മേളനം കണ്ണൂരില്\nബിഎംഎസ് സംസ്ഥാനസമ്മേളനം 27മുതല് തിരുവനന്തപുരത്ത്\nകായികവേദിയുടെ മൂന്നാമത് സംസ്ഥാന സമ്മേളനം 11 മുതല്


ചിരാത്: മലയാള സാഹിത്യ ലോകത്തിന് തീരാനഷ്ടം സമ്മാനിച്ച് മറ്റൊരു ദുരന്തം കൂടി......\nമലയാള സാഹിത്യ ലോകത്തിന് തീരാനഷ്ടം സമ്മാനിച്ച് മറ്റൊരു ദുരന്തം കൂടി......\nമലയാള കലാ-സാംസ്കാരിക ലോകത്തിന് ഫെബ്രുവരി സമ്മാനിച്ച നഷ്ടങ്ങളിൽ ഒരു താളും കൂടി എഴുതി ചേർത്തിരിക്കുന്നു. പ്രമുഖ എഴുത്തുകാരൻ അക്ബർ കക്കട്ടിലും നമ്മേ വിട്ടുപിരിഞ്ഞിരിക്കുന്നു.\nഅമൂർത്തമായതിനെ മൂർത്തവൽക്കരിക്കുക ഏതു കലയിലെയും മൌലികമായ പ്രശ്നമാണ്. ബോധിവൃക്ഷത്തിന്റെ ഒരില ശാന്തിയുടെ ചിഹ്നമാകുന്നതങ്ങനെയാണ്. പ്രാവും ഒലീവുചില്ലയും സമാധാനത്തിന്റെ മൂർത്തബിംബങ്ങളാവുന്നതുമങ്ങനെയാണ്... കലാകാരനെ ഈ ബിംബകൽ‌പ്പനകൾ, അമൂർത്ത സൂക്ഷ്മഭാവങ്ങളെ മറ്റൊരാൾക്ക് അനുഭവേദ്യമാക്കാൻ സഹായിക്കുന്നു. ചില ഭാവങ്ങൾ സൂക്ഷ്മമെന്നതുപോലെ സങ്കീർണ്ണവുമാകുമ്പോൾ ബിംബവൽക്കരണം അനായാസമാവുകയില്ല.... ഇവിടെയാണ് ആധുനികരായ എഴുത്തുകാർ - ജെയിംസ് ജോയ്സും കസാൻ‌ദ്സാഖീസും മുതൽ നമ്മുടെ അൿബർ കക്കട്ടിൽ വരെ - യവനമോ ഭാരതീയമോ ആയ ഇതിഹാസങ്ങളിലേയ്ക്ക് കടക്കുന്നത്.അക്ബറിനെ കുറിച്ച് ഒ എൻ വി കുറുപ്പ് പറഞ്ഞ വക്കുകളാണിത് ഈ രണ്ടു പേരും ഇന്ന് നമ്മോടു കൂടെയില്ല ...\nകലാകാരുടെയും സാഹിത്യകാരുടെയും സാമൂഹിക പ്രതിബദ്ധത തെളിയിക്കേണ്ടത് മുദ്രാവാക്യം വിളിയിലൂടെയും പ്രസ്താവന ഇറക്കലിലൂടെയുമല്ലെന്നും അവർ സമൂഹത്തോടുള്ള ബാധ്യത നിർവഹിക്കേണ്ടത് അവരുടെ സർഗസൃഷ്ടികളിലുടെയാണെന്നും വർഗീയത സമൂഹത്തിൽ പടർത്തുകയാണെന്നും ചുരുക്കം ചിലരുടെ ചെയ്തികളുടെ പേരിൽ സമൂഹത്തെ മുഴുവൻ തീവ്രവാദികളാക്കുകയാണെന്നും,തല്‍ക്കാലം നമ്മൾ ലൈവായിരിക്കുക എന്നതായിരുക്കുന്നു സാമൂഹിക, സാംസ്കാരിക, സാഹിത്യ പ്രവര്‍ത്തനമെന്നും അദ്ദേഹം പറഞ്ഞു. ആറുവർഷങ്ങൾക്ക് മുൻപ് 2010 ൽ ഫ്രൻസ് കൾച്ചറൽ സെന്റർ ലൈബ്രറി റീഡേഴ്സ് ഫോറം നല്‍കിയ സ്വീകരണത്തിൽ അദ്ദേഹം ഇങ്ങിനെ സംസാരിക്കുകയുണ്ടായി. ആ സ്വീകരണ യോഗത്തിൽ ഈയുള്ളവനും ഒരു ഭാഗമായിരിന്നു .\nഅദ്ധ്യാപകരുടെ ജീവിതവും അനുഭവും ചേര്‍ത്തുവച്ച എഴുത്തുകളാണ് അക്ബർ കക്കട്ടിൽ എന്ന എഴുത്തുകാരനെ ജനകീയനാക്കിയത് എന്ന് പറയാം. കോഴിക്കോട് ജില്ലയിലെ കക്കട്ടിലിൽ 1954 ജൂലൈ 7ന് പി. അബ്ദുള്ളയുടേയും സി.കെ. കുഞ്ഞാമിനയുടേയും മകനായി അക്ബർ കക്കട്ടിലിന്റെ ജനനം. കക്കട്ടിൽ പാറയിൽ എൽ . പി വട്ടോളി സംസ്കൃതം സെക്കന്റഡറി എന്നീ സ്കൂളുകളിലും പഠിച്ചു. പ്രീഡിഗ്രി ആദ്യവർ ഷത്തിന്റെ പകുതി ഫറൂഖ് കോളേജിലും തുടർ ന്ന് മടപ്പള്ളി ഗവ. കോളേജിലും. മടപ്പള്ളി ഗവ. കോളേജിൽ നിന്ന് ഇംഗ്ലീഷ് ഭാഷയിലും സാഹിത്യത്തിലും ബിരുദമെടുത്തു.\nബിരുദാനന്തര ബിരുദത്തിന് ആദ്യവർ ഷം തൃശൂര് കേരളവര്‍മ്മ കോളേജിലും രണ്ടാം വർഷം തലശ്ശേരി ഗവ. ബ്രണ്ണൺ കോളേജിലും പഠിച്ചു. ബ്രണ്ണനിൽ നിന്ന് മലയാളഭാഷയിലും സാഹിത്യത്തിലും ബിരുദാനന്തര ബിരുദം. പിന്നീട് തലശ്ശേരി ഗവ. ട്രെയിനിങ് കോളേജില് നിന്ന് വിദ്യാഭ്യാസത്തിൽ ബിരുദം. മടപ്പള്ളി ഗവ. കോളേജിലും തലശ്ശേരി ഗവ. ട്രെയിനിങ് കോളേജിലും കോളേജ് യൂണിയന് ചെയർമാനും കാലിക്കട്ട് യൂനിവേഴ്സിറ്റി യൂണിയൻ എക്സിക്യൂട്ടീവ് അംഗവുമായിരുന്നു.\nപഠനം കഴിഞ്ഞ് വട്ടോളി നാഷണൽ ഹയർ സെക്കണ്ടറി സ്കൂളില് മലയാളം അദ്ധ്യാപകനായി ജോലിയില് പ്രവേശിച്ചു. സർവീസിൽ നിന്നുപിരിയും വരെ ദീർഘകാലം അവിടെയായിരുന്നു. ഇതിനിടെ കൂത്താളി ഹൈസ്കൂളിൽ കുറച്ചു വര്‍ഷങ്ങൾ . കുറ്റ്യാടി ഗവ.ഹൈസ്കൂൾ, കോട്ടയം ജില്ലാ നവോദയ വിദ്യാലയം എന്നിവിടങ്ങളിലും കുറച്ചു മാസം ജോലി ചെയ്തിട്ടുണ്ട്. പ്രൈമറി തലം മുതൽ ഹയർ സെക്കണ്ടറി തലം വരെയുള്ള പാഠപുസ്തക നിർമ്മാണസമിതികളിൽ ദീർഘകാലമായി അംഗമായിരുന്നു.\nരണ്ടു തവണ കേന്ദ്രസർക്കാരിന്റെ സൗത്ത്സോൺ കൾച്ചറൽ സെന്റർ, സംസ്ഥാന ബാലസാഹിത്യ ഇന്‍സ്റ്റിറ്റ്യൂട്ട് എന്നിവയുടെ ഗവേർണിങ് ബോഡികൾ , കരിക്കുലം സ്റ്റിയറിങ് കമ്മിറ്റി, സംസ്ഥാന ടെലിവിഷൻ ജൂറി, സിനിമാ ജൂറി, കോഴിക്കോട് ആകാശവാണിയുടെ പ്രോഗ്രാം അഡ്വൈസറി ബോർഡ്, പ്രഥമ എഡ്യൂക്കേഷണല് റിയാലിറ്റി ഷോയായ 'ഹരിത വിദ്യാലയ'ത്തിന്റെ സ്ഥിരം ജൂറി, കേരള ലളിതകലാ അക്കാദമി, കേന്ദ്ര സാഹിത്യ അക്കാദമി മലയാളം ഉപദേശക സമിതി എന്നിവയിൽ അംഗമായും പ്രവർത്തിച്ചിട്ടുണ്ട്.\nകൂടാതെ കോഴിക്കോട് മലയാളം പബ്ലിക്കേഷന്‍സിന്റെയും ഒലീവ് പബ്ലിക്കേഷന്‍സിന്റെയും ഓണററി എഡിറ്ററായും സേവനമനുഷ്ഠിച്ചിട്ടുണ്ട്. കേരളസാഹിത്യ അക്കാദമിയുടെ പ്രസിദ്ധീകരണവിഭാഗം കണ്‍വീനറുമായിയിരുന്നു. ഇപ്പോൾ കേരള സാഹിത്യ അക്കാദമി വൈസ് പ്രസിഡന്റാണ്. നാഷണല് ബുക്ക് ട്രസ്റ്റിന്റെയും സംസ്ഥാന ഗവണ്മെന്റിന്റെയും മലയാളം ഉപദേശകസമിതികൾ ,സംസ്ഥാന സാക്ഷരതാമിഷൻ മാസികയായ അക്ഷരകൈരളി പത്രാധിപസമിതി, കേന്ദ്ര ഗവണ്മെന്റിന്റെ നാഷണൽ ഇൻസ്റ്റിറ്റ്യൂട്ട് ഓഫ് ഓപ്പൺ സ്കൂളിങ് (എന് ഐ ഒ എസ്) കരിക്കുലം കമ്മറ്റി എന്നിവയിൽ അംഗമായും പ്രവർത്തിച്ചിട്ടുണ്ട്.\nശമീല ഫഹ്മി, അദ്ധ്യാപക കഥകൾ , ആറാം കാലം, നാദാപുരം, മൈലാഞ്ചിക്കാറ്റ്, 2011ലെ ആൺകുട്ടി, ഇപ്പോൾ ഉണ്ടാകുന്നത്, തെരഞ്ഞെടുത്തകഥകൾ , പതിനൊന്ന് നോവലറ്റുകൾ , മൃത്യുയോഗം, സ്ത്രൈണം,വടക്കു നിന്നൊരു കുടുംബവൃത്താന്തം, സ്കൂൾ ഡയറി, സർഗ്ഗസമീക്ഷ, വരൂ, അടൂരിലേയ്ക്ക് പോകാം തുടങ്ങിയവയാണ് പ്രധാനകൃതികൾ .\n4 നോവലുകളും 27 ചെറുകഥാ സമാഹാരങ്ങളുമടക്കം ഇദ്ദേഹത്തിന്റെ 54 പുസ്തകങ്ങളാണ് ഇതുവരെ പ്രസിദ്ധീകരിച്ചിട്ടുള്ളത്. ഇതിൽ ആറാംകാലം കാലിക്കട്ട് യൂണിവേഴ്സിറ്റിയിലും മൈസൂർ യൂണിവേഴ്സിറ്റിയിലും ഡിഗ്രിക്ക് പാഠപുസ്തകമായി. ചില രചനകൾ സംസ്ഥാന സിലബസ്സിലും ഉള്‍പ്പെടുത്തിയിട്ടുണ്ട്.\nരണ്ടുതവണ കേരളസാഹിത്യ അക്കാദമി അവാർഡ് ലഭിച്ചു. 1992-ൽ ഹാസവിഭാഗത്തിൽ കേരളസാഹിത്യ അക്കാദമിയുടെ പ്രഥമ അവാർഡ് ‘സ്കൂൾ ഡയറി’ എന്ന ലഘു ഉപന്യാസ സമാഹാരത്തിന്. 2004-ൽ നോവലിനുള്ള അവാർഡ് വടക്കു നിന്നൊരു കുടുംബ വൃത്താന്തത്തിന്. സംസ്ഥാന ഗവണ്മെന്റിന്റെ രണ്ട് അവാർഡുകളും ലഭിക്കുകയുണ്ടായി. 1998 -ൽ മികച്ച നോവലിന് (സ്ത്രൈണം) ജോസഫ് മുണ്ടശ്ശേരി അവാർഡ്. 2000- ൽ മികച്ച കഥാകൃത്തിനുള്ള സംസ്ഥാന ടെലിവിഷൻ അവാർഡ് ( സ്കൂൾ ഡയറി- ദൂരദർശൻ സീരിയൽ). 1992-ൽ സാഹിത്യത്തിനുള്ള ഇന്ത്യാ ഗവണ്മെന്റിന്റെ ഫെലോഷിപ്പും ലഭിച്ചു. 2002-ൽ ‘വടക്കു നിന്നൊരു കുടുംബ വൃത്താന്തം’ അബുദാബി ശക്തി അവാർഡും നേടിയിട്ടുണ്ട്.\nPosted by മുഹമ്മദ് സഗീർ പണ്ടാരത്തിൽ at 2:40 PM\nLabels: ഓര്‍മ്മ, മലയാള സാഹിത്യം, വാര്‍ത്ത


Cheetah on the prowl Sunil Gavaskar was impressed with Ravindra Jadeja's fielding exploits: "ചീറ്റപ്പുലിയോ?" ജഡേജയുടെ ഫീൽഡിങ് കണ്ട് കോരിത്തരിച്ച് സുനിൽ ഗവാസ്‌കർ\nCheetah On The Prowl Sunil Gavaskar Was Impressed With Ravindra Jadejas Fielding Exploits\n"ചീറ്റപ്പുലിയോ?" ജഡേജയുടെ ഫീൽഡിങ് കണ്ട് കോരിത്തരിച്ച് സുനിൽ ഗവാസ്‌കർ\nരണ്ടാം ദിവസം തന്നെ കളി ജയിക്കാനുളള പരിശ്രമത്തിലാണ് ഇന്ത്യ\nബെംഗളൂരു: ചിന്നസ്വാമി സ്റ്റേഡിയത്തിൽ ചരിത്രത്തിലെ ആദ്യ ടെസ്റ്റ് മൽസരത്തിനിറങ്ങിയതാണ് അഫ്‌ഗാനിസ്ഥാൻ. എന്നാൽ ഇന്ത്യൻ ബാറ്റ്സ്‌മാന്മാരിൽ നിന്നും ബോളർമാരിൽ നിന്നും അത്ര സന്തോഷകരമായ പ്രതികരണമല്ല അഫ്‌ഗാനിസ്ഥാന് ലഭിച്ചത്. ഇന്ത്യയെ ഒന്നാം ഇന്നിങ്സിൽ ഓൾ ഔട്ടാക്കാൻ സാധിച്ചുവെന്നത് മാത്രമാണ് അവർക്ക് ആശ്വസിക്കാനുളളത്.\nആദ്യ ഇന്നിങ്സിൽ കൂറ്റൻ സ്കോറാണ് ഇന്ത്യ നേടിയത്. ഒന്നര ദിവസത്തോളം ബാറ്റ് ചെയ്‌ത ഇന്ത്യ 474 റൺസാണ് നേടിയത്. മറുപടി ബാറ്റിങ്ങിനിറങ്ങിയ അഫ്‌ഗാനിസ്ഥാന് 109 റൺസാണ് ആദ്യ ഇന്നിങ്സിൽ നേടാനായത്. 374 റൺസ് പുറകിലായ ടീമിനെ വീണ്ടും ബാറ്റിങ്ങിനയച്ച ഇന്ത്യ ഇതിനോടകം നാല് വിക്കറ്റുകൾ പിഴുതു.\nഎല്ലാ മേഖലയിലും തിളക്കമാർന്ന പ്രകടനമാണ് ഇന്ത്യൻ താരങ്ങൾ കാഴ്‌ചവച്ചത്. ബാറ്റിങ്ങിലും ബോളിങ്ങിലും മികച്ച് നിന്ന ഇന്ത്യ, ഫീൽഡിങിൽ തകർപ്പൻ പ്രകടനമാണ് കാഴ്‌ചവച്ചത്. കൃത്യമായ ഫീൽഡ് പൊസിഷനുകളും കളി തന്ത്രങ്ങളും പുറത്തെടുത്ത് അജിങ്ക്യ രഹാനെ ഒരിക്കൽ കൂടി ക്യാപ്റ്റനെന്ന നിലയിൽ മികവു തെളിയിച്ചു.\nഅതേസമയം ഫീൽഡിൽ ഇന്ത്യൻ താരങ്ങളുടെ പ്രകടനം കണ്ട് കമന്ററി ബോക്‌സിലിരുന്ന മുൻ ഇതിഹാസ താരം സുനിൽ ഗവാസ്‌കർ പോലും അമ്പരന്നു.\nഇന്ത്യയുടെ ഓൾറൗണ്ടർ രവീന്ദ്ര ജഡേജയെ ഫീൽഡിങ് കണ്ടാണ് ഗവാസ്‌കർ കോരിത്തരിച്ചത്. അഫ്‌ഗാനിസ്ഥാന്റെ ആദ്യ ഇന്നിങ്സിലായിരുന്നു ഗവാസ്കർ അമ്പരന്ന ഫീൽഡിങ് പ്രകടനം. അഫ്ഗാൻ താരം റഹ്മത്ത് ഡീപ് എക്‌സ്ട്രാ കവറിലൂടെ ബൗണ്ടറിയിലേക്ക് പായിച്ച പന്തിന് പിന്നാലെ ചീറ്റപ്പുലിയെ പോലെ പാഞ്ഞ ജഡേജ രണ്ട് റൺസാണ് തടഞ്ഞത്.\nപിന്നീട് സ്റ്റാനിക്‌സായിയും ഡീപ് എക്സ്ട്രാ കവറിലൂടെ പന്ത് ബൗണ്ടറിയിലേക്ക് പായിച്ചു. പക്ഷെ എക്‌സ്ട്രാ കവറിലുണ്ടായിരുന്ന ജഡേജ വീണ്ടും പന്തിന് പുറകെ കുതിച്ചുപാഞ്ഞു. ബൗണ്ടറി ലൈനിന് തൊട്ടരികെ പന്ത് തടുത്തിട്ട ജഡേജ ഇവിടെയും രണ്ട് റൺസാണ് സേവ് ചെയ്‌തത്. “ചീറ്റപ്പുലിയാണോ ഇയാൾ?” എന്നാണ് ഗവാസ്‌കർ ഇത് കണ്ട് അതിശയത്തോടെ ചോദിച്ചത്.\nTags: Cricket, India, Ravindra Jadeja, Test match\n‘എന്തെങ്കിലും ചെയ്യൂ’; നരേന്ദ്ര മോദിയോട് വീണ്ടും അഭ്യർത്ഥിച്ച് അരവിന്ദ് കേജ്‌രിവാൾ\nരഞ്ജിത്ത്-മോഹന്‍ലാല് ചിത്രം ‘ഡ്രാമ’\nജമ്മു കശ്മീർ: യുഎൻ രക്ഷാസമിതിയിൽ ഇന്ന് അനൗദ്യോഗിക ചര്‍ച്ച\nജമ്മു കശ്മീർ: ഇന്ത്യ ഒന്നും അറിയിച്ചില്ല, ഇരു രാജ്യങ്ങളും സംയമനം പാലിക്കണം; ആശങ്ക അറിയിച്ച് അമേരിക്ക\nകശ്മീര് ഇന്ത്യയുടെ ആഭ്യന്തര വിഷയമെന്ന് അമേരിക്ക; പാക്കിസ്ഥാന് അന്താരാഷ്ട്ര കോടതിയിലേക്ക്\n‘ഇന്ത്യയും ചൈനയും സാമ്പത്തിക വമ്പന്മാർ’; ഇനിയും ആനുകൂല്യം പറ്റാൻ അനുവദിക്കില്ലെന്ന് അമേരിക്കൻ പ്രസിഡന്റ് ട്രംപ്\nജമ്മു കാശ്മീർ: ഇന്ത്യയുമായി നയതന്ത്രബന്ധം വെട്ടിച്ചുരുക്കും, വ്യാപരബന്ധം അവസാനിപ്പിക്കുമെന്നും പാക്കിസ്ഥാൻ\nഅനസിനും ജഡേജയ്ക്കും അര്‍ജുന, ബജ്‌രംഗ് പുനിയയ്ക്കും ദീപ മാലിക്കിനും ഖേല് രത്‌ന; പൂര്‍ണ്ണപട്ടിക\nIND vs WI: ഏകദിനത്തിലും ആധിപത്യം തുടരാൻ ഇന്ത്യ; മത്സരം എവിടെ, എപ്പോൾ? അറിയേണ്ടതെല്ലാം\nകശ്മീർ വിഷയം: ഇന്ത്യയും പാക്കിസ്ഥാനും ആവശ്യപ്പെട്ടാൽ ഇടപെടാൻ തയ്യാറെന്ന് ട്രംപ്


Marunadan malayali Election survey final result | പത്തനംതിട്ടയിൽ 5ൽ നാലിലും മുന്നിലെത്തും; കൊല്ലത്ത് 11ൽ ഏഴും തിരുവനന്തപുരത്തെ 14ൽ ഒമ്പതും ഇടതിന്; കോന്നിയിൽ കെ സുരേന്ദ്രൻ മൂന്നാമത്; മന്ത്രി മേഴ്സിക്കുട്ടിയമ്മ പിന്നിൽ; നേമത്ത് ഫോട്ടോ ഫിനീഷിൽ കുമ്മനം രാജശേഖരൻ; 140 മണ്ഡലങ്ങളിലെയും സർവേഫലം പുറത്തുവിടുമ്പോൾ എൽ.ഡി.എഫ് 83, യു.ഡി.എഫ് 55, എൻ.ഡി.എ-1, ട്വന്റി 20-1; ഭരണത്തുടർച്ചയുമായി ചരിത്രം കുറിക്കാൻ പിണറായി - MarunadanMalayalee.com\nApril 01, 202106:22 PM IST Permalink\nതിരുവനന്തപുരം: മറുനാടൻ മലയാളിയും പാലാ സെന്റർ ഫോർ കൺസ്യൂമർ എജുക്കേഷനും സംയുക്തമായി സംഘടിപ്പിച്ച പ്രീ പോൾ ഇലക്ഷൻ സർവേയുടെ, 140 മണ്ഡലങ്ങളുടെയും ഫലം പുറത്തുവിടുമ്പോൾ ഭരണത്തുടർച്ച ഉറപ്പിച്ച് പിണറായി സർക്കാർ. 83 സീറ്റ് നേടി ഇടതുമുന്നണി ബഹുദൂരം മുന്നിലെത്തുമ്പോൾ, യു.ഡി.എഫിന് വെറും 55 സീറ്റുകൾ മാത്രമാണ് സർവേ പ്രവചിക്കുന്നത്. നേമത്ത് കുമ്മനം രാജശേഖരനിലൂടെ ബിജെപി താമര വീണ്ടും വിരിയും. ഇത് കൂടാതെ തിരുവനന്തപുരം മണ്ഡലത്തിലും മഞ്ചേശ്വരത്തും ഫോട്ടോ ഫിനീഷിൽ ബിജെപി പ്രതീക്ഷ വെക്കുന്നു. പുതുരാഷ്ട്രീയ രൂപമായ ട്വിന്റി 20 കുന്നത്തുനാട്ടിൽ ജയിച്ച് നിയമസഭയിൽ അക്കൗണ്ട് തുറക്കുമെന്ന പ്രത്യേകതയും മറുനാടൻ സർവേയിൽ ദൃശ്യമായി.\nമറുനാടൻ സർവേയുടെ അന്തിമ ചിത്രം ഇങ്ങനെയാണ്.\nഅവസാനഘട്ടത്തിൽ മറുനാടൻ സർവേ പരിശോധിച്ച പത്തനംതിട്ട, കൊല്ലം, തിരുവനന്തപുരം എന്നീ മൂന്ന് ജില്ലകളിലും ഇടത് മുന്നേറ്റമാണ് കണ്ടത്. പത്തനംതിട്ടയിൽ ഒരു സീറ്റും, കൊല്ലത്ത് അഞ്ച് സീറ്റും, തിരുവനന്തപുരത്ത് നാലു സീറ്റുമാണ് യു.ഡി.എഫിന് നേടാനായത്. ജില്ലാ അടിസ്ഥാനത്തിൽ നോക്കുമ്പോൾ മലപ്പുറം, എറണാകുളം ജില്ലകൾ മാത്രമാണ് യു.ഡി.എഫിനെ തുണച്ചത്. മുസ്ലിം ലീഗ് തങ്ങളുടെ പരമ്പരാഗത കോട്ടകളിൽ നിഷ്പ്രയാസം ജയിച്ച് കയറുമ്പോൾ, കോൺഗ്രസ് പിറകോട്ട് അടിക്കുന്ന കാഴ്‌ച്ചയാണ് പൊതുവെ പ്രകടമായത്. ജോസ് കെ മാണിയുടെയും എൽ.ജെ.ഡിയുടെയും മുന്നണി മാറ്റം യു.ഡി.എഫിനെ ബാധിച്ചുവെന്ന സൂചനയാണ് സർവേയിൽ വ്യക്തമാകുന്നത്.\nകാസർകോട്, കണ്ണൂർ, കോഴിക്കോട്, വയനാട് ജില്ലകളിലെ 32 മണ്ഡലങ്ങളിൽ നടത്തിയ ഒന്നാംഘട്ട സർവേയിൽ എൽ.ഡി.എഫിന് 24 സീറ്റുകളും, യു.ഡി.എഫിന് 8 സീറ്റുകളുമാണ് പ്രവചിക്കപ്പെട്ടത്. മലപ്പുറം, പാലക്കാട്, തൃശൂർ എന്നീ മൂന്നു ജില്ലകളിലെ 41 മണ്ഡലങ്ങളിൽ നടത്തിയ രണ്ടാംഘട്ട സർവേയിൽ, എൽ.ഡി.എഫിന് 21 സീറ്റുകളും യു.ഡി.എഫിന് 20 സീറ്റുകളുമാണ് ലഭിച്ചത്. മൂന്നാംഘട്ടത്തിൽ 18 സീറ്റുകളുമായി ഇരുമുന്നണികളും ഒപ്പം എത്തിയപ്പോൾ, കുന്നത്തുനാട്ടിൽ ട്വന്റി 20യും ഒന്നാമതെത്തി. അവസാനഘട്ടത്തിൽ പത്തനംതിട്ട, കൊല്ലം, തിരുവനന്തപുരം എന്നിവിടങ്ങളിലെ മുപ്പത് സീറ്റുകളുടെ ഫലമാണ് പുറത്തുവിട്ടത്. ഇതിൽ എൽ.ഡി.എഫ് 20 സീറ്റും, യു.ഡി.എഫ്9സീറ്റും, എൻ.ഡി.എ ഒരു സീറ്റുമാണ് നേടിയത്.\nകിറ്റും പിണറായിയുടെ ഇമേജും വോട്ടാകുന്നു\nഎൽ.ഡി.എഫിനെ മികച്ച വിജയത്തിലേക്ക് നയിച്ച ഏറ്റവും പ്രധാനപ്പെട്ട ഘടകം മുഖ്യമന്ത്രി പിണറായി വിജയന്റെ ഇമേജ് തന്നെയാണെന്ന് മറുനാടൻ സർവേയും അടിവരയിടുന്നു. സർവേയിൽ പങ്കെടുത്ത 51 ശതമാനംപേരും പിണറായി വിജയൻ മുഖ്യമന്ത്രയായി കാണാൻ ആഗ്രഹിക്കുന്നു. ഉമ്മൻ ചാണ്ടിക്ക് 28 ശതമാനവും, രമേശ് ചെന്നിത്തലക്ക് വെറും 12 ശതമാനവുമാണ് ജനപ്രീതിയുള്ളത്. ഇ ശ്രീധരൻ മുഖ്യമന്ത്രിയായി കാണാൻ ആഗ്രഹിക്കുന്നവർ 14 ശതമാനമാണ്. അതുപോലെ കിറ്റും, പെൻഷനുകളും അടക്കമുള്ള സംസ്ഥാന സർക്കാറിന്റെ ക്ഷേമ പ്രവർത്തനങ്ങൾ വലിയ സ്വാധീനമാണ് അടിസ്ഥാന വർഗത്തിൽ ചെലുത്തുന്നത്. സ്വർണ്ണക്കടത്തും പിൻവാതിൽ നിയമനവുമൊക്കെയായി നിരവധി ആരോപണങ്ങൾ സർക്കാർ നേരിട്ടിട്ടും അതിനെയെല്ലാം അതിജീവിക്കാൻ കഴിയുന്നത് ഈ വെൽഫയർ പൊളിറ്റിക്സ് കൊണ്ടാണെന്ന്, സർവേയുടെ അനുബന്ധ ചോദ്യങ്ങൾക്ക്, ജനം നൽകിയ മറുപടി വ്യക്തമാകുന്നു.പിണറായി വിജയന്റെ ഭരണം തുടരണമെന്ന് ആഗ്രഹിക്കുന്നവർ 53 ശതമാനമാണ്.\nശബരിമല വിഷയം സജീവമായി നിലനിൽക്കുന്നുണ്ടെങ്കിലും തെരഞ്ഞെടുപ്പിനെ സ്വാധീനിക്കത്തക്ക കീ ഫാക്ടറായി അത് ഉയർന്നു വന്നിട്ടില്ല. അതുപോലെ പൗരത്വ ഭേദഗതി നിയമവുമായി ബന്ധപ്പെട്ട് സിപിഎം നടത്തിയ ഇടപെടലുകൾ മുസ്ലിം ന്യൂനപക്ഷങ്ങളുടെ വോട്ട് ഇടതിനോട് അടുപ്പിച്ചിട്ടുണ്ട്. മുസ്ലിം ലീഗ് മത്സരിക്കാത്ത ഇടങ്ങളിൽ ആ വോട്ട് ഇടതുപക്ഷത്തേക്കാണ് പോകുന്നത്. ആത്യന്തികമായി ഇതിന്റെ ക്ഷീണം സംഭവിക്കുന്നത് കോൺഗ്രസിന് തന്നെയാണ്.\nജില്ലാ അവലോകനം- പത്തനംതിട്ട\nഅഞ്ചിൽ നാലും ഇടത്തോട്ട്\nആകെ സീറ്റ്- 5. എൽ.ഡി.എഫ്-4, യു.ഡി.എഫ്-1\nഎൽ.ഡി.എഫ്- തിരുവല്ല, അടൂർ, ആറന്മ്മുള, കോന്നി\nയു.ഡി.എഫ്- റാന്നി ( ബലാബലം)\nമറുനാടൻ മലയാളി പ്രീപോൾ ഇലക്ഷൻ സർവേയിൽ പത്തനംതിട്ട ജില്ലയിലും ഇടത് തരംഗം. അഞ്ചിൽ നാല് മണ്ഡലങ്ങളും മുന്നിലെത്തുന്ന എൽ.ഡി.എഫ് സിറ്റിങ്ങ് സീറ്റായ റാന്നിയിൽ മാത്രമാണ് നേരിയ വോട്ടിന് പിന്നിൽ നിൽക്കുന്നത്. രാജു എബ്രഹാം ഇത്തവണ മത്സരിക്കാൻ ഇല്ലാത്തത് ഇടതിന്റെ സാധ്യതകളെ ഇവിടെ ബാധിക്കുന്നുണ്ട്. സർവേ സൂചകങ്ങൾ അനുസരിച്ച് യു.ഡി.എഫിലെ റിങ്കു ചെറിയാൻ ഇവിടെ2ശതമാനം വോട്ടിന് മുന്നിലാണ്്. ബിജെപി സംസ്ഥാന പ്രസിഡന്റ് കെ സുരേന്ദ്രൻ മത്സരിക്കുന്ന കോന്നിയിൽ ത്രികോണ പ്രതീതി ഉയരുന്നുണ്ടെങ്കിലും ജയ സാധ്യത ഇടതിനാണെന്ന് സർവേ സൂചകങ്ങൾ വ്യക്തമാക്കുന്നുണ്ട്. ഇവിടെ യു.ഡി.എഫാണ് രണ്ടാമത് എത്തുന്നത്. തിരുവല്ലയിൽ മാത്യു ടി തോമസും, ആറന്മ്മുളയിൽ വീണാജോർജും, മോശമല്ലാത്ത ഭൂരിപക്ഷത്തിന് ജയിക്കാൻ സാധ്യതയുണ്ട്. ആറന്മുളയിൽ ബിജെപി വൻ തോതിൽ വോട്ട് ഉയർത്തുന്നുണ്ട്.\nതിരുവല്ലയിൽ മാത്യു ടി തോമസ് തന്നെ\nമറ്റുള്ളവർ/ 'നോട്ട- 3\nഅടൂർ എൽ.ഡി.എഫ് നിലനിർത്തുന്നു\nറാന്നിയിൽ യു.ഡി.എഫിന് നേരിയ മേൽക്കൈ\nമറ്റുള്ളവർ/ നോട്ട- 5\nകോന്നി ഇടതിനൊപ്പം; കെ സുരേന്ദ്രൻ മൂന്നാമത്\nമറ്റുള്ളവർ/ നോട്ട- 4\nജില്ലാ അവലോകനം- കൊല്ലം\nകാറ്റുമാറാതെ കൊല്ലവും; ഇടതിന്7സീറ്റ്\nആകെ സീറ്റ്-11. എൽ.ഡി.എഫ്-7, യു.ഡി.എഫ്-4\nയു.ഡി.എഫ്- ചവറ, കുണ്ടറ ( ബലാബലം), കൊല്ലം, കരുനാഗപ്പള്ളി\nഎൽ.ഡി.എഫ്- കൊട്ടാരക്കര, പുനലൂർ, പത്തനാപുരം ( ബലാബലം) ചടയമംഗലം, കുന്നത്തൂർ, ചാത്തന്നൂർ, ഇരവിപുരം.\nഇടതുപക്ഷത്തിന്റെ പരമ്പരാഗത ശക്തികേന്ദ്രങ്ങൾ ഉൾപ്പെടുന്ന കൊല്ലം ജില്ലയിൽ ഇത്തവണയും യുഡിഎഫ് നില മെച്ചപ്പെടുത്തുമെന്നാണ് മറുനാടൻ സർവേ റിപ്പോർട്ട് പറയുന്നത്. കുണ്ടറിയിൽ മന്ത്രി മേഴ്സിക്കുട്ടിയമ്മ, യു.ഡി.എഫ് സ്ഥാനാർത്ഥി പി സി വിഷ്ണുനാഥിന് പിറകിലാണ്. കരുനാഗപ്പള്ളിയിൽ യൂത്ത് കോൺഗ്രസ് നേതാവ് സി ആർ മഹേഷ് മണ്ഡലം വലത്തോട്ട് അടുപ്പിക്കാൻ സാധ്യതയുണ്ടെന്നും സർവേ വ്യക്തമാക്കുന്നു. കൊല്ലത്ത് ബിന്ദുകൃഷ്ണ മുകേഷിനെ അട്ടിമറിക്കുമെന്നതാണ് ജില്ലയിലെ വലിയ നേട്ടം. ചവറയാണ് യു.ഡി.ഫിന് സാധ്യതയുള്ള മറ്റൊരു മണ്ഡലം. ഇവിടെ ഷിബു ബേബി ജോൺ, വ്യക്തമായ ഭൂരിപക്ഷത്തിന് മുന്നിലാണ്. അതുപോലെ ഈസി വാക്കോവർപോലെ ഗണേശ് കുമാർ ജയിക്കാറുള്ള പത്താനപുരത്ത്, ഇത്തവണ അതിശക്തമായ മത്സരമാണ് കോൺഗ്രസ് നേതാവ് ജ്യോതികുമാർ ചാമക്കാല കാഴ്‌ച്ചവെക്കുന്നത്. വെറും രണ്ട് ശതമാനം വോട്ടിനാണ് ഇവിടെ ഗണേശ് മുന്നിൽ നിൽക്കുന്നത്. മണ്ഡലം ഏത് സമയവും മറിയാമെന്ന് ചുരുക്കം. കൊട്ടാരക്കരയിൽ കെ എൻ ബാലഗോപാലും മറ്റ് പ്രമുഖ ഇടത് സ്ഥാനാർത്ഥികൾക്കും സുരക്ഷിതമായ ലീഡ് ഉണ്ടെന്ന് സർവേ ഫലങ്ങൾ വ്യക്തമാക്കുന്നു.\nപുനലൂരിൽ ഇടത് തന്നെ\nകുണ്ടറയിൽ മന്ത്രി മേഴ്സിക്കുട്ടിയമ്മ പിന്നിൽ\nചടയമംഗലം ഇടതിന് തന്നെ\nകൊല്ലത്ത് ബിന്ദു കൃഷ്ണ അട്ടിമറിക്കും\nമറ്റുള്ളവർ/ നോട്ട- 8\nപത്തനാപുരത്ത് ഗണേശ് നേരിയ വോട്ടിന് മുന്നിൽ\nമറ്റുള്ളവർ/ നോട്ട- 1\nകുന്നത്തൂർ ഇടതിന് തന്നെ\nകരുനാഗപ്പള്ളിയിൽ അട്ടിമറി; യു.ഡി.എഫ് മുന്നിൽ\nയു.ഡി.എഫ് - 42\nജില്ലാ അവലോകനം- തിരുവനന്തപുരം\n14ൽ ഒമ്പത് ഇടതിന്; എൻ.ഡി.എക്ക് 1\nആകെ സീറ്റ്- 14. എൽ.ഡി.എഫ്- 9, യു.ഡി.എഫ്-4, എൻ.ഡി.എ-1\nഎൽ.ഡി.എഫ്- ചിറയിൽകീഴ്, ആറ്റിങ്ങൽ, വാമനപുരം, കാട്ടാക്കട, വട്ടിയൂർക്കാവ്, കഴക്കൂട്ടം, നെയ്യാറ്റിൻകര, പാറശ്ശാല, തിരുവനന്തപുരം\nയു.ഡി.എഫ്- അരുവിക്കര, നെടുമങ്ങാട് (ബാലാബലം), വർക്കല (ബലാബലം), കോവളം\nഎൻ.ഡി.എ- നേമം (ബലാബലം)\nസംസ്ഥാന വ്യാപകമായി അലയടിക്കുന്ന ഇടതു മുന്നേറ്റം മറുനാടൻ സർവേയിൽ തിരുവനന്തപുരത്തും പ്രകടമാണ്. എൽ.ഡി.എഫിന്9സീറ്റുകളും യു.ഡി.എഫിന്4സീറ്റുകളും, എൻ.ഡി.എക്ക് ഒരു സീറ്റുമാണ് സർവേ പ്രവചിക്കുന്നത്. ഇതിൽ എൻ.ഡി.എ മുന്നിട്ട് നിൽക്കുന്നത് അവരുടെ സിറ്റിങ് സീറ്റായ നേമത്താണ്. യു.ഡി.എഫിലെ കെ മുരളീധരൻ രണ്ടാം സ്ഥാനത്തും ശിവൻകുട്ടി മൂന്നാം സ്ഥാനത്തുമാണ്. ഇതെല്ലാം നേരിയ വ്യത്യാസത്തിനാണ് എന്നതിനാൽ തന്നെ പ്രവചനം അസാധ്യമാകുകയാണ്. തിരുവനന്തപുരമാണ് ശക്തമായ ത്രികോണ മത്സരം നടക്കുന്ന മറ്റൊരു മണ്ഡലം. ഇവിടെ എൽഡിഎഫ് വിജയിക്കുമെന്നാണ് സർവേ സൂചിപ്പിക്കുന്നത്. എൻഡിഎയിലെ കൃഷ്ണകുാർ രണ്ടാം സ്ഥാനത്ത് എത്തുമ്പോൾ സിറ്റിങ്ങ് എം എൽ എയായ കോൺഗ്രസ് നേതാവ് വി എസ് ശിവകുമാർ മൂന്നാം സ്ഥാനത്തേക്ക് പിന്തള്ളപ്പെടുകയാണ്.\nഅതുപോലെ കാട്ടക്കടയിൽ ബിജെപി നേതാവ് കൃഷ്ണദാസും, കഴക്കൂട്ടത്ത് ശോഭാ സുരേന്ദ്രനും എൽ.ഡി.എഫിന് പിന്നിൽ രണ്ടാമത് എത്തുകയാണ്. വർക്കലയിലും നെടുമങ്ങാട്ടുമാണ് യു.ഡി.എഫ് ഗംഭീര പ്രകടനം കാഴ്ചവെക്കുന്നത്. ഇവിടെ എൽ.ഡി.എഫിനേക്കാൾ നേരിയ ഭൂരിപക്ഷം യു.ഡി.എഫിനാണ്. ഇടതിന്റെ പരമ്പരാഗത ശക്തികേന്ദ്രങ്ങളിൽ ഇത്തവണയും മാറ്റം ഉണ്ടാകാൻ ഇടയില്ല എന്ന് സർവേ ഫലങ്ങൾ സൂചിപ്പിക്കുന്നു.\nഅരുവിക്കരയിൽ വീണ്ടും ശബരീനാഥ്\nആറ്റിങ്ങൽ ഇടത്തോട്ട് തന്നെ\nവാമനപുരത്ത് ഡി. കെ മുരളി തന്നെ\nനെടുമങ്ങാട് അട്ടിമറി; യു.ഡി.എഫിന് നേരിയ മുൻതൂക്കം\nമറ്റുള്ളവർ/ നോട്ട -2\nവർക്കലയിൽ യു.ഡി.എഫിന് മുൻതൂക്കം\nമറ്റുള്ളവർന നോട്ട- 4\nകാട്ടാക്കടയിൽ ഇടത്; എൻ.ഡി.എ രണ്ടാമത്\nമറ്റുള്ളവർന നോട്ട- 3\nവട്ടിയൂർക്കാവിൽ വീണ്ടും വി കെ പ്രശാന്ത്\nകഴക്കൂട്ടത്ത് കടകംപള്ളി; എൻ.ഡി.എ രണ്ടാമത്\nമറ്റുള്ളവർ / നോട്ട-3\nതിരുവനന്തപുരത്ത് അട്ടിമറി, എൽഡിഎഫ്\nനേമത്ത് ഫോട്ടോഫിനീഷിൽ കുമ്മനം\nഎൻ.ഡി.എ - 34\nയു.ഡി.എഫ് - 33\nഎൽ.ഡി.എഫ് - 30


ഒന്നാമനാകാൻ മുംബൈ; ടോസ് നേടിയ കൊൽക്കത്ത ആദ്യം ബാറ്റ് ചെയ്യും | Metro Journal Online\nഒന്നാമനാകാൻ മുംബൈ; ടോസ് നേടിയ കൊൽക്കത്ത ആദ്യം ബാറ്റ് ചെയ്യും\nഐപിഎല്ലിൽ ഇന്ന് കൊൽക്കത്ത നൈറ്റ് റൈഡേഴ്‌സ് മുംബൈ ഇന്ത്യൻസിനെ നേരിടും. ടോസ് നേടിയ കൊൽക്കത്ത നായകൻ ദിനേശ് കാർത്തിക് ആദ്യം ബാറ്റിംഗ് തെരഞ്ഞെടുത്തു. പോയിന്റ് ടേബിളിൽ ഒന്നാമത് കയറാനാണ് മുംബൈ ഇന്നിറങ്ങുന്നത്. അതേസമയം ആദ്യ മൂന്ന് പേരിലെത്താനാകും കൊൽക്കത്തയുടെ ശ്രമം\nനിലവിൽ മുംബൈ രണ്ടാം സ്ഥാനത്തും കൊൽക്കത്ത നാലാം സ്ഥാനത്തുമാണ്. രണ്ട് മാറ്റങ്ങളാണ് കൊൽക്കത്ത നൈറ്റ് റൈഡേഴ്‌സിലുള്ളത്. ബാന്റണും നാഗർകോട്ടിയും പുറത്തായപ്പോൾ ഗ്രീനും ശിവം മാവിയും ടീമിലെത്തി. മുംബൈ ഇന്ത്യൻസിൽ ഒരു മാറ്റമുണ്ട്. ജയിംസ് പാറ്റിൻസണ് പകരം നഥാൻ കോട്ടർനൈൽ ടീമിലെത്തി\nമുംബൈ ടീം: ക്വിന്റൺ ഡി കോക്ക്, രോഹിത് ശർമ, സൂര്യകുമാർ യാദവ്, ഇഷാൻ കിഷൻ, ഹാർദിക് പാണ്ഡ്യ, കൃനാൽ പാണ്ഡ്യ, രാഹുൽ ചാഹർ, ട്രെന്റ് ബോൾട്ട്, ജസ്പ്രീത് ബുമ്ര, നഥാൻ കോട്ടർനൈൽ\nകൊൽക്കത്ത ടീം: ശുഭ്മാൻ ഗിൽ, രാഹുൽ ത്രിപാഠി, നിതീഷ് റാണ, ദിനേശ് കാർത്തിക്, ഇയാൻ മോർഗൻ, ആന്ദ്ര റെസ്സൽ, ക്രിസ് ഗ്രീൻ, പാറ്റ് കമ്മിൻസ്, പ്രതീഷ് കൃഷ്ണ, ശിവം മാവി, വരുൺ ചക്രവർത്തി\n← സംസ്ഥാനത്ത് ഇന്ന് 24 കൊവിഡ് മരണങ്ങൾ കൂടി സ്ഥിരീകരിച്ചു\nലാവ്‌ലിൻ കേസ് ദസറ അവധിക്ക് ശേഷം നവംബർ 5ന് സുപ്രീം കോടതി പരിഗണിക്കും →


കഴിഞ്ഞ ഒരു വര്‍ഷം ഗാര്‍ഡനിംഗ് ഹോബിയാക്കി മാറ്റിയവര് അനവധിയാണ്. ഗാര്‍ഡനിംഗിലേക്ക് കടക്കുമ്പോള് എളുപ്പമെന്ന് തോന്നുമെങ്കിലും പരിപാലനം അത്ര ചെറിയ കാര്യമല്ല. ലോക്ഡൗണും നിയന്ത്രണങ്ങളുമെല്ലാം മാറി തിരികെ ജോലിയിലേക്കും തിരക്കുകളിലേക്കും പ്രവേശിച്ചതോടെ അതുവരെ നട്ടുപരിപാലിച്ചുവന്നിരുന്ന ചെടികളെ പരിപാലിക്കാന് സമയം കണ്ടെത്താനുള്ള പെടാപാടിലായിരിക്കും പലരും.\nടെക്‌നോളജി കടന്നുചെല്ലാത്ത ഇടമില്ലെന്നല്ലേ പറയുന്നത്. അതേ ടെക്‌നോളജി ഇപ്പോള് ഗാര്‍ഡനിംഗിലും പ്രാവര്‍ത്തികമാക്കുന്നുണ്ട്. പ്രത്യേകിച്ച് ഇന്‍ഡോര് പ്ലാന്റുകള്‍ക്കായി. ഇന്‍ഡോര് ചെടി പരിപാലനത്തിനായി ഇപ്പോള് വിപണിയില് ലഭ്യമാകുന്ന ചില നൂതന സാങ്കേതിക വിദ്യകള് എന്തൊക്കെയാണെന്ന് നോക്കാം.\n1. വാട്ടര് സെന്‍സര്\nപല ചെടികള്‍ക്കും വെള്ളത്തിന്റെ അളവ് വ്യത്യസ്ത രീതിയിലാണ്. ചില ചെടികള്‍ക്ക് ആഴ്ചയിലൊരിക്കല് വെള്ളം നല്‍കിയാല് മതിയാകും. എന്നാല് മറ്റു ചില ഇന്‍ഡോര് ചെടികള്‍ക്ക് ദിവസേന വെള്ളം നല്‍കേണ്ടി വരും. അമിത വെള്ളവും അല്‍പ്പവെള്ളവുമെല്ലാം ചെടികളുടെ നാശത്തിന് ഇടവരുത്തുന്നു. അത്തരം സാഹചര്യങ്ങളിലാണ് വാട്ടര് സെന്‍സറിന്റെ പ്രസക്തി. ചെടിച്ചട്ടികളിലേക്ക് ഈ ഡിവൈസ് ഇറക്കിവെക്കുകയാണ് ചെയ്യേണ്ടത്. ഇതിലൂടെ ചെടിച്ചട്ടികളിലെ ജലാംശത്തിന്റെ അളവ് കൃത്യമായി മനസിലാക്കാന് സാധിക്കും. ചില വാട്ടര് സെന്‍സര് ചെടികളുടെ വളര്‍ച്ചയും കാണിക്കും.\n2. സ്മാര്‍ട്ട് പോട്ട്\nചെടികള് വളര്‍ത്തുന്നവര് നേരിടുന്ന ഒരു പ്രധാന വെല്ലുവിളിയാണ് വീടുവിട്ടു കുറച്ച് ദിവസം മാറിനില്‍ക്കേണ്ടി വരുന്നത്. ഇന്‍ഡോര് പ്ലാന്റുകളുടെ കാര്യത്തില് ഏറിയാല് ഒരാഴ്ച വരെ വെള്ളമൊഴിക്കാതെ മാറിനില്‍ക്കാമെന്നല്ലാതെ അതില് കൂടുതലായാല് ചെടികള് നശിച്ചുപോകും. അത്തരം സാഹചര്യങ്ങളിലാണ് സ്മാര്‍ട് പോട്ടുകള് സഹായകരമാകുന്നത്. സാധാരണ ചെടിചട്ടികളില് നിന്ന് വ്യത്യസ്തമായി സ്മാര്‍ട് പോട്ടുകളില് സെല്‍ഫ് വാട്ടറിംഗ് സംവിധാനമുണ്ടാകും. വെള്ളം കൃത്യമായ അളവിലാണോ എന്നറിയാനുള്ള ആക്‌സസിംഗ് ഡിവൈസോട് കൂടിയുള്ളതാണ് ഈ സ്മാര്‍ട് പോട്ട്. ചെടിക്ക് ലഭ്യമാകുന്ന വെളിച്ചം, താപനില,ഈര്‍പ്പം, വളങ്ങളുടെ അളവ് എന്നിവ മനസിലാക്കാനും ഈ ഡിവൈസ് സഹായിക്കുന്നു. ഇതിന്റെ ദിനംപ്രതിയുള്ള റിപ്പോര്‍ട്ട് മൊബൈല് ആപ്ലിക്കേഷനിലൂടെ നിങ്ങളുടെ ഫോണുകളിലെത്തും.\n3. ഇന്‍ഡോര് വെതര് സ്‌റ്റേഷന്\nഒരു ചെടിയെ ജീവനോടെ നിലനിര്‍ത്തുന്നതില് നിരവധി ഘടകങ്ങള് പങ്കുവഹിക്കുന്നുണ്ട്. ഈര്‍പ്പത്തിന്റെ അളവ്, വെളിച്ചം, താപനില എന്നിവയാണ് ആരോഗ്യപ്രദമായ വളര്‍ച്ചയ്ക്ക് ചെടികള്‍ക്കാവശ്യം. ചെടികള് വെച്ചിരിക്കുന്ന ഇടങ്ങളിലെ താപനിലയും ഈര്‍പ്പവും കാര്‍ബണ്‍ഡൈഓക്‌സൈഡിന്റെ അളവുമെല്ലാം ട്രാക്ക് ചെയ്യാന് സഹായിക്കുന്ന ഡിവൈസാണ് ഇന്‍ഡോര് വെതര് സ്‌റ്റേഷന്. ഡിവൈസുമായി കണക്ട് ചെയ്തിരിക്കുന്ന ഫോണുകളിലേക്ക് നിര്‍ദേശങ്ങളടങ്ങിയ നോട്ടിഫിക്കേഷന് ലഭിക്കും.\n4. സ്മാര്‍ട്ട് പ്ലാന്റ് സ്റ്റേഷന്\nഇന്‍ഡോര് പ്ലാന്റ് ഒരുക്കുമ്പോഴുള്ള വെല്ലുവിളികളിലൊന്ന് ആവശ്യത്തിന് വെളിച്ചം ലഭ്യമല്ലാത്തയിടങ്ങളാണ്. സ്മാര്‍ട്ട് പ്ലാന്റ് സ്റ്റേഷന് ഇതിനൊരു പരിഹാരമാണ്. ചെടികള്‍ക്കാവശ്യത്തിന് വെളിച്ചം നല്‍കി വളര്‍ച്ചയെ സഹായിക്കുന്നു.\nഈ ഡിവൈസുകളെല്ലാം ഓണ്‍ലൈനിലും മറ്റും ലഭ്യമാണ്.\nTags: Indoor PlantSmart Devices


തെങ്കാശിയിൽ ദുരഭിമാനക്കൊല; പിതാവ് മകളെ വെട്ടിക്കൊലപ്പെടുത്തി| honour killing in tenkasi, father hacked his daughter to death – News18 Malayalam\nതെങ്കാശിയിൽ ദുരഭിമാനക്കൊല; പിതാവ് മകളെ വെട്ടിക്കൊലപ്പെടുത്തി\nസമീപ ഗ്രാമത്തിലെ മുത്തുരാജെന്ന യുവാവിനെ ഒരു വർഷം മുൻപ് പ്രണയിച്ച് വിവാഹം ചെയ്ത വിരോധത്തിലാണ് കൊലപാതകമെന്നു പൊലീസ്\nLast Updated : July 01, 2021, 06:48 IST\nകൊല്ലം: തെങ്കാശിയിൽ പിതാവ് മകളെ വെട്ടിക്കൊലപ്പെടുത്തി. ആലംകുളം ഊത്തുമല തെക്കുകാവലാകുറിച്ചി ഗ്രാമത്തിൽ മാരിമുത്തുവിന്റെ മകൾ ഷാലോം ഷീബ (19)യാണ് ഇന്നലെ രാവിലെ വെട്ടേറ്റു മരിച്ചത്. സമീപ ഗ്രാമത്തിലെ മുത്തുരാജെന്ന യുവാവിനെ ഒരു വർഷം മുൻപ് പ്രണയിച്ച് വിവാഹം ചെയ്ത വിരോധത്തിലാണ് കൊലപാതകമെന്നു പൊലീസ് പറഞ്ഞു. ദുരഭിമാന കൊലയെന്ന് ബന്ധുക്കൾ പറഞ്ഞു.\nവിവാഹശേഷം ഷാലോമും മുത്തുരാജും ഇന്നലെ ഊത്തുമലയിലെ ക്ഷേത്രത്തിൽ ഉത്സവത്തിന് എത്തിയിരുന്നു. നാട്ടിലെത്തിയപ്പോൾ ഷാലോം മാതാപിതാക്കളെ കാണാൻ സ്വന്തം വീട്ടിലും ചെന്നു. ഷാലോമിനെ കണ്ടതോടെ രോഷാകുലനായ മാരിമുത്തു വെട്ടുകത്തികൊണ്ട് വെട്ടുകയായിരുന്നു. തലയ്ക്കും കൈയ്ക്കും പരുക്കേറ്റ ഷാലോമിനെ പാളയംകോട്ടൈ മെഡിക്കൽ കോളജ് ആശുപത്രിയിൽ എത്തിച്ചെങ്കിലും മരിച്ചു. മാരിമുത്തുവിനെ അറസ്റ്റ് ചെയ്തു തെങ്കാശി കോടതിയിൽ ഹാജരാക്കി.\nസുഹൃത്തിനെ അമ്മിക്കല്ലുകൊണ്ട് തലക്കടിച്ച് കൊന്ന കേസ്; എട്ട് വർഷങ്ങൾക്ക് ശേഷം പ്രതി പിടിയിൽ\nആലപ്പുഴ ചാരുംമൂട്ടിൽ യുവാവിനെ തലയ്ക്കടിച്ച് കൊന്ന കേസിൽ എട്ട് വർഷത്തിന് ശേഷം പ്രതി പിടിയിൽ. പത്തനാപുരം സ്വദേശി പ്രമോദിനെയാണ് ക്രൈംബ്രാഞ്ചിന്റെ പ്രത്യേക അന്വേഷണ സംഘം കഴിഞ്ഞ ദിവസം തമിഴ്നാട്ടിൽ നിന്നും അറസ്റ്റ് ചെയ്തത്. പത്തനാപുരം കണ്ടല്ലൂർ സ്വദേശി ഇർഷാദ് മുഹമ്മദാണ് കൊല്ലപ്പെട്ടത്. പ്രതിയെ സംഭവസ്ഥലത്തെത്തിച്ച് തെളിവെടുത്തു.\nചാരുംമൂട്ടിലെ വർക്ഷോപ്പ് ജീവനക്കാരനായിരുന്ന പത്തനാപുരം കണ്ടള്ളൂർ നവിതാ മൻസിലിൽ 24 വയസുള്ള ഇർഷാദ് മുഹമ്മദാണ് കൊല്ലപ്പെട്ടത്. .2013 ജൂൺ 27 ന് രാത്രി ചാരുംമൂടിനു സമീപം ഇർഷാദ് താമസിച്ചിരുന്ന വാടക വീട്ടിലായിരുന്നു കൊലപാതകം നടന്നത്. 26 ന് ചാരുംമൂട്ടിലെത്തിയ പ്രമോദും ഇർഷാദും അന്ന് വാടക വീട്ടൽ താമസിച്ചു. പിറ്റേ ദിവസം പുറത്ത് പോയി പ്രമോദ് കൊണ്ടുവന്ന മൊബൈൽ ഫോൺ വിറ്റ് ബാറിൽ പോയി മദ്യപിച്ച് രാത്രിയോടെ ഇരുവരും മടങ്ങിയെത്തുകയും ചെയ്തു. ഇതിനുശേഷം ഉണ്ടായ വാക്കുതർക്കത്തെ തുടർന്ന് തമ്മിൽ തല്ലുണ്ടാവുകയും ശേഷം ഉറങ്ങിക്കിടന്ന ഇർഷാദിനെ വീടിനോട് ചേർന്നുണ്ടായിരുന്ന അര കല്ലെടുത്ത് പ്രമോദ് തലയ്ക്കടിച്ച് കൊലപ്പെടുത്തുകയായിരുന്നു. കൃത്യം നടത്തിയതിനു ശേഷം പ്രതി രാത്രി തന്നെ കടന്നുകളയുകയും ചെയ്തു.\nസംഭവം നടന്ന് മൂന്നാം ദിവസം വീട്ടുടമ പുരയിടത്തിലെത്തിയപ്പോൾ ദുർഗന്ധം അനുഭവപ്പെട്ടതോടെയാണ് കൊലപാതക വിവരം പുറത്തറിഞ്ഞത്. സംഭവ ദിവസം ഇർഷാദിനൊപ്പം വാടക വീട്ടിൽ കണ്ട അപരിചിതനെ കേന്ദ്രീകരിച്ച് പോലീസ് അന്വേഷണം നടത്തുകയായിരുന്നു. സമീപമുള്ള ബാറിലെ സി.സി.റ്റി.വി ദൃശ്യങ്ങൾ കൂടി പരിശോധിച്ചപ്പോളാണ് പത്തനാപുരം സ്വദേശി പ്രമോദാണ് ഇർഷാദിനൊപ്പം വാടക വീട്ടിലുണ്ടായിരുന്നതെന്ന് പോലീസ് കണ്ടെത്തിയത്. നാടുമായോ വീടുമായോ ബന്ധമില്ലാതെ ജീവിക്കുന്ന ഇയാളെ കണ്ടെത്താൻ പോലീസിനായില്ല. ഇയാൾ മൊബൈൽ ഫോൺ ഉപയോഗിക്കാത്തതും പോലീസിനെ കുഴക്കിയിരുന്നു.സംഭവം നടന്ന് രണ്ടു മാസത്തിനുള്ളിൽ തന്നെ അന്വേഷണം ക്രൈംബ്രാഞ്ച് ഏറ്റെടുത്തു. വാടക വീട്ടിൽകണ്ട അപരിചതനിൽ നിന്നുമായിരുന്നു ക്രൈംബ്രാഞ്ചിന്റെയും അന്വേഷണം തുടങ്ങിയത്.പ്രമോദാണ് കൊലയ്ക്ക് പിന്നിലെന്ന് ക്രൈംബ്രാഞ്ച് ഉറപ്പിച്ചതോടെ ഇയാൾ മുമ്പു ജോലി ചെയ്തിരുന്ന കണ്ണൂർ, കിളിമാനൂർ, ചടയമംഗലം തുടങ്ങിയ ക്വാറികൾ കേന്ദ്രീകരിച്ച് അന്വേഷണം നടത്തിയെങ്കിലും ഇയാളെ കിട്ടിയില്ല. തുടർന്ന് ഇയാളുടെ ഫോട്ടോ പതിച്ച നോട്ടീസുകൾ കേരളത്തിനകത്തും പുറത്തും പതിയ്ക്കുകയും ചെയ്തിരുന്നു. ഇതിനിടെ തമിഴ്നാട്ടിലുള്ള ബന്ധുവിനെ ചോദ്യം ചെയ്തതോടെ പ്രമോദ് ചെന്നൈയിലുള്ളതായി അറിഞ്ഞു.നിരന്തരമായ അന്വേഷണത്തിനൊടുവിൽ തിരുപ്പൂരിൽ നിന്നാണ് കഴിഞ്ഞ ദിവസം ഇയാളെ പിടികൂടിയതും തുടർന്ന് സംഭവ സ്ഥലത്ത് എത്തിച്ച് തെളിവെടുപ്പ് നടത്തുകയും ചെയ്തത്.\nFirst published: July 01, 2021, 06:48 IST\ncrime newshonour killing


പുകവലി മനുഷ്യന്‍റെ തലച്ചോറിനെയും ദ്രവിപ്പിക്കുന്നുവെന്ന്|Science & Technology|LifeOnWeb\nപുകവലി മനുഷ്യന്‍റെ ശ്വാസകോശം മാത്രമല്ല തലച്ചോറും ദ്രവിപ്പിക്കുന്നുവെന്ന് പുതിയ പഠനം. ഓര്‍മശക്തി, ഗ്രാഹ്യശക്തി, വിവേചനബുദ്ധി എന്നിവയെ പുകവലി സാരമായി ബാധിക്കുമെന്ന് ലണ്ടനിലെ കിങ്സ് കോളജിലെ ഗവേഷകര് നടത്തിയ പഠനമാണ് വ്യക്തമാക്കിയിരിക്കുന്നത്. അമിത രക്തസമ്മര്‍ദത്തേക്കാളും പൊണ്ണത്തടിയേക്കാളും മാരകമായാണ് പുകവലി മനുഷ്യനെ ബാധിക്കുന്നതെന്ന് പഠനം പറയുന്നു.\n50 വയസ്സ് പിന്നിട്ട 8,800 പേരുടെ ജീവിത ശൈലിയും ആരോഗ്യവും വര്‍ഷങ്ങള് നീണ്ട പഠനത്തിന് വിധേയമാക്കിയാണ് പുകവലി തലച്ചോറിന്‍റെ പ്രവര്‍ത്തനത്തെ ബാധിക്കുന്നതായി കണ്ടെത്തിയത്. പുക വലിക്കുന്നവരുടെയും വലിക്കാത്തവരുടെയും ഓര്‍മശക്തി വര്‍ഷങ്ങള് ഇടവിട്ട് പരിശോധിച്ചാണ് ഈ പഠനം നടത്തിയിരിക്കുന്നത്. പുക വലിക്കുന്നവരുടെ ഓര്‍മശക്തി കാര്യമായി കുറയുന്നുവെന്ന് പഠനം തെളിയിച്ചു.\nകാര്യങ്ങള് തിരിച്ചറിഞ്ഞ് പ്രതികരിക്കാനുള്ള മനുഷ്യന്‍റെ സ്വാഭാവിക കഴിവിനെ പുകവലി ബാധിക്കുമെന്നും ഈ കഴിവ് നഷ്ടപ്പെടുന്നത് ഹൃദയാഘാതവും മസ്തിഷ്കാഘാതവുമായി ബന്ധപ്പെട്ടു കിടക്കുന്നെന്നും ഗവേഷണത്തിന് നേതൃത്വം കൊടുത്ത ഡോ. അലക്സ് ഡ്രെഗാന് പറയുന്നു.


നൗഫൽ മിടുക്കനാകുന്നു; മുഖ്യമന്ത്രി ശനിയാഴ്ച കാണാനെത്തും |\nFriday, August 26, 2016 3:10 AM IST\nകഴിഞ്ഞ ചൊവ്വാഴ്ച രാത്രിയാണ് അടിമാലി കൂമ്പൻപാറയിലെ നസീർ–സെലീന ദമ്പതികളുടെ മകനായ നൗഫലിനെ എറണാകുളം സർക്കാർ മെഡിക്കൽ കോളജ് ആശുപത്രിയിൽ കൊണ്ടുവന്നത്. മെഡിക്കൽ വിദ്യാർഥികളുടെ ബിരുദദാന ചടങ്ങിൽ പങ്കെടുക്കാനെത്തുന്ന മുഖ്യമന്ത്രി പിണറായി വിജയൻ ശനിയാഴ്ച വൈകിട്ട് ആറരയോടെ നൗഫലിനെയും സന്ദർശിക്കും.\nന്യൂഡൽഹി: രാജ്യത്ത് ദിനംപ്രതി വർധിച്ചുകൊണ്ടിരുന്ന ഇന്ധന വിലയിൽ ഇന്ന് നേരിയ കുറവ്. ദീർഘനാളുകൾക്കു...


Story image for munambam Human Trafficking from The New Indian Express Munambam human trafficking: മുനമ്പം മനുഷ്യക്കടത്ത്: രാജ്യാന്തര അന്വേഷണ ഏജന്‍സികളുടെ സഹായം തേടി\nകേരള പൊലീസ് ഓസ്ട്രേലിയ, ന്യൂസിലൻഡ് എന്നീ രാജ്യങ്ങളുമായി ആശയവിനിമയം നടത്തി\nUpdated: January 21, 2019 10:14:06 am\nകൊച്ചി: മുനമ്പം വഴിയുള്ള മനുഷ്യക്കടത്ത് കേസില് കേരള പൊലീസ് രാജ്യാന്തര അന്വേഷണ ഏജന്‍സികളുടെ സഹായം തേടി. നയതന്ത്ര ഇടപെടല് നടത്താന് അന്വേഷണസംഘം കേന്ദ്രസര്‍ക്കാരിനെ സമീപിച്ചിരുന്നു. തുടര്‍ന്ന് കേരള പൊലീസ് ഓസ്ട്രേലിയ, ന്യൂസിലൻഡ് എന്നീ രാജ്യങ്ങളുമായി ആശയവിനിമയം നടത്തി. ഇവര് ക്രിസ്മസ് ദ്വീപിലേക്ക് തന്നെയാണ് പോയത്, അവിടെ എത്തിയോ എന്നീ വിവരങ്ങളാണ് പൊലീസ് ശേഖരിക്കുന്നത്. വിദേശ ബന്ധം സംശയിക്കുന്ന കേസായതിനാല് അന്വേഷണത്തിന്റെ വിവരങ്ങള് സംസ്ഥാന പൊലീസ് കേന്ദ്ര ഏജന്‍സികള്‍ക്കു കൈമാറിയിട്ടുണ്ട്.\nമുനമ്പത്ത് നിന്ന് ഇരുനൂറോളം പേര് ന്യൂസിലൻഡിലേക്ക് പോയതായാണ് കസ്റ്റഡിയിലുള്ള പ്രഭു പൊലീസിന് മൊഴി നല്‍കിയത്. കഴിഞ്ഞ ഒരു മാസത്തിനിടെ നാനൂറോളം ആളുകള് തീരം വിടാന് ശ്രമം നടത്തിയതായും ഇയാള് വെളിപ്പെടുത്തി. വിദേശത്തേക്ക് കടന്നവര് ശ്രീലങ്കന് തമിഴ് വംശജരാണെന്നാണ് അന്വേഷണ സംഘത്തിന്റെ നിഗമനം. എന്നാല് ഇന്ത്യയില് അഭയാർത്ഥികളായി കഴിഞ്ഞിരുന്ന ശ്രീലങ്കന് അഭയാർത്ഥികളെ കേന്ദ്രീകരിച്ച് നടത്തിയ പരിശോധനയില് കൃത്യമായ വിവരശേഖരണത്തിന് കഴിഞ്ഞിട്ടില്ല.\nതമിഴ്നാട്ടിലെ ശ്രീലങ്കന് ക്യാംപുകളിലും പൊലീസ് പരിശോധന നടത്തിയെങ്കിലും യാതൊരു വിവരവും ലഭിച്ചില്ല. സംഭവത്തിലെ മുഖ്യ പ്രതിയെന്ന് സംശയിക്കുന്ന ബോട്ട് ഉടമ ശ്രീകാന്തനെ കേന്ദ്രീകരിച്ച് നടത്തിയ അന്വേഷത്തില് ഇയാള് വിദേശരാജ്യങ്ങളിലുള്ളവരുമായി പണമിടപാട് നടത്തിയതിന്റെ രേഖകളടക്കം കണ്ടെടുത്തിട്ടുണ്ട്. ശ്രീകാന്തന്റെ വീട്ടില്‍നിന്നു കണ്ടെടുത്ത രണ്ട് സിസിടിവി ക്യാമറകളില് പതിഞ്ഞ വാഹനങ്ങളെ കേന്ദ്രീകരിച്ചുള്ള അന്വേഷണവും പുരോഗമിക്കുകയാണ്. മുഖ്യ ഇടനിലക്കാരന് ശ്രീകാന്തന് രാജ്യം വിട്ടോ എന്നും പൊലീസ് പരിശോധിക്കുന്നുണ്ട്. ഇയാളുടെ കുടുംബത്തേയും കാണാനില്ല.\nWeb Title: Story image for munambam human trafficking from the new indian express munambam human trafficking\nകേരള തീരത്ത് ശക്തമായ കാറ്റിന് സാധ്യത; മത്സ്യത്തൊഴിലാളികൾക്ക് ജാഗ്രത നിര്‍ദ്ദേശം


ഭീരുക്കളും ബലഹീനരുമായ നായകന്‍മാര്, പുതിയ മലയാള സിനിമ\n15 Jun, 2021, 11:00 am\nമലയാളത്തില് സൂപ്പര്‍സ്റ്റാറുകളുടെ കാലം അവസാനിച്ചോ,അതിശക്തിമാനായ പുരുഷന് അസ്തമിച്ചോ ? സമകാലമലയാളത്തിലെ ഗൗരവമേറിയ സമാന്തരപ്രവര്‍ത്തനങ്ങള് അവഗണിക്കപ്പെടുന്നുവോ ? ചലച്ചിത്ര നിരൂപകന് ഡോ.സി.എസ് വെങ്കടേശ്വരനുമായി എസ്. ഗോപാലകൃഷ്ണന് നടത്തിയ അഭിമുഖം\nകോവിഡ് കാലത്ത് മലയാളത്തില് ഇറങ്ങിയ ജോജി, നായാട്ട്, ആര്‍ക്കറിയാം, കള എന്നിങ്ങനെ ചില മലയാളസിനിമകളെ മുന്‍നിര്‍ത്തിയാണ് ചോദ്യങ്ങള്. മലയാളസിനിമകളുടെ പുതിയ സ്വഭാവവും ഭാവമാറ്റവും എന്തൊക്കെയാണെന്ന് പറയാമോ. മലയാളസിനിമയുടെ പുതിയ പ്രവണതകള് എന്താണ്?\nമലയാളസിനിമയില് കഴിഞ്ഞ ഒരു പതിറ്റാണ്ടായി തലമുറമാറ്റം സംഭവിച്ചിട്ടുണ്ട്. ഒരു ജനറേഷണല് ഷിഫ്റ്റ്. നടീനടന്മാരുടെ, സംവിധായകരുടെ, തിരക്കഥാകൃത്തുക്കളുടെ, സാങ്കേതിക വിദ്യയുടെ, സാങ്കേതികവിദഗ്ധരുടെ എന്നിങ്ങനെ എല്ലാ കാര്യങ്ങളിലും ഈ മാറ്റം വന്നിട്ടുണ്ട്. നമ്മുടെ ആഖ്യാനരീതികളെയും പരിസരങ്ങളെയും പരിചരണരീതിയെയും അത് അടിമുടി മാറ്റിയിട്ടുണ്ട്. ഈ മാറ്റം സൂപ്പര്‍സ്റ്റാറുകളുടെ യുഗം അവസാനിക്കുന്നതിലേക്കുള്ള പരിവര്‍ത്തനവുമായിരുന്നു. അത് മലയാളസിനിമയ്ക്ക് വലിയ ആശ്വാസവുമാണ് നല്‍കിയത്. ആഖ്യാനത്തിനകത്തെ മറ്റ് കഥാപാത്രങ്ങളെല്ലാം താരാധിപത്യ സിനിമയ്ക്കകത്ത് ഫാന്‍സ് അസോസിയേഷനുകളായി മാറേണ്ടിവന്ന അവസ്ഥപോലും ഉണ്ടായിരുന്നു. ആഖ്യാനത്തിനകത്തുതന്നെ വല്ലാത്തൊരു ശ്വാസംമുട്ട് ഉണ്ടായിരുന്നു. നമ്മുടെ സൂപ്പര് താരങ്ങളുടെയും നായികമാരുടെയും പ്രായ അനുപാതം വെച്ച് നല്ലൊരു പ്രണയകഥപോലും പറയാന് പറ്റാത്ത അവസ്ഥയുണ്ടായിരുന്നു. അതിനൊരു അവസാനമായിരിക്കുന്നു. സിനിമയുടെ സമ്പദ് വ്യവസ്ഥയുമായി ബന്ധപ്പെട്ടും വലിയ പ്രശ്‌നങ്ങള് നേരത്തെയുണ്ടായിരുന്നു. സൂപ്പര്‍താരങ്ങളെ അടിസ്ഥാനപ്പെടുത്തിയായിരുന്നു ടെലിവിഷന് റെയിറ്റിങ്ങ് തീരുമാനിച്ചിരുന്നത്. അവരുള്ള സിനിമകള്‍ക്കുമാത്രമേ കൂടുതല് തുക ലഭിച്ചിരുന്നുള്ളൂ. ആയതിനാല് മറ്റുതരം കഥകള്‍ക്കോ കഥാപാത്രങ്ങള്‍ക്കോ നടന്മാര്‍ക്കോ സിനിമയില് പ്രവേശിക്കാന് കഴിയാത്ത ഒരവസ്ഥയുണ്ടായിരുന്നു. ഇത്തരം അവസ്ഥകളെല്ലാം പാടെ അവസാനിച്ചു എന്നതാണ് പുതിയ സിനിമകളിലെ സ്വാഗതാര്‍ഹമായ മാറ്റം. പുതിയ സംവിധായകരുടെയും നടന്മാരുടെയും കടന്നുവരവും മാറിയ സിനിമാ ആഖ്യാന അന്തരീക്ഷവും ഒരുതരം 'ഗുരുതരമായ ലാഘവത്വം' സിനിമയിലേക്ക് വന്നുചേരാന് കാരണമായി. അതിമാനുഷനായ സൂപ്പര് കഥാപാത്രങ്ങളില്‍നിന്ന് മാറി സാധാരണമനുഷ്യര് കഥാപാത്രങ്ങളാകുന്ന സ്ഥിതി വന്നു. സാധാരണ മനുഷ്യരുടെതന്നെ സ്വഭാവം നിലനിര്‍ത്തുന്ന ഭാവാന്തരീക്ഷത്തിലേക്ക് നമ്മുടെ സിനിമ മാറി. വളരെ ഹാസ്യവും ദുരന്തവും കലരുന്ന ഗുരുതര ലാഘവത്വം സിനിമയില് കടന്നുവന്നു. ലുക്ക് ആന്റ് ഫീലിനെ മൊത്തത്തില് മാറ്റി. സിനിമയുടെ ട്രീറ്റ്‌മെന്റില്‍ത്തന്നെ മാറ്റം വന്നു. ഈ പുതുമ പ്രേക്ഷകരെ തിയേറ്ററിലേക്ക് തിരിച്ചുകൊണ്ടുവരുന്നതിനും ഒരു കാരണമായി.\nപുതിയ സിനിമയിലെ നായകന്മാരെ നോക്കൂ, അവരെല്ലാം castrated heroes ആണ്. അവരില് മിക്കവാറുമെല്ലാവരും ഭീരുക്കളാണ്, രോഗികളാണ്, ഷണ്ഡന്മാരാണ്. കടക്കാരാണ്, ബലഹീനരാണ്\nഅതെന്തുകൊണ്ടാകാം അങ്ങനെയൊരു മാറ്റം സംഭവിച്ചത്. മലയാളി പ്രേക്ഷകസമൂഹത്തില് വന്ന മാറ്റമാണോ ഇതിന് കാരണം. എന്തുകൊണ്ടാകാം പരക്കെ പ്രേക്ഷകര് ഇത്തരം പുതുസിനിമകളെ സ്വീകരിക്കാന് തയ്യാറായത്?\nപ്രേക്ഷകരുടെ വിപണിസ്വഭാവം മാറിയിരുന്നു എന്നതാണ് അതിലൊരു കാരണം. പുതിയ ആഖ്യാനങ്ങളോടുള്ള താല്‍പര്യം കടന്നുവരുന്നു. പോസ്റ്റ് കോവിഡ് കാലത്തെ ഒടിടി സ്ട്രീമുകളുടെ കടന്നുവരവോടെ തിയറ്റര്/ടെലിവിഷന് പ്രേക്ഷകരായിരുന്നവരുടെ ദൃശ്യ അഭിരുചികള്, ആഖ്യാനശീലങ്ങള്, ദൃശ്യവിനോദത്തെക്കുറിച്ചുള്ള സങ്കല്‍പ്പങ്ങള്, സാങ്കേതികമികവിനെക്കുറിച്ചുള്ള സങ്കല്‍പ്പങ്ങള്, നാടകീയതയെക്കുറിച്ചുള്ള സങ്കല്‍പ്പങ്ങള് എല്ലാറ്റിലും മാറ്റങ്ങള് വരുത്തിവെച്ചു.\nപൊതുവായി ദൃശ്യവിനോദ അന്തരീക്ഷത്തില് വലിയ മാറ്റം വന്നിട്ടുണ്ട്. ആഗോളതലത്തിലും ദേശീയതലത്തിലും സാങ്കേതികമായി വന്ന മാറ്റങ്ങള്‍ക്കനുസൃതമായി ഈ ചലനങ്ങളെ കാണാമെന്ന് തോന്നുന്നു. സാങ്കേതികവും ലാവണ്യപരവും സാമൂഹികവും വ്യാവസായികവും ആയി മാറിയ ഒരു പരിസരം നമ്മുടെ ദൃശ്യവിനോദരംഗത്തെ അടിമുടി മാറ്റിയിരിക്കുന്നു.\nഒരു കാലത്ത് സൂപ്പര്‍താരങ്ങള് വലിയ തിയേറ്ററില് അവരേക്കാള് വലിയ സ്‌ക്രീനിലാണ് പ്രത്യക്ഷപ്പെട്ടിരുന്നത്. അതിലും വലിയ കട്ടൗട്ടുകളാലാണ് ആ താരങ്ങളെ സിനിമാപ്രേമികള് എതിരേറ്റതും. ഇതൊക്കെ ഇല്ലാതായി വീട്ടിനുള്ളിലേക്ക് ചെറിയ സ്‌ക്രീനിലേക്ക്(ഒടിടി റിലീസിങ്ങ്) സിനിമകള് വരുന്നു എന്നത് സൂപ്പര്‍താരങ്ങള്‍ക്ക് ചില പരിമിതികള് ഉണ്ടാക്കുന്നുണ്ടോ?\nഒടിടി പ്ലാറ്റ്‌ഫോമിന്റെ കഥപറച്ചില്‍രീതി വളരെ വ്യത്യസ്തമാണ്. സിനിമയുടെ ഒരു ചാലഞ്ചായി ഞാനിതിനെ കാണുന്നേയില്ല. സിനിമ എന്ന ദൃശ്യാനുഭവം തികച്ചും വ്യത്യസ്തമാണ്. വലിയ തിരശീലയില്‍നിന്ന് ചെറിയതിലേക്കുള്ള മാറ്റമാണിവിടെ സംഭവിക്കുന്നത്, അതനുസരിച്ച് ഇവ രണ്ടിലുമുള്ള ആഖ്യാനങ്ങളും മാറുന്നു. ഒപ്പം സിനിമയില് സ്ഥലകാലങ്ങള്‍ക്കുള്ള പ്രാധാന്യവും മാറുന്നു. നേരത്തെ പരിചയിച്ചുവന്ന വന്‍കാന്‍വാസിലെ സൂപ്പര്‍സ്റ്റാര് സിനിമകളിലെ കഥകളെടുത്തുനോക്കിയാല് വലിയ കാലദൈര്‍ഘ്യത്തിലാണ് ആ കഥകള് ആവിഷ്‌കരിക്കപ്പെട്ടിരുന്നത് എന്നുകാണാം. സൂപ്പര്‍താര നായകരുടെ പടുതി അല്ലെങ്കില് ആഖ്യാനത്തിന് വലിയ ഭൂതഭാവികാലങ്ങള് ആവശ്യമുണ്ട്; അത് ഭൂതകാലത്തിലെ ചില കണക്കുകള് തീര്‍ക്കാനായുള്ള നായകന്റെ നാട്ടിലേക്കുള്ള തിരിച്ചുവരവാകാം, അല്ലെങ്കില് ഗൃഹാതുരത്വമാകാം അങ്ങനെ പല രീതിയിലും ഭൂതകാലം അയാളിലുണ്ട്. വര്‍ത്തമാനകാലത്തിലാണ് അയാളുടെ സാഹസികക്രിയകള്, കണക്കുതീര്‍ക്കലുകള് അരങ്ങേറുന്നത്. അതുപോലെ അയാള്‍ക്ക് ചില ഭാവിസ്വപ്‌നങ്ങളും പദ്ധതികളുമുണ്ട്. അങ്ങനെ കാലബദ്ധമാണ് പഴയ നായക കേന്ദ്രത്തിലുള്ള ആഖ്യാനങ്ങളുടെ സ്വരൂപം.\nഎന്നാല് പുതിയ സിനിമകളില് ആഖ്യാനത്തിന്റെ കാലമെന്ന് പറഞ്ഞാല് വളരെ ചെറിയ സമയമാണ്. ഒരു ദിവസം നടക്കുന്നതാണ് 'കള' എന്ന സിനിമയുടെ കാലദൈര്‍ഘ്യം. 'ആര്‍ക്കറിയാം' ആണെങ്കില് കോവിഡ് കാലത്തെ വെക്കേഷനില്, ഹ്രസ്വമായ സന്ദര്‍ശനവേളയില് നടക്കുന്ന കഥയാണ്. 'ജോജി'യില് അച്ഛന്റെ വീഴ്ച തൊട്ട് മരണംവരെയുള്ള കുറച്ച് ദിവസങ്ങളിലാണ് സിനിമ നടക്കുന്നത്. 'ട്രാഫിക്' സിനിമതൊട്ടേ ഈ മാറ്റം മലയാളസിനിമയില് വരുന്നുണ്ടായിരുന്നു. പിന്നീടും എത്രയോ സിനിമകള്. ഇത്തരം സിനിമകളില് കാലദൈര്‍ഘ്യം വളരെ ഹ്രസ്വമാണ്. ദുരന്തനായകന്മാര്‍ക്കോ വീരനായകന്മാര്‍ക്കോ നില്‍ക്കാന് പറ്റുന്ന സ്ഥലമല്ലാതായി അത് മാറുകയായിരുന്നു. താരസിനിമകളില് ഭൂതകാലവും ഭാവിയും വേണം. അതിലേ അവരുടെ ആഖ്യാനത്തിന് ഒരിടമുള്ളൂ. കാലത്തിന്റെ വലിയൊരു ഭാരം അല്ലെങ്കില് ദൈര്‍ഘ്യം ഇല്ലാതാകുന്നതോടെ എല്ലാം ക്ഷണികമാവുന്നു.\nഅടിയന്തരവും സന്നിഹിതവുമായ സമയത്തിലാണ് പുതിയ സിനിമയുടെ കഥകള് നില്‍ക്കുന്നത്. ഒരു അപകടം, അനിശ്ചിതമായ സംഭവം അതില്‍നിന്ന് തുടങ്ങുന്ന സംഭവങ്ങളുടെ പരമ്പരയാണ് ഈ സിനിമകള്. സൂപ്പര്‍താരാനന്തര മലയാള നായക സ്വരൂപത്തിന്റെ അഭാവത്തെക്കൂടി ഈ പുതിയ ആഖ്യാനങ്ങള് സൂചിപ്പിക്കുന്നുണ്ട്. പുതിയ സിനിമയിലെ നായകന്മാരെ നോക്കൂ, അവരെല്ലാം castrated heroes ആണ്. അവരില് മിക്കവാറുമെല്ലാവരും ഭീരുക്കളാണ്, രോഗികളാണ്, ഷണ്ഡന്മാരാണ്. കടക്കാരാണ്, ബലഹീനരാണ്. ജോജി, ആര്‍ക്കറിയാം, കള, അയ്യപ്പനും കോശിയും എന്നിങ്ങനെ മിക്ക സിനിമകളിലും അതിശക്തരും പ്രതാപികളുമായ പിതൃസ്വരൂപങ്ങളുണ്ട് എന്നതാണ് മറ്റൊരു വസ്തുത. അതുവരെ ലോകത്തെയും ആഖ്യാനത്തെയും അടക്കിഭരിച്ചിരുന്ന സൂപ്പര്‍താരങ്ങളുടെ പ്രതിരൂപങ്ങള്‍തന്നെയാണ് ഈ സിനിമകളിലെ പിതാക്കന്മാര്.\nഇത് നല്ലൊരു നിരീക്ഷണമാണെന്ന് തോന്നുന്നു. ഇത്തരം ഒട്ടുമിക്ക സിനിമകളിലും ശക്തനായ പിതാക്കന്മാരുണ്ട്. സത്യത്തില് അവര് പ്രതിനിധാനം ചെയ്യുന്നത് പഴയകാല സൂപ്പര്‍സ്റ്റാര് സിനിമകളിലെ ആണ്‍സ്വരൂപങ്ങളെയായിരിക്കണം?\nസൂപ്പര്‍താര ആഖ്യാനങ്ങളുടെ പ്രേതസാന്നിദ്ധ്യങ്ങളാണ് ഈ പിതൃരൂപങ്ങളെന്ന് പറയുമ്പോള്‍തന്നെ മലയാളിയുടെ രൂപീകരണവുമായി ഇതിനെ ചേര്‍ത്തുവായിച്ചെടുക്കാവുന്നതാണ്, മലയാളി ആണത്വത്തിന്റെ പ്രതിസന്ധിയായി കൂടി ഇതിനെ കാണാം. സിനിമാലോകത്ത് ഉയര്‍ന്നുവന്ന വനിതകളുടെ സംഘടനയായ WCCയുടെ രൂപീകരണവുമായി ഇതിനെ ചേര്‍ത്ത് വായിക്കാവുന്നതാണ്. ആഖ്യാനത്തിനകത്തെ പുരുഷനായകന്റെ സമഗ്രാധിപത്യത്തിന് ഈ സംഘടനയുടെ സാന്നിദ്ധ്യം അബോധപൂര്‍വമായിട്ടെങ്കിലും പരിക്കേല്‍പ്പിച്ചിട്ടുണ്ട്. ആ സംഘടനയുടെ ഉയര്‍ച്ച ഒരുപക്ഷേ സിനിമാവ്യവസായത്തില് നേരിട്ട് പ്രത്യാഘാതങ്ങള് ഉണ്ടാക്കിയിട്ടില്ലായിരിക്കും. എങ്കിലും അത് സിനിമയുടെ ആഖ്യാനങ്ങള്‍ക്കകത്തെ സബ്‌ടെക്സ്റ്റായി നിരന്തരം നിലനില്‍ക്കുന്നുണ്ട്.\nപലപ്പോഴും തികച്ചും ആണ്‍കേന്ദ്രിതമാണ് ഈ സിനിമകള്. സ്ത്രീകള് ഈ രഹസ്യങ്ങളിലേക്ക് കടക്കുന്നേയില്ല. ഇവിടെ സാക്ഷികളോ നിഷ്‌ക്രിയരായ കാണികളോ ആയി മാറുകയാണ് അവര്. മൂല്യനിരാസവും ഹിംസയുമാണ് ഈ നാടകീയതയുടെ ഉള്ളിലുള്ളത്.\nചുരുങ്ങിയ കാലത്തിനകത്ത് നടക്കുന്ന പുതിയ സിനിമയിലെ പല കഥാപാത്രങ്ങളും ക്ഷിപ്രപ്രതാപികളാണ്. എങ്ങനെയാണ് മലയാള സിനിമയില് സ്ഥല സങ്കല്‍പ്പത്തില് ഇങ്ങനെ മാറ്റം വന്നത്?\nകാലത്തിന്റെ കാര്യത്തില് ദൈര്‍ഘ്യം കുറഞ്ഞ ഇത്തരം പുതുസിനിമകളില് വളരെ സന്നിഹിതവും അടിയന്തരവുമായ നിലയില് ചുറ്റും നടക്കുന്ന അനുഭവങ്ങളോടും ചുറ്റും നടക്കുന്ന കാര്യത്തിനോടും പെട്ടെന്ന് പ്രതികരിക്കുന്ന രീതിയിലാണ് സിനിമ മുന്നോട്ട് പോകുന്നത്. പ്രതികരണങ്ങളാകുന്നു സിനിമ. പൂര്‍വചിന്തിതമായ കാര്യങ്ങളല്ല. സൂപ്പര്‍സ്റ്റാര് സിനിമയിലെ നായകന് ഒരു പ്രോജക്ടുണ്ട്, ജീവിതത്തെ സംബന്ധിച്ച്. എന്നാല് പുതിയ സനിമകളില് കഥാപാത്രങ്ങള് ചില ഇടങ്ങളില്, സന്ദര്‍ഭങ്ങളില് പെട്ടുപോകുന്ന അവസ്ഥയാണുള്ളത്. കള, ആര്‍ക്കറിയാം, ഇഷ്‌ക്, അയ്യപ്പനും കോശിയും, തുടങ്ങി പലചിത്രങ്ങളിലും നായകര് ചില അവസ്ഥകളില് പെട്ടുപോവുകയാണ്. കളയില് എവിടെനിന്നോ വരുന്ന പ്രതിയോഗിയെ നേരിടേണ്ടിവരികയാണ്. പിന്നെ അതിനോടുള്ള പ്രതികരണ പരമ്പരയിലേക്ക് അയാള് തള്ളപ്പെടുന്നു. കഥാപാത്രത്തിന്റെ മാനസികാവസ്ഥ, ചിന്തകള് എന്നതിലുപരി അയാള് എവിടെ നില്‍ക്കുന്നു എന്നതാണ് പ്രധാനം. അയാള് നില്‍ക്കുന്ന സ്ഥലം പരിസരം എന്നതിനാണ് പ്രാധാന്യം ലഭിക്കുന്നത്. അതിനാലാണ് പ്രകൃതിയും ഹമിറരെമുല പ്പുമെല്ലാം ഒരു പ്രധാനഘടകമാകുന്നത്. ഈ സിനിമകളില് പലതും സംഭവിക്കുന്നത് ഹൈറേഞ്ചിലാണ്. വള്ളുവനാടന് മേല്‍ജാതി സവര്‍ണ കുടുംബത്തിന്റെ ഇരുണ്ട പശ്ചാത്തലത്തില്‍നിന്ന് തുറന്ന സ്ഥലത്തേക്ക് മലയാള സിനിമ മാറുന്നു.\nസ്ഥലപരവും ഒപ്പം സാമൂഹികപരിസരത്തിലും ഒരു വലിയ മാറ്റം ഇവിടെ സംഭവിച്ചു. ഒരു സ്ഥലം അവിടുത്തെ ജീവിതരീതികള്, തൊഴില്, മനുഷ്യബന്ധങ്ങള്, അധികാരരൂപങ്ങള് എല്ലാം ആ സ്ഥലവിസ്താരത്തില് വിന്യസിക്കപ്പെടുന്നു. ഒരു സാമൂഹ്യാന്തരീക്ഷത്തിലേക്ക് മില്യൂവിലേക്കാണ് ഈ ആഖ്യാനങ്ങള് നമ്മെ കൊണ്ടുപോകുന്നത്. ഒരു പ്രത്യേക സമ്പദ് വ്യവസ്ഥ പ്രകടമായി മനസ്സിലാക്കിയെടുക്കാന് ഈ സിനിമകളിലൂടെ കഴിയും. അയാള് എവിടെയാണ് നില്‍ക്കുന്നത് എന്ന് പ്രത്യേകിച്ച് പറയേണ്ടിവരുന്നില്ല. അയാള് എവിടെയാണ് നില്‍ക്കുന്നത് അയാളുടെ ചരിത്രം എന്താണ് എന്നൊക്കെ നമുക്ക് വേഗം പിടികിട്ടും. ഒരു ക്രിസ്തീയ പരിസരത്തിലാണ് ചില സിനിമകള് നിലനില്‍ക്കുന്നത്. അവിടെയാണ് ഈ സിനിമയുടെ ആഖ്യാനത്തെ പ്രതിഷ്ഠിച്ചിരിക്കുന്നത്. സ്‌പേസിന്റെ പല തരം പ്രത്യേകതകള് ഉയര്‍ച്ച താഴ്ചകള്...ഈ ഇടം അയാളെ കുടുക്കിനിര്‍ത്തുന്നു. ആ ഇടത്തിന്റെ ഇടുക്കം നമുക്ക് കാണാം, അയാള് അവിടെ പെട്ടുപോകുന്നതായി തോന്നുന്നു. അയാള്‍ക്ക് രക്ഷപ്പെടാന് പറ്റുന്നില്ല. അയാള്‍ക്ക് ചിലപ്പോള് ആ ഇടംതന്നെ ഒരു തടവറയായി തോന്നുന്നു. കള, ജോജി ഇതിലെല്ലാം ഇതേ കാര്യം പറയുന്നു. സ്ഥലം അയാളെ ചൂഴ്ന്നുനില്‍ക്കുന്ന, അപായപ്പെടുത്തുന്ന അവസ്ഥയിലേക്ക് പ്രകൃതി, ഇടം മാറുന്നു. കളയിലെ മൂര് എന്ന നടന് അവതരിപ്പിക്കുന്ന കഥാപാത്രം എവിടുന്നാണ് വരുന്നതെന്നുപോലും ടോവിനോതോമസിന്റെ കഥാപാത്രത്തിന് മനസിലാകുന്നില്ല. പ്രകൃതി അല്ലെങ്കില് ഇടം അത്രമാത്രം ഭീഷണമായി ചുറ്റിപ്പറ്റിനില്‍ക്കുന്നു. സ്‌പേസിനെ ഒരു കഥയുടെ ആഖ്യാനത്തിന്റെ ഭാഗമാക്കാതെ ഈ സിനിമകള്‍ക്ക് നിലനില്‍ക്കാനാവില്ല.മുന്‍കാല സിനിമകളില് കഥാപാത്രത്തിന്റെ മാനസികാവസ്ഥയുടെ നാടകീയ ധാരയാണ് വികസിക്കുന്നതെങ്കില് ഇവിടെ മാനസികാവസ്ഥയ്ക്ക് പകരം കഥാപാത്രത്തിന്റെ പ്രതികരണത്തിനാണ് പ്രാധാന്യം. ഭീഷണിയോടും വെല്ലുവിളിയോടും പ്രതികരിച്ചുകൊണ്ടേയിരിക്കുന്നു അയാള്. അയാള് നേരിടുന്നത് മുന്നിലുള്ള മനുഷ്യരെയും വസ്തുക്കളെയും സ്ഥലത്തെയുമാണ്. അതായത് സംഭവപരമ്പരകളെല്ലാം സ്ഥല അധിഷ്ഠിതമാണ്. കാല അധിഷ്ഠിതമല്ല.\nഒരുപക്ഷേ ഈ കാലഘട്ടത്തെ വലിയരീതിയില് പ്രതിനിധീകരിക്കുന്ന നായകന് ഫഹദ് ഫാസില് ആയിരിക്കും. അയാളുടെ vulnerabilityയും സാധാരണത്വവും അതില് പ്രധാന പങ്കുവഹിക്കുന്നു. ഈ കാലഘട്ടത്തിന്റെ എല്ലാവിധ സന്ദേഹങ്ങളെയും ഒരു രീതിയില് ശരീരത്തില് പേറുന്ന നായകനാണ് ഫഹദ്.\nFahad faasil Joji Movie\nക്ലാസിക് സിനിമാക്കാരായ താര്‍കോവ്‌സ്‌കിയെപ്പോലുള്ളവരുടെ സിനിമകളെ ഓര്‍ത്ത് സ്ഥലത്തെയും കാലത്തെയുംകുറിച്ച് ചിലത് ചോദിക്കട്ടെ. മനുഷ്യരാശിയുടെ ചരിത്രാതീതകാലം മുതലുള്ള ഒരു തുടര്‍ച്ചയുടെ ഭാഗമാണ് നാം ജീവിക്കുന്ന ഈ പരിമിതപ്പെട്ട സ്ഥലവും പുതിയ മലയാള സിനിമയെ നിര്‍ണയിക്കുന്ന പരിമിതപ്പെട്ട സമയവുമെല്ലാം. ഒരു വലിയ തുടര്‍ച്ചയുടെ ഭാഗമാണ് എന്ന് പറയുമ്പോള് ഇതിന്റെ ഭാഗമായിട്ടുള്ള സിനിമയില് പതുക്കെയുള്ള മനുഷ്യരാശിയുടെ മുന്നോട്ട് പോക്കിനെ അവധാനതയോടുകൂടി ശ്രദ്ധയോടെ മനനം ചെയ്‌തെടുക്കാന് പുതിയ സിനിമകള്‍ക്ക് കഴിയാതെ പോകുന്നുണ്ടോ? (പുതു സിനിമാ നിര്‍മാണത്തിന് പിന്നില് മനനം തീരേയില്ലെന്നല്ല) ഒരു പതിഞ്ഞ കാലം സാധ്യമല്ല എന്ന് വരുന്നുണ്ടോ?\nപുതിയകാലസിനിമയുടെ ഈ മൊത്തം മാറ്റത്തെ, ആഖ്യാനത്തിലെ ആഖ്യാനവേഗങ്ങളിലെ മാറ്റത്തെ ഒരു ബൃഹദ് പശ്ചാത്തലത്തില് കാണാമെന്ന് തോന്നുന്നു. നമ്മുടെ സാമ്പത്തികവും പ്രാകൃതികവും സാമൂഹികവും രാഷ്ട്രീയവുമായ കാലാവസ്ഥാമാറ്റം ഇതിലും പ്രതിഫലിപ്പിക്കുന്നുണ്ട്.\nകേന്ദ്രസര്‍ക്കാരിന്റെ ഡീമോണിറ്റൈസേഷന് പ്രഖ്യാപനത്തെ എടുക്കാം. എത്ര പെട്ടെന്നാണ് നമ്മുടെ ജീവിതത്തെ അത് അട്ടിമറിച്ചത്. പൗരത്വബില് ആണെങ്കില് എത്രയോ കാലമായി ഇവിടെ ജീവിക്കുന്ന പൗരനോട് ചോദിക്കുന്നു താങ്കള് ഈ രാജ്യക്കാരന്‍തന്നെയാണോ എന്ന്. ഒരു മനുഷ്യന്റെ പൗരത്വം പൊടുന്നനെ ചോദ്യം ചെയ്യപ്പെടുന്ന അവസ്ഥ. പ്രളയമാകട്ടെ അതുവരെയുള്ള ജീവിതത്തെ പെട്ടെന്ന് താറുമാറാക്കിക്കളഞ്ഞു. കോവിഡ് എന്ന മാഹാമാരി നാളെ ഞാന് ജീവിച്ചിരിക്കുമോ, ചുറ്റുമുള്ളവര് ഇവിടെ നിലനില്‍ക്കുമോ എന്നറിയില്ലാത്ത അവസ്ഥയുണ്ടാക്കി. ഊഹമൂലധനത്തിന്റേതായ(speculative financial capitalism) ഒരു കാലത്താണ് നാം ജീവിക്കുന്നതെന്നോര്‍ക്കണം. ഒന്നിലും ശാശ്വതമായ ഉറപ്പില്ലാത്ത, എല്ലാം അനിശ്ചിതമായിക്കൊണ്ടിരിക്കുന്ന, അപ്രതീക്ഷിതങ്ങളുടെ ഒരു പരമ്പരയായി ജീവിതവും രാഷ്്ട്രീയവും സമൂഹവും മാറുമ്പോള് ലോകം മുഴുവന് വര്‍ത്തമാനത്തിലേക്ക് ചുരുങ്ങുന്നു. നിങ്ങള്‍ക്ക് വീട്ടിന് പുറത്ത് കടക്കാന് പറ്റാത്ത കാലത്ത് നിങ്ങളിലേക്ക് തന്നെ നിങ്ങള് ചുരുങ്ങുന്ന കാലത്ത് സ്ഥലപരമായും നിങ്ങള് ചുരുങ്ങുന്നുണ്ട്. അത്തരമൊരു ചുരുക്കത്തിന്റെയും ആശങ്കയുടെയും മാനസികാവസ്ഥയുടെയും പ്രതികരണം കൂടിയുണ്ട് ഈ സിനിമകളില്. ആ അര്‍ത്ഥത്തില് കാലത്തെ പ്രതിഫലിപ്പിക്കുന്നുണ്ട് ഈ സിനിമകളെന്ന് പറയാം. എന്നാല് കലയുടെ അല്ലെങ്കില് സിനിമയുടെ ചരിത്രം നോക്കുകയാണെങ്കില് സിനിമാറ്റിക് ഇമേജുമായിട്ടുള്ള മനുഷ്യരുടെ മുഖാമുഖം(എന്‍കൗണ്ടര്) നോക്കുമ്പോള് സിനിമയുടെ പ്രധാനപ്പെട്ട സങ്കേതങ്ങളിലൊന്ന് ദൈര്‍ഘ്യമാണെന്ന്(ഡ്യൂറേഷന്)കാണാം. അതായത് കാലം.\nതാര്‍കോവ്‌സ്‌കി സിനിമയെ വിശേഷിപ്പിക്കുന്നത് കാലത്തിലെ ശില്പകല എന്നാണ്. അത് ദൃശ്യങ്ങളുടെ അവധാനതയിലൂടെ, സമയദൈര്‍ഘ്യത്തിലൂടെ പുതിയൊരു കാലബോധത്തെയും സമയക്രമത്തെയും സൃഷ്ടിക്കുന്നതിലൂടെയാണ് സംഭവിക്കുന്നത്, നിരന്തരമായി ത്രസിപ്പിക്കുന്ന മൊണ്ടാഷിലൂടെയല്ല ഉണ്ടാക്കുന്നത്. അത് പ്രത്യേകരീതിയില് സിനിമാറ്റിക് ഇമേജുകളുമായി വളരെ റിഫഌക്ടീവായ റിലേഷന്‍ഷിപ്പ് ഉണ്ടാക്കുകയും കാലത്തിന്റെ ചലനത്തെ അനുഭവവേദ്യമാക്കുകയും ചെയ്യുന്നു. ഒരു ഷോട്ടിന്റെ പ്രയോജനപരത കഴിഞ്ഞുനില്‍ക്കുമ്പോഴാണ് കാലം നിങ്ങള് അനുഭവിച്ചുതുടങ്ങുന്നത്. പ്രത്യേകപരമ്പരയുടെ ഭാഗമായി ആവശ്യത്തിന് ഷോട്ട് കാണിക്കുന്നതിലൂടെയാണല്ലോ സിനിമയിലെ മൊണ്ടാഷ് വര്‍ക്ക് ചെയ്യുന്നത്. കാര്യകാരണപരമ്പരയുടെ ഭാഗമായി, അവയെ ബന്ധിപ്പിച്ചുകൊണ്ടുള്ള ഷോട്ടുകള് വിന്യസിക്കുന്നതിലൂടെയാണല്ലോ മൊണ്ടാഷിന്റെ യുക്തിയും ആഖ്യാനവും പ്രവര്‍ത്തിക്കുന്നത്. അങ്ങനെയാണല്ലോ സിനിമയുടെ നാടകീയത പ്രവര്‍ത്തിക്കുന്നത്. അതിനെ ഭേദിച്ചുകൊണ്ടാണ് പുതിയ സിനിമ വരുന്നത്.\nദൃശ്യത്തെയും ലോകത്തെയും പ്രയോജനപരമായി കാണാനാണ് അത് നമ്മെ പ്രേരിപ്പിക്കുന്നത്. പ്രയോജനപരതയുടേതായ ആ ഹ്രസ്വസന്ദര്‍ഭം കഴിയുമ്പോള്, അതായത് ദൃശ്യം അതിനുശേഷം പിന്നെയും തിരശീലയില് അവശേഷിക്കുമ്പോള് നമ്മള് കാലത്തെ അനുഭവിച്ചുതുടങ്ങുന്നു; അത് ദൃശ്യബിംബവുമായുള്ള നമ്മുടെ ബന്ധത്തെ മാറ്റുന്നു. അതാണ് ഇപ്പറഞ്ഞ സിനിമകളില് ഇല്ലാതാവുന്നത്. അത്തരത്തില് ധ്യാനാത്മകമായ പ്രതിഫലനാത്മകമായ ഒരു ലാവണ്യാനുഭൂതിയല്ല ഈ ചിത്രങ്ങള് ലക്ഷ്യം വെക്കുന്നത്. മറിച്ച് നമ്മെ അതിന്റെ നാടകീയതയില് സംഭവബഹുലതയില് വലിച്ചുമുറുക്കിയ കാല ഒഴുക്കില് പിടിച്ചുനിര്‍ത്തുക എന്നതാണ് അവയുടെ ലക്ഷ്യം. വലിയൊരു റോളര് കോസ്റ്റര് റൈഡില് കയറുന്നതുപോലെയുള്ള അനുഭവമാണ് ഇത്തരം സിനിമകള് നല്‍കുന്നത്. സിനിമ നല്‍കുന്ന ഈ ലാവണ്യാനുഭൂതിയാണ് സിനിമയുടെ ശക്തി, അത് നിലനില്‍ക്കുക തന്നെ ചെയ്യും.\nപ്രായോഗികമായ തലത്തിലെടുക്കുകയാണെങ്കില് മലയാള സിനിമാവ്യവസായത്തിലെ തൊഴില്‍നിയമങ്ങളിലോ സേവന വേതന നിമയങ്ങളിലോ മൂര്‍ത്തമായ മാറ്റത്തിന് ഈ സംഘടന കാരണമായിട്ടില്ല. സിനിമയിലെ വനിതകള് നേരിടുന്ന പ്രശ്‌നങ്ങള് പഠിക്കാനായി നിയോഗിച്ച ഹേമ കമ്മീഷനെ നിയോഗിച്ചത് ഈ സംഘടനയുടെ ആവശ്യപ്രകാരമായിരുന്നു. എന്നാല് കമ്മീഷന് റിപ്പോര്‍ട്ട് ഇപ്പോഴും പുറത്തുവന്നിട്ടില്ല.\nപുതുതായി വരുന്ന പല സിനിമകളിലും ഹിംസയുടെ അതിപ്രസരം കടന്നുവരുന്നതായി തോന്നുന്നു?\nപുതിയ സിനിമകള് റിലീസാകുമ്പോള് സോഷ്യല്‍മീഡിയയിലും മറ്റും വളരെ എക്‌സൈറ്റഡ് ആയ പ്രതികരണങ്ങളുടെ നിരതന്നെ കാണാം. അത് വായിക്കുമ്പോള് അത്രയും ഗഹനമായ ഗാഢമായ പരിണാമമാണോ നവതരംഗമാണോ ഇവിടെ സിനിമയില് സംഭവിക്കുന്നത് എന്നതില് സംശയമുണ്ട്. അക്കാര്യം പരിശോധിക്കപ്പെടേണ്ടതാണ്. പരിചരണങ്ങളുടെ കാര്യത്തില് വരുന്ന മാറ്റം ശ്രദ്ധിക്കുമ്പോള് ഇമേജിന്റെ കാര്യത്തില് അവധാനത നഷ്ടപ്പെടുന്നതായി തോന്നിയിട്ടുണ്ട്. ഒടിടി പ്ലാറ്റ്‌ഫോമില് വരുന്ന വെബ്‌സീരീസിന്റെ ഒരു സ്വഭാവമാണ് ഈ സിനിമകള് മിക്കതിനുമുള്ളതെന്ന് തോന്നിയിട്ടുണ്ട്. വളരെ സംഭവബഹുലമായതും പ്രേക്ഷകരെ നിരന്തരം ആകാംക്ഷയില് നിര്‍ത്തുന്ന ഒരു രീതിയുമാണുള്ളത്. അതോടൊപ്പം രണ്ടുതരം ഘടകങ്ങള് പ്രത്യേകം കാണേണ്ടതുണ്ട് പുതിയ സിനിമകളില്. ഒന്ന് ഹിംസ. ultimately it become spectacle of the violence. 'കള'യില് വലിയ ഹിംസതന്നെയാണ് സിനിമയിലുടനീളമുള്ളത്. പലപ്പോഴും ഏന്തെങ്കിലും തരത്തിലെ മൂല്യങ്ങളുടെ, നൈതികഭാവനയുടെ നിരാസമാണ് ഇത്തരം സിനിമകളിലുള്ളത്. നീതി എന്ന സങ്കല്പം കാലബദ്ധമായ ഒന്നാണ്. ചില തെറ്റുകള് തിരുത്തപ്പെടുക, ഇതാണ് ജീവിതം ഇതാണ് നീതിയുക്തമായ ലോകം എന്ന രീതിയിലുള്ള കാലദര്‍ശനമാണ് നീതി. അത്തരം മൂല്യവ്യവസ്ഥ എടുത്തുമാറ്റപ്പെടുന്നു പുതിയ സിനിമകളില്. കൊലപാതകത്തെയൊക്കെയാണ് അവയിലൂടെ പലപ്പോഴും നോര്‍മലൈസ് ചെയ്യപ്പെടുന്നത്.\nകൊലപാതകത്തെക്കുറിച്ചുപോലുമുള്ള നീതിവിചാരണകള് ഈ ആഖ്യാനങ്ങളെ അലോസരപ്പെടുത്തുന്നില്ല. അതുപോലെ പലപ്പോഴും തികച്ചും ആണ്‍കേന്ദ്രിതമാണ് ഈ സിനിമകള്. സ്ത്രീകള് ഈ രഹസ്യങ്ങളിലേക്ക് കടക്കുന്നേയില്ല. ഇവിടെ സാക്ഷികളോ നിഷ്‌ക്രിയരായ കാണികളോ ആയി മാറുകയാണ് അവര്. മൂല്യനിരാസവും ഹിംസയുമാണ് ഈ നാടകീയതയുടെ ഉള്ളിലുള്ളത്, ഒരു രീതിയില് ഇത്തരം സിനിമകളെ ചലിപ്പിക്കുന്നത് ഹിംസയാണെന്ന് കാണാം. അത് എന്നെ ഭയപ്പെടുത്തുന്നുണ്ട്.\nWCCയെ നേരത്തെ പരാമര്‍ശിച്ചിരുന്നു. ഈ സംഘടന എങ്ങനെയാണ് സിനിമാലോകത്തെ സ്വാധീനിച്ചിരിക്കുന്നത്?\nപ്രായോഗികമായ തലത്തിലെടുക്കുകയാണെങ്കില് മലയാള സിനിമാവ്യവസായത്തിലെ തൊഴില്‍നിയമങ്ങളിലോ സേവന വേതന നിമയങ്ങളിലോ മൂര്‍ത്തമായ മാറ്റത്തിന് ഈ സംഘടന കാരണമായിട്ടില്ല. സിനിമയിലെ വനിതകള് നേരിടുന്ന പ്രശ്‌നങ്ങള് പഠിക്കാനായി നിയോഗിച്ച ഹേമ കമ്മീഷനെ നിയോഗിച്ചത് ഈ സംഘടനയുടെ ആവശ്യപ്രകാരമായിരുന്നു. എന്നാല് കമ്മീഷന് റിപ്പോര്‍ട്ട് ഇപ്പോഴും പുറത്തുവന്നിട്ടില്ല. ഇതിന്റെ പിന്നിലും പുരുഷതാല്‍പര്യങ്ങള്‍തന്നെയാണ് പ്രവര്‍ത്തിക്കുന്നത്. കോവിഡൊക്കെ വന്നതിനാല് അത്തരം ഇടപെടലുകള്‍ക്ക് സാധ്യതയുമില്ല. കോവിഡും പുരുഷാധിപത്യലോകത്തിന് ഏറെ ഗുണകരമാണ്.എന്നാല് ഈ മൂര്‍ത്ത സാഹചര്യങ്ങള്‍ക്ക് അപ്പുറം അമൂര്‍ത്തമായത് സിനിമാലോകത്ത് സംഭവിക്കുന്നുണ്ട്. 'ഗ്രേറ്റ് ഇന്ത്യന് കിച്ചണ്' മുതല് 'ഹലാല് ലവ് സ്റ്റോറി' വരെ പല സിനിമകളുടെയും അബോധത്തില് WCC പ്രവര്‍ത്തിക്കുന്നുണ്ട്. അവര് മുന്നോട്ട് വെച്ച ആശയങ്ങള് സ്വാധീനിക്കുന്നുണ്ട്. പ്രത്യേകിച്ച് യുവ സംവിധായകരൊക്കെ വളരെ സെന്‍സിറ്റീവായി ഈ മുന്നേറ്റത്തെ എറ്റെടുത്തിട്ടുണ്ട്. അവരുടെ നരേറ്റീവ്‌സില് അത് പ്രകടമാണ്; അവര്‍ക്കത് പ്രത്യക്ഷമായും സംഘടനാപരമായും പ്രകടിപ്പിക്കാന് കഴിയുന്നില്ലെങ്കിലും. പുതിയ മലയാള സനിമയുടെ നൈതികബോധത്തില് ആ മാറ്റത്തിന്റെ ചെടി വളര്‍ന്നിട്ടുണ്ട് എന്ന് പറയാം.\nഇത്തരം സിനിമകള് ആഘോഷിക്കപ്പെടുമ്പോഴും ആര്‍ട്ട് ഇന്റിപ്പെന്‍ഡന്റ് സിനിമകളുടെ അവസ്ഥയെന്താണ്?\nയഥാര്‍ത്ഥത്തില് കഴിഞ്ഞ 10 വര്‍ഷത്തിനിടയില് സമാന്തര പരീക്ഷണാത്മക സിനിമകള് എത്രയോ ഉണ്ടായിട്ടുണ്ട്. ഈ ചര്‍ച്ചകള്‍ക്കിടിയിലേക്ക് അത്തരം സിനിമകള് വരുന്നതേയില്ല എന്നതാണ് ദാരുണമായ അവസ്ഥ. ഈയൊരു ത്രസിപ്പിക്കുന്ന പുതിയ ഫോര്‍മാറ്റിലുള്ള സിനിമകള് മലയാളസിനിമയെക്കുറിച്ചുള്ള എല്ലാ വ്യവഹാരങ്ങളെയും കയ്യടക്കുമ്പോള് അത്തരം സമാന്തര സിനിമകള്‍ക്ക് പരിഗണനയേ കിട്ടുന്നില്ല. പണ്ട് കൊമേഴ്‌സ്യല് ഢട ആര്‍ട് സിനിമ എന്ന ചര്‍ച്ചകളിലെങ്കിലും ആര്‍ട്ട്/ ഇന്റിപ്പെന്‍ഡന്റ് സിനിമകള്‍ക്ക് പരിഗണന കിട്ടിയിരുന്നെങ്കില് ഇന്ന് അത്തരം സിനിമകള് പരിപൂര്‍ണമായും ഈ വ്യവഹാരങ്ങളില്‍നിന്ന് പുറത്താവുകയാണ് ചെയ്യുന്നത്. അത് അപകടകരമായ അവസ്ഥയാണ്. അത്തരം സിനിമകളാണ് നേരത്തെ സൂചിപ്പിച്ച അവധാനതയുടെയും ശ്രദ്ധയുടെയും ധ്യാനത്തിന്റെയും സിനിമ. ആ സിനിമകളെ സോഷ്യല്‍മീഡിയയിലും മറ്റും പലരും ചര്‍ച്ചയിലേക്ക് കൊണ്ടുവരുന്നേയില്ല.\nസമാന്തരമെന്ന് വിളിക്കുന്ന ധാരാളം സിനിമകള് ഇത്തരത്തില് ഇന്ന് പുറത്തിറങ്ങുന്നുണ്ട്. സമാന്തരമായ ലാവണ്യവും രാഷ്ട്രീയവും ആഖ്യാനങ്ങളും നിര്‍മിച്ചെടുക്കുന്ന ഇത്തരം സിനിമകളുടെ ഏകാന്തത കൂടി പരിഗണിക്കേണ്ടതാണ്. വിപിന് വിജയ്, സനല്‍കുമാര് ശശിധരന്, ഷാനവാസ് നരണിപ്പുഴ, സുദേവന്, ഡോ.ബിജു, ഷെറി, സജിന് ബാബു, മനോജ് കാന, കെ.ആര് മനോജ്, വിനു കോളിച്ചല്, ഡോണ് പാലത്തറ, സഞ്ജു സുരേന്ദ്രന് തുടങ്ങി പലരുടെയും സിനിമകള് പുതിയകാലത്തെ വ്യത്യസ്തമായി കാണുവാനും ആവിഷ്‌കരിക്കുവാനും ശ്രമിക്കുന്നവയാണ്. മുമ്പ് സൂചിപ്പിച്ച ജനുസിലുള്ള സിനിമകളുടെ ആഘോഷത്തിനിടയില് നിര്‍ണായകമായ ഈ ധാര പാടെ അവഗണിക്കപ്പെടുകയാണ് -പൊതുസമൂഹത്തിലും നിരൂപണവ്യവഹാരങ്ങളിലും.\nTovino ThomasKala movie\nസൂപ്പര് സ്റ്റാര് കാലം സിനിമയില് ഇല്ലാതാകുന്നു എന്ന് പറയുമ്പോള് പുതിയ സ്‌പേസില് ടോവിനോ തോമസ് പുതിയ സൂപ്പര്‍സ്റ്റാര് പരിവേഷത്തിലേക്ക് വരുന്നില്ലേ?\nഒരു മാധ്യമമെന്ന നിലയില് ലോകം മുഴുവനുമുള്ള സിനിമാചരിത്രം പരിശോധിച്ചാല് തീര്‍ച്ചയായും അത് നില്‍ക്കുന്നത് താരങ്ങളുടെ നിര്‍മിതിയിലും അവരെ ചുറ്റിപ്പറ്റിയുള്ള കഥകളിലും മിത്തോളജിയിലുമൊക്കെയാണ്. അത് എല്ലായിടത്തും ഉണ്ടായിക്കൊണ്ടിരിക്കുമെങ്കിലും ഏകമാനമായ ചരിത്രമല്ല അതിനുള്ളത്. ഓരോ സമൂഹത്തിന്റെയും സ്വഭാവത്തിനനുസരിച്ച് പല രീതിയിലാണ് രൂപം കൊള്ളുന്നത്. താരപഠനങ്ങള് സൂചിപ്പിക്കുന്നത് പല സമൂഹഘടനയില് നിലനില്‍ക്കുന്ന ആശങ്കകളുമായി പ്രതീക്ഷകളുമായി ബന്ധപ്പെട്ടാണ് താരങ്ങള് രൂപംകൊള്ളുന്നത് എന്നാണ്. Arnold Schwarzenegger ഉം Sylvester Stallone ഉം വരുന്നതിന് അതിന്റേതായ അമേരിക്കന് പശ്ചാത്തലമുണ്ട്. നമ്മുടെ സിനിമയില് കമ്യൂണല് ഹീറോസ് വന്നതും പ്രത്യേക കാലഘട്ടത്തിന്റെ ഉപോല്‍പ്പന്നമായാണ്. ഇന്ത്യ മുഴുവന് സവര്‍ണ വര്‍ഗീയ രാഷ്ട്രീയം ഉയര്‍ന്നുവരുന്ന കാലത്തുതന്നെയാണ് അത്തരം നായകന്മാര് വന്നത്. അത്തരം അനുരണനങ്ങള് ഇത്തരം താരങ്ങള് ഉയര്‍ന്നുവരുന്നതിന് പിന്നിലുണ്ട്. ഒരുപക്ഷേ ഈ കാലഘട്ടത്തെ വലിയരീതിയില് പ്രതിനിധീകരിക്കുന്ന നായകന് ഫഹദ് ഫാസില് ആയിരിക്കും. അയാളുടെ vulnerabilityയും സാധാരണത്വവും അതില് പ്രധാന പങ്കുവഹിക്കുന്നു. ഈ കാലഘട്ടത്തിന്റെ എല്ലാവിധ സന്ദേഹങ്ങളെയും ഒരു രീതിയില് ശരീരത്തില് പേറുന്ന നായകനാണ് ഫഹദ്. മലയാളസിനിമയുടെ നായകചരിത്രം പരിശോധിച്ചാല് ദ്വന്ദ്വങ്ങള് ആവര്‍ത്തിച്ചിരുന്നു. ഒരു നസീര് ഉണ്ടാകുമ്പോള് സത്യനും മോഹല്‍ലാല് ഉണ്ടായപ്പോള് മമ്മൂട്ടിയും ഉണ്ടാകുന്നത് അതിനാലാണ്. കല്പറ്റ നാരായണന് പറഞ്ഞതുപോലെ കരുത്തനും നീതിമാനുമായ രാമനോടൊപ്പം കളിമ്പക്കാരനും റൊമാന്റിക്കുമായ ഒരു കൃഷ്ണനും മലയാളിക്ക് ഒരേസമയം ആവശ്യമുണ്ട്. മലയാളി മാസ്‌കുലിനിറ്റിയുടെ പ്രശ്‌നംകൂടിയാണിതിലൂടെ പ്രതിഫലിക്കുന്നത്. ആരാണ് ശരിക്കും ഞാന് എന്നതില് ആശങ്കയുള്ളവനാണ് മലയാളിപുരുഷന്. തന്റെ ആണത്തം തികഞ്ഞ കരുത്തിന്റേതാണോ അതോ സ്വല്പം തരളതയും സ്‌ത്രൈണതയും കലര്‍ന്നതാണോ എന്ന ആശങ്ക. ഈ രണ്ട് ശങ്കയ്ക്കിടയിലാണ് മലയാളി ആണത്ത/നായകസങ്കല്പം കുടികൊള്ളുന്നത്. വിഭജിതമായ അത്തരം പുരുഷ/പരുഷ നായകരൂപങ്ങളാണ് എക്കാലത്തും നിലനിന്നിട്ടുള്ളത്. അങ്ങനെ നോക്കുമ്പോള് ഫഹദിന്റെ സ്‌ത്രൈണതയ്ക്ക്, ലിറിക്കല് എന്ന് വിളിക്കാവുന്ന വള്‍നറബിളിറ്റിക്ക് മറുവശമായി ടോവിനോ തോമസോ പ്രിഥ്വിരാജോ പോലുള്ള ശക്തരായ പുരുഷകഥാപാത്രം നായകനായി വരുന്ന ഒരു പുതിയ പുരുഷനായക ദ്വന്ദ്വത്തിനാണ് സാധ്യത.\nദില്ലി ദാലി പോഡ്കാസ്റ്റിനായി എസ്. ഗോപാലകൃഷ്ണന് നടത്തിയ അഭിമുഖം പിന്നീട് ചന്ദ്രിക ആഴ്ചപ്പതിപ്പില് പ്രസിദ്ധീകരിച്ചത്.\nഓഡിയോ രൂപം ഇവിടെ കേള്‍ക്കാം\ncs venkiteswaran interview


ഓര്‍മകളില് സൈമണ് ബ്രിട്ടോ; സംഘടനാ പ്രവര്‍ത്തനത്തില് ഭയമില്ല: ഏയ്ഞ്ചല് മരിയ Angel Maria Rodriguez SFI Maharajas College Simon Britto | Indian Express Malayalam\nangel maria rodriguez sfi maharajas college simon britto\nUpdated: August 22, 2019 9:48:42 pm\nകൊച്ചി: എം.ജി.യൂണിവേഴ്‌സിറ്റി കോളേജ് യൂണിയന് തിരഞ്ഞെടുപ്പ് ഫലം പുറത്തുവന്നപ്പോള് എറണാകുളം മഹാരാജാസ് കോളേജ് പതിവുപോലെ ചുവപ്പണിഞ്ഞിരിക്കുകയാണ്. മുഴുവന് സീറ്റുകളിലും എസ്‌എഫ്‌ഐക്കാണ് വിജയം. എസ്‌എഫ്‌ഐയുടെ വി.ജി.ദിവ്യയാണ് ചെയര്‍പേഴ്‌സൺ സ്ഥാനത്തേക്ക് തിരഞ്ഞെടുക്കപ്പെട്ടത്. യൂണിയനിലെ വനിതാ പ്രതിനിധിയായി തിരഞ്ഞെടുക്കപ്പെട്ടത് ഏയ്ഞ്ചല് മരിയ റോഡ്രിഗസാണ്.\nമഹാരാജാസ് കോളേജില് നിന്ന് യൂണിയന് അംഗമായി തിരഞ്ഞെടുക്കപ്പെട്ട ഏയ്ഞ്ചലിന് പറയാനുള്ളത് കേരളത്തിലെ വിദ്യാര്‍ഥി രാഷ്ട്രീയത്തിന് അത്രമേല് സുപരിചിതനായ വ്യക്തിയെ കുറിച്ചാണ്. കേരള രാഷ്ട്രീയം ഇന്നും ചര്‍ച്ച ചെയ്യുന്ന സഖാവ് സൈമണ് ബ്രിട്ടോ എന്ന പോരാളിയെ കുറിച്ചാണ്. താന് വിദ്യാര്‍ഥി രാഷ്ട്രീയത്തില് ചുവടുറപ്പിച്ച് നടക്കുന്നതിന് കാരണക്കാരായവരില് ഒരാള് ബ്രിട്ടോ അങ്കിളാണെന്ന് ഏയ്ഞ്ചല് മരിയ ഓര്‍ക്കുന്നു.\nസൈമണ് ബ്രിട്ടോ റോഡ്രിഗസില് നിന്ന് ഏയ്ഞ്ചല് മരിയ റോഡ്രിഗസിലേക്ക് വര്‍ഷങ്ങളുടെ അകലമുണ്ട്. സൈമണ് ബ്രിട്ടോയുടെ സഹോദരന്റെ മകളാണ് ഇപ്പോള് മഹാരാജാസ് കോളേജില് വനിതാ പ്രതിനിധിയായി തിരഞ്ഞെടുക്കപ്പെട്ട ഏയ്ഞ്ചല് മരിയ. മഹാരാജാസിലെ ബിഎ ഇക്കണോമിക്‌സ് രണ്ടാം വര്‍ഷ വിദ്യാര്‍ഥിനി. എസ്‌എഫ്‌ഐ പാനലില് നിന്ന് വിജയിച്ച് യൂണിയനില് അംഗമാകുമ്പോള് പിതാവിന്റെ സഹോദരന് സൈമണ് ബ്രിട്ടോ ചെലുത്തിയ സ്വാധീനത്തെ കുറിച്ച് സംസാരിക്കുകയാണ് ഏയ്ഞ്ചല്.\nRead Also: എംജി യൂണിവേഴ്‌സിറ്റി ചുവപ്പണിഞ്ഞു; കോട്ടയത്ത് എസ്‌എഫ്‌ഐയുടെ സമ്പൂർണ ആധിപത്യം\nശരീരം തളര്‍ന്നുപോയപ്പോഴും, ജീവിതം ചക്രക്കസേരയില് ഒതുങ്ങിയപ്പോഴും മരണത്തിന് തൊട്ടുമുന്‍പുള്ള സമയം വരെ കൂടുതല് ഉച്ചത്തില് രാഷ്ട്രീയം സംസാരിച്ച ബ്രിട്ടോ അങ്കിളാണ് തനിക്ക് മാതൃകയെന്ന് ഏയ്ഞ്ചല് പറയുന്നു. സമൂഹത്തിന് വേണ്ടി പ്രവര്‍ത്തിക്കുന്നതില് സന്തോഷം കണ്ടെത്തുകയാണ് വേണ്ടതെന്ന് ബ്രിട്ടോ അങ്കിള് എപ്പോഴും പറയാറുണ്ടെന്നും അത് വിദ്യാര്‍ഥി രാഷ്ട്രീയത്തില് പ്രവര്‍ത്തിക്കാന് കരുത്തേകിയെന്നും ഏയ്ഞ്ചല് പറഞ്ഞു.\nസെെമൺ ബ്രിട്ടോ റോഡ്രിഗസ്\n“സൈമണ് ബ്രിട്ടോയുടെ പോരാട്ടവീര്യത്തിന് സാക്ഷ്യം വഹിച്ച മഹാരാജാസില് യൂണിയന് പ്രതിനിധിയാകാന് അവസരം ലഭിച്ചത് വലിയ കാര്യമാണ്. അത് എസ്‌എഫ്‌ഐയിലൂടെയാണ് എന്നത് മഹാഭാഗ്യമായാണ് കാണുന്നത്. മറ്റുള്ളവര്‍ക്ക് വേണ്ടി പ്രവര്‍ത്തിക്കാനുള്ള ഊര്‍ജ്ജമാണ് ബ്രിട്ടോ അങ്കിളിന്റെ ജീവിതത്തില് നിന്ന് പകര്‍ന്നുകിട്ടിയത്. അച്ഛനും അമ്മയും പാര്‍ട്ടി പ്രവര്‍ത്തകരാണ്. അതിനൊപ്പം ബ്രിട്ടോ അങ്കിളിന്റെ കരുത്തുറ്റ ജീവിതവും വാക്കുകളും രാഷ്ട്രീയത്തില് സജീവമായി നിലനില്‍ക്കാന് കരുത്ത് പകരുന്നുണ്ട്” ഏയ്ഞ്ചല് ഇന്ത്യന് എക്‌സ്‌പ്രസ് മലയാളത്തോട് പറഞ്ഞു.\nമഹാരാജാസില് പഠിക്കുക എന്നത് വലിയ സ്വപ്‌നമായിരുന്നു. കോളേജില് ചേരുന്നതിന് തൊട്ടുമുൻപാണ് അഭിമന്യുവിനെ ക്യാംപസിനകത്ത് വച്ച് കൊലപ്പെടുത്തുന്നത്. എനിക്ക് ഒരുപാട് സങ്കടം തോന്നി. അഭിമന്യുവിനെ അത്ര അടുത്തറിയില്ലെങ്കിലും ഒന്നുരണ്ട് തവണ നേരിട്ട് സംസാരിച്ചിട്ടുണ്ട്. ബ്രിട്ടോ അങ്കിളിനും അഭിമന്യുവിന്റെ മരണത്തിൽ വലിയ വിഷമമായി. പക്ഷേ, ഒരിക്കല് പോലും വിദ്യാര്‍ഥി രാഷ്ട്രീയത്തെ നിരുത്സാഹപ്പെടുത്തിയില്ല. മറ്റുള്ളവര്‍ക്ക് വേണ്ടി എന്തൊക്കെ ചെയ്യാന് സാധിക്കുമോ അതെല്ലാം ചെയ്യണമെന്നാണ് അപ്പോഴും ബ്രിട്ടോ അങ്കിള് പറഞ്ഞത്. ബ്രിട്ടോ അങ്കിള് ഉണ്ടായിരുന്നപ്പോള് പലപ്പോഴും മഹാരാജാസിലെ കാര്യങ്ങളെ കുറിച്ച് സംസാരിക്കാറുണ്ടെന്നും ഏയ്ഞ്ചല് പറഞ്ഞു.\nമഹാരാജാസ് കോളേജിൽ വച്ച് കൊല്ലപ്പെട്ട എസ്‌എഫ്‌ഐ നേതാവ് അഭിമന്യു\nവിദ്യാര്‍ഥി സംഘടനയില് നിന്ന് സംഭവിക്കുന്ന തെറ്റുകളെ ഒരിക്കലും ന്യായീകരിക്കില്ല. യൂണിവേഴ്‌സിറ്റി കോളേജിലടക്കം ഉണ്ടായ വിഷയങ്ങള് ന്യായീകരിക്കാവുന്നതല്ല. എന്നാല്, സംഘടന അതെല്ലാം തിരുത്തുന്നുണ്ട്. അതുകൊണ്ടാണ് മഹാരാജാസിലെ വിദ്യാര്‍ഥികള് എസ്‌എഫ്‌ഐയെ വിശ്വസിച്ചത്. അവരാണ് ഞങ്ങളെ വോട്ട് ചെയ്ത് വിജയിപ്പിച്ചത്. സംഘടനക്കെതിരെ നടക്കുന്ന മറ്റ് പ്രചരണങ്ങളെല്ലാം കുപ്രചരണങ്ങളാണ്. മാധ്യമങ്ങള് എസ്‌എഫ്‌ഐയെ മനപ്പൂര്‍വ്വം വേട്ടയാടുന്നുണ്ട്. എന്നാല്, സംഘടനയെ വിശ്വസിക്കുന്ന വിദ്യാര്‍ഥികളാണ് ക്യാംപസുകളില് ഉള്ളത്. മാധ്യമങ്ങളുടെ കുപ്രചരണങ്ങളെ അവര് തോല്‍പ്പിക്കുമെന്നും ഏയ്ഞ്ചല് പറഞ്ഞു. പ്രതികൂല സാഹചര്യങ്ങളിലും സംഘടനാ പ്രവർത്തനം നടത്താൽ തെല്ലും ഭയമില്ലെന്നും ഏ്ഞ്ചൽ കൂട്ടിച്ചേർത്തു.\n1983 ഒക്ടോബര് 13ന് എറണാകുളം മഹാരാജാസ് കോളജിലുണ്ടായ വിദ്യാര്‍ഥി സംഘട്ടനത്തിന്റെ തുടര്‍ച്ചയായിട്ടാണ് ജനറല് ആശുപത്രി പരിസരത്തു വച്ച് അന്നത്തെ എസ്‌എഫ്‌ഐ സംസ്ഥാന ഉപാധ്യക്ഷനായിരുന്ന സൈമണ് ബ്രിട്ടോ റോഡ്രിഗസിന് കുത്തേറ്റത്. ജീവൻ തിരിച്ചു കിട്ടിയെങ്കിലും സെെമൺ ബ്രിട്ടോ പിന്നീട് ചക്രക്കസേരയിൽ ശിഷ്ടകാലം ചെലവഴിക്കേണ്ടി വന്നു. അപ്പോഴും രാഷ്ട്രീയ പ്രവർത്തനങ്ങളുമായി അദ്ദേഹം മുന്നോട്ട് പോയിരുന്നു. മഹാരാജാസ് കോളേജിൽ എസ്‌ഡി‌പിഐക്കാർ കൊലപ്പെടുത്തിയ എസ്‌എഫ്‌ഐ നേതാവ് അഭിമന്യുവുമായി സെെമൺ ബ്രിട്ടോയ്ക്ക് അടുത്ത ബന്ധമുണ്ടായിരുന്നു. തളർന്ന ശരീരവുമായി 35 വർഷത്തിലേറെയാണ് സെെമൺ ബ്രിട്ടോ ജീവിച്ചത്.\nസിപിഎം ബ്രാഞ്ച് സെക്രട്ടറിയായ ആന്റണി ക്രിസ്റ്റി റോഡ്രിഗസിന്റെയും സിപിഎം ലോക്കൽ കമ്മിറ്റി അംഗം ഡാലിയ റോഡ്രിഗസിന്റെയും മകളാണ് ഏയ്ഞ്ചൽ മരിയ. എറണാകുളം വടുതല സ്വദേശിയാണ്.\nWeb Title: Angel maria rodriguez sfi maharajas college simon britto


അനുവാദമില്ലാതെ തന്നെ ജനിപ്പിച്ചു; മാതാപിതാക്കള്‍ക്കെതിരെ മകന് നിയമ നടപടിക്ക്; |ഞെട്ടലോടെ ലോകം – Pravasi Corner\nഅനുവാദമില്ലാതെ തന്നെ ജനിപ്പിച്ചു; മാതാപിതാക്കള്‍ക്കെതിരെ മകന് നിയമ നടപടിക്ക്; |ഞെട്ടലോടെ ലോകം\nഅനുവാദമില്ലാതെ തന്നെ പിറന്നതിന് മാതാപിതാക്കള്‍ക്കെതിരെ നിയമ യുദ്ധം തുടങ്ങിയിരിക്കുകയാണ് മുംബൈയിലെ ഒരു യുവാാവ്. കേട്ടാല് ആരും മൂക്കത്ത് വിരല് വയ്ക്കുമെങ്കിലും സംഭവം സത്യമാണ്. ന്റെ അനുവാദം കൂടാതെ തന്നെ ജനിപ്പിച്ചതിന് അച്ഛനെയും അമ്മയെയും കോടതി കയറ്റാന് ഒരുങ്ങുകയാണ് റാഫേല് സാമുവല് എന്ന യുവാവ്. തന്റെ സമ്മതമില്ലാതെയാണ് മാതാപിതാക്കള് തനിക്ക് ജന്മം നല്‍കിയത് എന്നതാണ് ഈ 27 കാരന്റെ പ്രശ്നം. എന്നാല് മാതാപിതാക്കളുമായി എന്തെങ്കിലും വ്യക്തിപരമായ പ്രശ്നം ഉള്ളതുകൊണ്ടാണ് ഇയാള് ഇങ്ങനെ ഒരു നിയമ നടപടിയ്ക്ക് ഒരുങ്ങുന്നത് എന്ന് കരുതിയെങ്കില് തെറ്റി. അച്ഛനമ്മമാരോട് വളരെ ആത്മബന്ധം പുലര്‍ത്തുന്ന മകനാണ് റാഫേല്.\nപിന്നെ എന്താണ് ഇത്തരമൊരു വിചിത്രമായ ആവശ്യത്തിന് പിന്നിലെന്ന് ചിന്തിക്കുകയാണോ? ശിശു രഹിത ലോകത്തിനായി വാദിക്കുന്നവരിലൊരാളാണ് റാഫേല് സാമുവല്. ഈ ലോകത്തിലേക്ക് പുതിയതായി കുഞ്ഞുങ്ങളെ ജനിപ്പിക്കരുതെന്ന് വിശ്വസിക്കുന്ന ആന്റി നാറ്റലിസത്തില് വിശ്വസിക്കുന്നതുകൊണ്ടാണ് ഇത്തരമൊരു ആവശ്യവുമായി യുവാവ് രംഗത്ത് വന്നത്. മനുഷ്യരാണ് ലോകത്തിലെ ഏറ്റവും വലിയ ദുരന്തം എന്ന വിശ്വാസക്കാരാണ് ഇവര്. അതുകൊണ്ടുതന്നെ കൂടുതല് മനുഷ്യക്കുഞ്ഞുങ്ങളെ ജനിപ്പിക്കുന്നതിനെ ഇവര് അംഗീകരിക്കുന്നില്ല. കുട്ടികളില്ലാത്ത ലോകത്തെ കുറിച്ചാണ് റാഫേല് ഉള്‍പ്പെടെ ഉള്ള ഇവര് സ്വപ്നം കാണുന്നത്\nനിഹിലാനന്ദ് എന്ന ഫേസ്ബുക്ക് പേജില് റാഫേല് ഇതിനെ കുറിച്ചെല്ലാം വിശദീകരിക്കുന്നുണ്ട്. ഏറ്റവും പുതുതായി പോസ്റ്റ് ചെയ്ത വീഡിയോയിലാണ് മാതാപിതാക്കളെ കോടതി കയറ്റാന് ഒരുങ്ങുന്നതായി റാഫേല് വ്യക്തമാക്കിയത്. ‘ഈ ലോകത്തുള്ളവരാരും അവരവരുടെ സമ്മതപ്രകാരം ജനിച്ചവരല്ല. അതുകൊണ്ടുതന്നെ അവരാര്‍ക്കും മാതാപിതാക്കളോട് കടപ്പാട് വേണ്ട എന്ന് ബോധ്യപ്പെടുത്താനാണ് ശ്രമിക്കുന്നത്. രക്ഷിതാക്കളുടെ ആഗ്രഹപ്രകാരമാണ് നമ്മളെല്ലാവരും വന്നത്. പക്ഷേ, അവരുടെ സന്തോഷത്തിനും സുഖത്തിനും വേണ്ടിയാണ് നമ്മള് ഉണ്ടാക്കപ്പെട്ടത്’ റാഫേല് പറയുന്നു. അവര് ആഗ്രഹിക്കാത്ത പക്ഷം മാതാപിതാക്കള്‍ക്കായി ഒന്നും ചെയ്യരുതെന്നും അദ്ദേഹം ഉപദേശിക്കുന്നുണ്ട്.\nപൈലറ്റ് എഞ്ചിന്‍മാറി ഓഫ് ചെയ്തു വിമാനം അപകടത്തില് നിന്ന് രക്ഷപ്പെട്ടത് തലനാരിഴയ്ക്ക്\nയാത്രക്കാരുടെ പാസ്‌പോര്‍ട്ടുകള് കീറി മംഗളൂരു വിമാനതാവളത്തില് ഉദ്യോഗസ്ഥരുടെ ക്രൂര വിനോദം; ഒടുവില് ഇരയായത് കൈക്കുഞ്ഞുമായെത്തിയ യുവതി